കായിക താരം മയൂഖ ജോണിക്കെതിരെ കേസ്: സുഹൃത്തിന്റെ ബലാത്സംഗ പരാതി തുറന്നു പറഞ്ഞതിനെതിരെയാണ് കേസ്; ചാലക്കുടി കോടതിയുടെ ഉത്തരവ് പ്രകാരം ആളൂര് പോലീസ് കേസെടുത്തു - Padavaal\nകായിക താരം മയൂഖ ജോണിക്കെതിരെ കേസ്: സുഹൃത്തിന്റെ ബലാത്സംഗ പരാതി തുറന്നു പറഞ്ഞതിനെതിരെയാണ് കേസ്; ചാലക്കുടി കോടതിയുടെ ഉത്തരവ് പ്രകാരം ആളൂര് പോലീസ് കേസെടുത്തു\nKERALA NEWS KERALA POLITICS NEWS SHE NEWS\nതൃശൂര്: കായികതാരം മയൂഖ ജോണിക്കെതിരെ പോലീസ് കേസെടുത്തു. ചാലക്കുടി കോടതിയുടെ ഉത്തരവ് പ്രകാരം ആളൂര് പോലീസാണ് കേസെടുത്തിരിക്കുന്നത്. സുഹൃത്തിന്റെ ബലാത്സംഗ പരാതി തുറന്ന പറഞ്ഞതിനെതിരെയാണ് മയൂഖയ്‌ക്കെതിരെ പോലീസ് കേസെടുത്തിരിക്കുന്നത്. അപകീര്‍ത്തികരമായ ആരോപണം ഉന്നയിച്ചതിനാണ് കേസ്. മയൂഖയുടേയും കൂട്ടരുടേയും പരാതികളില് എതിര് സംഘത്തിന് എതിരെ രണ്ടു കേസുകള് റജിസ്റ്റര് ചെയ്തു. മുരിയാട് എംപറര് ഇമ്മാനുവല് പ്രസ്ഥാനത്തിന്റെ ട്രസ്റ്റികള്‍ക്ക് എതിരെയും കേസ് എടുത്തിട്ടുണ്ട്. മയൂഖ ജോണി അടക്കം പത്ത് പേര്‍ക്കെതിരെയാണ് പോലീസ് കേസെടുത്തിരിക്കുന്നത്.\nമുരിയാട് എംപറര് ഇമ്മാനുവല് പ്രസ്ഥാനത്തിന്റെ പരമാധികാരി നിഷ സെബാസ്റ്റ്യന്, ട്രസ്റ്റിമാരായ ഉമേഷ് ജോസ്, നവീന് പോള്, പി.പി.ഷാന്റോ എന്നിവര്‍ക്കും മറ്റ് ആറ് പേര്‍ക്കുമെതിരെ കേസെടുക്കാനാണ് ഒന്നാം ക്ലാസ് മജിസ്‌ട്രേട്ട് കോടതി നിര്‍ദേശിച്ചത്. ഇവിടെ ട്രസ്റ്റി ആയിരുന്ന സാബു നല്‍കിയ പരാതിയിലാണ് ഉത്തരവ്.\n2016 ല് തന്റെ സുഹൃത്തിനെ ചാലക്കുടി മുരിങ്ങൂര് സ്വദേശിയായ ചുങ്കത്ത് ജോണ്‍സണ് വീട്ടില് കയറി ബലാത്സംഗം ചെയ്തു എന്നായിരുന്നു മയൂഖ ജോണി വെളിപ്പെടുത്തിയത്. വനിതാകമ്മീഷന് മുന് അധ്യക്ഷയായിരുന്ന എം സി ജോസഫൈന് പ്രതിക്ക് വേണ്ടി രംഗത്തെത്തിയെന്നും മയൂഖ ആരോപിച്ചിരുന്നു. ജോണ്‍സന്റെ സുഹൃത്ത് സാബു നല്‍കിയ പരാതിയിലാണ് മയൂഖ ജോണിക്കെതിരെ കേസെടുത്തിരിക്കുന്നത്.\nഅതേസമയം, മയൂഖയുടേയും കൂട്ടരുടേയും പരാതികളില് എതിര് സംഘത്തിന് എതിരെ രണ്ടു കേസുകള് റജിസ്റ്റര് ചെയ്തിരുന്നു. നിലവില് ഈ കേസുകളുടെ അന്വേഷണം ജില്ലാ ക്രൈംബ്രാഞ്ച് ഏറ്റെടുത്തിരുന്നു. മൂന്നു കേസുകളും ജില്ലാ ക്രൈംബ്രാഞ്ചിന് കൈമാറിയിട്ടുമുണ്ട്.\n2016-ല് ചാലക്കുടി സ്വദേശിയായ ചുങ്കത്ത് ജോണ്‍സണ് വീട്ടില് ആരുമില്ലാത്ത സമയത്ത് പെണ്‍കുട്ടിയെ ബലാത്സംഗം ചെയ്യുകയും ഭീഷണിപ്പെടുത്തി നഗ്‌നചിത്രങ്ങള് എടുക്കുകയും ചെയ്‌തെന്നാണ് പരാതി. അന്ന് അവിവാഹിതയായതിനാല് പൊലീസില് പരാതി നല്‍കിയില്ല. 2018-ല് പെണ്‍കുട്ടി വിവാഹിതയായ ശേഷവും പ്രതി ഭീഷണിപ്പെടുത്തുകയും ശല്യപ്പെടുത്തുകയും ചെയ്തു. തുര്‍ന്ന് ഭര്‍ത്താവിന്റെ നിര്‍ദേശപ്രകാരം 2021 മാര്‍ച്ചിലാണ് പരാതി നല്‍കിയത്. ചാലക്കുടി മജിസ്‌ട്രേറ്റ് ഇരയുടെ രഹസ്യമൊഴി രേഖപ്പെടുത്തി. എന്നാല് പ്രതിയുടെ അറസ്റ്റ് ഇതുവരെ ഉണ്ടായില്ല. പ്രതിയ്ക്കു വേണ്ടി മന്ത്രിതലത്തില് വരെ ഇടപെടലുണ്ടായെന്നും കേസെടുക്കാതിരിക്കാന് വനിതാ കമ്മീഷന് അധ്യക്ഷയായിരുന്ന എം സി ജോസഫൈന് ഇടപെട്ടുവെന്നും ഗുരുതരമായ ആരോപണങ്ങളും മയൂഖ തൃശ്ശൂരിലെത്തി നടത്തിയ വാര്‍ത്താസമ്മേളനത്തില് ഉന്നയിച്ചിരുന്നു. തൃശ്ശൂര് ആളൂര് പൊലീസാണ് കേസന്വേഷിച്ചിരുന്നത്. മയൂഖയുടെ ആരോപണത്തിന് ശേഷം കേസ് ക്രൈംബ്രാഞ്ച് ഏറ്റെടുത്തിരുന്നു.\nഎന്നാല് ആരോപണം നേരിടുന്ന ചുങ്കത്ത് ജോണ്‍സണ് എന്നയാള് സിയോന് പ്രസ്ഥാനത്തിലെ അംഗം ആയിരുന്നുവെന്നും, പ്രസ്ഥാനത്തിന്റെ സ്ഥാപകന്റെ മരണ ശേഷം ജോണ്‍സണും കുടുംബവും സിയോനില് നിന്നും പുറത്തു വന്നുവെന്നും ഇതിന്റെ വൈരാഗ്യം മൂലമാണ് വ്യാജ പീഡന പരാതി എന്നുമാണ് പ്രതികളെ പിന്തുണയ്ക്കുന്നവരുടെ ആരോപണം. മയൂഖയും പരാതിക്കാരിയും സിയോന് പ്രസ്ഥാനത്തിന്റെ സജീവപ്രവര്‍ത്തകരാണെന്നും ഇവര് ആരോപിച്ചിരുന്നു. എന്നാല് ഇതിനെതിരെ രൂക്ഷവിമര്‍ശനവുമായാണ് മയൂഖ ജോണി രംഗത്തെത്തിയത്. വിശ്വാസത്തിന് വേണ്ടി ഒരു സ്ത്രീയും ചാരിത്ര്യം അടിയറ വയ്ക്കില്ലെന്ന് മയൂഖ പറഞ്ഞിരുന്നു.\nTags: aloor police, case registered, chalakudy court, mayooka john\nപതിനഞ്ചാം നിയമസഭയുടെ രണ്ടാം സമ്മേളനം ജൂലൈ 22 മുതല്\nബിജെപി നേതാക്കളെ പിണറായി പ്രതിയാക്കില്ല; കുഴല്‍പ്പണക്കേസ് ഒത്തുതീര്‍പ്പിലേക്ക്; പിണറായി-മോദി കൂടിക്കാഴ്ചയ്ക്ക് പിന്നാലെ കേസുകള് തീരുന്നു


ആന്തൂരിലെ അന്വേഷണം സി.പി.എമ്മിന്‍റെ തിരക്കഥ അനുസരിച്ച്, റിപ്പോർട്ട് അംഗീകരിക്കാനാവില്ല ; കോടതിയുടെ മേല്‍നോട്ടത്തില് അന്വേഷണം വേണം : രമേശ് ചെന്നിത്തല | Video – Jaihind TV\nആന്തൂരിലെ അന്വേഷണം സി.പി.എമ്മിന്‍റെ തിരക്കഥ അനുസരിച്ച്, റിപ്പോർട്ട് അംഗീകരിക്കാനാവില്ല ; കോടതിയുടെ മേല്‍നോട്ടത്തില് അന്വേഷണം വേണം : രമേശ് ചെന്നിത്തല | Video\nതിരുവനന്തപുരം : ആന്തൂരിലെ പ്രവാസി വ്യവസായി സാജന്‍റെ ആത്മഹത്യയിൽ കേസ് അന്വേഷണം തൃപ്തികരമല്ലെന്ന് പ്രതിപക്ഷ നേതാവ് രമേശ് ചെന്നിത്തല. സി.പി.എമ്മിന്‍റെ തിരക്കഥയനുസരിച്ചാണ് അന്വേഷണം മുന്നോട്ടുപോകുന്നത്. കോടതിയുടെ മേൽനോട്ടത്തിൽ ഉന്നതതല സംഘം കേസ് അന്വേഷിക്കണമെന്നും ചെന്നിത്തല തിരുവനന്തപുരത്ത് ആവശ്യപ്പെട്ടു.\nസർക്കാരിന്‍റെയും ആന്തൂർ മുനിസിപ്പാലിറ്റിയുടെയും ക്രൂരമായ നിലപാടിൽ മനംനൊന്താണ് സാജന് ആത്മഹത്യ ചെയ്യേണ്ടിവന്നത്. ഒരു പ്രവാസിക്ക് നമ്മുടെ നാട്ടിലുണ്ടായ ദുരന്തമാണ്. ആന്തൂർ മുനിസിപ്പാലിറ്റി ചെയർപേഴ്സണ് ക്ലീന് ചിറ്റ് കൊടുക്കുന്നതും, ഉത്തരവാദികളെ മുഴുവന് വെള്ളപൂശുന്നതുമായ റിപ്പോർട്ടാണ് നല്‍കിയിട്ടുള്ളത്. സി.പി.എമ്മിന്‍റെ റിപ്പോർട്ടാണിതെന്നും ഇത് അംഗീകരിക്കാനാവില്ലെന്നും രമേശ് ചെന്നിത്തല പറഞ്ഞു. കോടതിയുടെ നിരീക്ഷണത്തിലുള്ള അന്വേഷണം അനിവാര്യമാണെന്നും അദ്ദേഹം കൂട്ടിച്ചേർത്തു.\nപ്രവാസി വ്യവസായി സാജൻ ആത്മഹത്യയുമായി ബന്ധപ്പെട്ട് രണ്ട് ദിവസത്തിനുള്ളിൽ അന്വേഷണ റിപ്പോർട്ട് സമർപ്പിക്കും. തളിപ്പറമ്പ് സബ് ഡിവിഷണൽ മാജിസ്‌ട്രേറ്റിന് മുമ്പാകെയാണ് റിപ്പോർട്ട് സമർപ്പിക്കുക. സാമ്പത്തിക ബാധ്യതയാണ് സാജന്‍റെ ആത്മഹത്യയ്ക്ക് കാരണമെന്ന രീതിയിലാണ് റിപ്പോർട്ട്.


Janmabhumi| വീണ്ടും തെരഞ്ഞെടുപ്പ്: ഇസ്രായേല് പാര്‍ലമെന്റ് പിരിച്ചു വിടാന് ധാരണ; മുന്നണി ഭരണം അവസാനിപ്പിക്കുന്നതായി പ്രഖ്യാപിച്ച് നഫ്താലി ബെന്നറ്റ്\nവീണ്ടും തെരഞ്ഞെടുപ്പ്: ഇസ്രായേല് പാര്‍ലമെന്റ് പിരിച്ചു വിടാന് ധാരണ; മുന്നണി ഭരണം അവസാനിപ്പിക്കുന്നതായി പ്രഖ്യാപിച്ച് നഫ്താലി ബെന്നറ്റ്\nJune 21, 2022, 01:07 p.m.\nമൂന്ന് വര്‍ഷത്തിനിടെ അഞ്ചാം തവണയാണ് ഇസ്രയേല് തെരഞ്ഞെടുപ്പിലേക്ക് നീങ്ങുന്നത്. മുന്‍പ് നടന്ന നാല് തെരഞ്ഞെടുപ്പുകളിലും ഒരു പാര്‍ട്ടിക്കും വ്യക്തമായ ഭൂരിപക്ഷം കിട്ടിയിരുന്നില്ല. യമിന പാര്‍ട്ടി നേതാവ് നാഫ്തലി ബെന്നറ്റ് കഴിഞ്ഞ വര്‍ഷം ജൂണിലാണ് പ്രധാനമന്ത്രിയായത്.\nജറുസലേം: ദുര്‍ബലമായ തന്റെ സഖ്യത്തെ പിരിച്ചുവിടുമെന്നും രാജ്യം പുതിയ തെരഞ്ഞെടുപ്പിലേക്ക് നീങ്ങുമെന്നും പ്രഖ്യാപിച്ച് ഇസ്രായേലി പ്രധാനമന്ത്രി നഫ്താലി ബെന്നറ്റ്.എട്ടു പാര്‍ട്ടികള് ഉള്‍പ്പെടുന്ന മുന്നണി ഭരണ സഖ്യം പിരിച്ചുവിടാനാണ് ബെന്നറ്റും വിദേശകാര്യ മന്ത്രി യൈര് ലിപിഡും ചേര്‍ന്ന് തീരുമാനിച്ചത്. ഇതോടെ ഇസ്രയേലില് വീണ്ടും തെരഞ്ഞെടുപ്പ് നടക്കും.\nമൂന്ന് വര്‍ഷത്തിനിടെ അഞ്ചാം തവണയാണ് ഇസ്രയേല് തെരഞ്ഞെടുപ്പിലേക്ക് നീങ്ങുന്നത്. മുന്‍പ് നടന്ന നാല് തെരഞ്ഞെടുപ്പുകളിലും ഒരു പാര്‍ട്ടിക്കും വ്യക്തമായ ഭൂരിപക്ഷം കിട്ടിയിരുന്നില്ല. യമിന പാര്‍ട്ടി നേതാവ് നാഫ്തലി ബെന്നറ്റ് കഴിഞ്ഞ വര്‍ഷം ജൂണിലാണ് പ്രധാനമന്ത്രിയായത്. 12 വര്‍ഷം നീണ്ട ബെഞ്ചമിന് നെതന്യാഹു ഭരണം അവസാനിപ്പിച്ചായിരുന്നു നാഫ്തലി ബെന്നറ്റ് അധികാരമേറ്റത്. എന്നാല് 120 അംഗ പാര്‍ലമെന്റില് ഭരണപക്ഷത്തെ എട്ട് പാര്‍ട്ടികള്‍ക്കുമായി 61 സീറ്റ് മാത്രമാണ് ഉണ്ടായിരുന്നത്.


ഇന്ത്യ കണ്ട എണ്ണം പറഞ്ഞ വിദേശകാര്യമന്ത്രി, പ്രസംഗക, ബിജെപി നേതാവ്.... ആരായിരുന്നു സുഷമ സ്വരാജ്? | Former External Affairs Minister & senior BJP leader, who was Sushma Swaraj? - Malayalam Oneindia\nഇന്ത്യ കണ്ട എണ്ണം പറഞ്ഞ വിദേശകാര്യമന്ത്രി, പ്രസംഗക, ബിജെപി നേതാവ്.... ആരായിരുന്നു സുഷമ സ്വരാജ്?\nUpdated: Tue, Aug 6, 2019, 23:48 [IST]\nഒന്നാം നരേന്ദ്ര മോദി മന്ത്രിസഭയിലെ മികച്ച മന്ത്രിയാര് എന്ന ചോദ്യത്തിന് കക്ഷി രാഷ്ട്രീയ ഭേദമന്യേ ഒരേ ഒരുത്തരമേ ഉണ്ടായിരുന്നുള്ളൂ. അത് സുഷമ സ്വരാജ് എന്നാണ്. മികച്ച മന്ത്രി, പാര്‍ലമെന്റേറിയന്, അതിലും മികച്ച പ്രാസംഗിക, അഭിഭാഷക - ബി ജെ പിയുടെ കരുത്തയായ ഈ നേതാവിനെ പറ്റി പറയാൻ വിശേഷണങ്ങൾ ഏറെ. ഒന്നാം മോദി സര്‍ക്കാരിലെ വിദേശ കാര്യമന്ത്രി എന്ന നിലയിൽ തിളങ്ങിയ രാഷ്ട്ര തന്ത്രജ്ഞയെയാണ് സുഷമയുടെ വിയോഗത്തിലൂടെ രാജ്യത്തിന് നഷ്ടമാകുന്നത്.\nമുൻ വിദേശകാര്യമന്ത്രി സുഷമ സ്വരാജ് അന്തരിച്ചു; അന്ത്യം ഹൃദയാഘാതത്തെ തുടർന്ന്!!\nപ്രവാസികള്‍ക്ക് വേണ്ടിയുളള സുഷമ സ്വരാജിന്റെ ഇടപെടലുകള് എതിരാളികളുടെ പോലും പ്രശംസ പിടിച്ച് പറ്റി. മോദി സർക്കാർ ചരിത്ര വിജയത്തോടെ അധികാരത്തില് എത്തിയെങ്കിലും വിദേശകാര്യമന്ത്രിയുടെ കസേരയിൽ സുഷമ സ്വരാജിന്റെ അഭാവം ശ്രദ്ധേയമായിരുന്നു. ഇപ്പോഴിതാ തീരെ വിചാരിക്കാത്ത ഒരു നിമിഷത്തിൽ സുഷമ സ്വരാജിന്റെ വിയോഗ വാർത്തയും. ആരായിരുന്നു സുഷമ സ്വരാജ്. സുഷമ സ്വരാജിന്റെ രാഷ്ട്രീയ ജീവിതത്തിലൂടെ...\nഇന്ദിരാ ഗാന്ധിക്ക് ശേഷം ഇന്ത്യയുടെ വിദേശ കാര്യമന്ത്രി കസേരയിൽ എത്തുന്ന വനിതയാണ് സുഷമ സ്വരാജ്. 10 വര്‍ഷം ലോക്‌സഭാംഗമായിരുന്നു. ദില്ലിയിലെ ആദ്യ വനിതാ മുഖ്യമന്ത്രിയും സുഷമ സ്വരാജായിരുന്നു. ഹരിയാന നിയമസഭയിലെ ഏറ്റവും പ്രായം കുറഞ്ഞ മന്ത്രി എന്ന റെക്കോർ‍ഡും സുഷമയ്ക്ക് സ്വന്തമാണ്. 1977ലാണ് ആദ്യമായി സുഷമാ സ്വരാജ് നിയമസഭാ തെരഞ്ഞെടുപ്പില് വിജയിക്കുന്നത്. ദേവിലാല് മന്ത്രിസഭയില് വിദ്യാഭ്യാസ മന്ത്രി പദവിയേല്‍ക്കുമ്പോള് സുഷമ സ്വരാജിന് പ്രായം വെറും 25 വയസ്സായിരുന്നു. അന്ന് തന്നെ മികച്ച മന്ത്രിയായും നേതാവായും പേരെടുത്തു.\n1979ല് ഹരിയാന ജനത പാര്‍ട്ടി പ്രസിഡണ്ട് പദവിയിലേക്ക് സുഷമാ സ്വരാജ് എത്തിയത് തന്റെ 27ാം വയസ്സില് ആയിരുന്നു. 1977 മുതല് 82 വരെയും 87 മുതല് 90 വരെയുമുളള കാലഘട്ടത്തില് ഹരിയാന നിയമസഭയില് സുഷമാ സ്വരാജ് അംഗമായിരുന്നു. 1990ലാണ് ദേശീയ രാഷ്ട്രീയത്തിലേക്കുളള സുഷമയുടെ പ്രവേശം. 90 മുതല് 96 വരെയുളള കാലഘട്ടത്തില് സുഷമാ സ്വരാജ് രാജ്യസഭാംഗമായി പ്രവര്‍ത്തിച്ചു. കപിൽ സിബലിനെ തോൽപ്പിച്ചു ലോക്‌സഭയിലേക്ക് സുഷമാ സ്വരാജ് എത്തുന്നത് 1996ലാണ്. കോണ്‍ഗ്രസിലെ ശക്തനായ നേതാവ് കപില് സിബലിനെ ദക്ഷിണ ഡെല്‍ഹിയില് നിന്നും തോല്‍പ്പിച്ചാണ് സുഷമയുടെ ലോക്‌സഭാ പ്രവേശം.\nവാജ്പേയ് മന്ത്രിസഭയിൽ അംഗം\nവാജ്‌പേയ് പ്രധാനമന്ത്രിയായ സര്‍ക്കാരില് വാര്‍ത്താ വിതരണ വകുപ്പ് മന്ത്രിയായെങ്കിലും 13 ദിവസം മാത്രമായിരുന്നു സര്‍ക്കാരിന് ആയുസ്സ്. ദില്ലി മുഖ്യമന്ത്രി കസേരയിലേക്ക് ഭൂരിപക്ഷം തികയ്ക്കാന് സാധിക്കാതെ പതിമൂന്നാം നാള് സര്‍ക്കാര് താഴെ വീണു. തുടര്‍ന്ന് നടന്ന തെരഞ്ഞെടുപ്പിലും ദക്ഷിണ ഡെല്‍ഹിയില് നിന്ന് മത്സരിച്ച് സുഷമാ സ്വരാജ് വീണ്ടും ലോക്‌സഭയിലേക്കും മന്ത്രിസ്ഥാനത്തേക്കുമെത്തി. ദില്ലിയുടെ ആദ്യ മുഖ്യമന്ത്രി സ്ഥാനത്തേക്കുളള സുഷമ സ്വരാജിന്റെ വരവ് കേന്ദ്ര മന്ത്രിസഭയില് നിന്നും രാജി വെച്ചിട്ടാണ്. 1998ല് സുഷമ ദില്ലിയുടെ മുഖ്യമന്ത്രിക്കസേരയിലേറി.\nവിദ്യാര്‍ത്ഥി സംഘടനയായ അഖില ഭാരതീയ പരിഷത്തിലൂടെ 1970ലാണ് സുഷമ സജീവ രാഷ്ട്രീയത്തിലേക്ക് എത്തുന്നത്. മികച്ച പ്രാസംഗികയായ സുഷമയ്ക്ക് അക്കാരണം കൊണ്ട് തന്നെ വളരെ പെട്ടേന്ന് നേതൃനിരയിലേക്ക് എത്താനായി. മോദി സര്‍ക്കാരിലെ മികച്ച മന്ത്രിയെന്നും രാജ്യത്തെ ഇതുവരെയുളള മികച്ച വിദേശകാര്യ മന്ത്രിമാരിലൊരാളെന്നും പേരെടുത്ത് കഴിഞ്ഞു സുഷമ സ്വരാജ്. വിദേശത്ത് കുടുങ്ങിപ്പോയ ഇന്ത്യക്കാരെ സഹായിക്കാനടക്കം സുഷമ സ്വരാജെടുത്ത മുന് കൈ മോദി സര്‍ക്കാരിന്റെ തന്നെ പ്രതിച്ഛായ ഉയര്‍ത്തി. സുഷമാ സ്വരാജിന്റെ നഷ്ടം നികത്തുക എന്ന വലിയ വെല്ലുവിളിയാണ് ബിജെപിക്ക് മുന്നിലുളളത്.\nമധ്യപ്രദേശിലെ വിദിഷയില് നിന്നുമാണ് സുഷമ സ്വരാജ് ലോക്‌സഭയിലേക്ക് ജയിച്ചത്. പതിനഞ്ചാം ലോക്‌സഭയില് പ്രതിപക്ഷ നേതാവായും സുഷമ സ്വരാജ് ശക്തമായ സാന്നിധ്യമറിയിച്ചു. ലളിത് മോദി വിവാദത്തില് സുഷമ സ്വരാജ് നടത്തിയ പ്രസംഗം ലോക്‌സഭയിലെ മികച്ച പ്രസംഗങ്ങളിലൊന്നായി കണക്കാക്കപ്പെടുന്നു. 1953ല് ഹരിയാനയിലെ പാല്‍വാല് എന്ന സ്ഥലത്ത് അറിയപ്പെടുന്ന ആര്‍എസ്എസ് പ്രവര്‍ത്തകനായ ഹര്‍ദേവ് ശര്‍മ്മയുടെ മകളായാണ് സുഷമ സ്വരാജിന്‌റെ ജനനം. കുട്ടിക്കാലത്ത് തന്നെ മിടുക്കിയായിരുന്ന സുഷമ നിയമത്തില് ബിരുദമെടുത്ത ശേഷം വക്കീലായാണ് ജീവിതം തുടങ്ങിയത്.\nസോണിയാ ഗാന്ധിക്കെതിരെ അങ്കം കുറിച്ച ചരിത്രവുമുണ്ട് സുഷമാ സ്വരാജിന്. 1999ലാണ് ബെല്ലാരിയില് നിന്നും സോണിയയും സുഷമയും ഏറ്റുമുട്ടിയത്. ബിജെപി ദുര്‍ബലമായ മണ്ഡലത്തില് സുഷമ പക്ഷേ കടുത്ത മത്സരം കാഴ്ച വെച്ചു. 56,100 വോട്ടുകള്‍ക്കാണ് സുഷമ അന്ന് സോണിയാ ഗാന്ധിയോട് തോറ്റത്. 2000ല് വീണ്ടും സുഷമ സ്വരാജ് രാജ്യസഭയിലെത്തി. 2003 വരെ വാര്‍ത്താ വിതരണ വകുപ്പും 2004 വരെ ആരോഗ്യ കുടുംബ ക്ഷേമ വകുപ്പും കൈകാര്യം ചെയ്തു. 2006ല് വീണ്ടും രാജ്യസഭയിലേക്കും 2009ല് ലോക്‌സഭയിലേക്കും സുഷമ സ്വരാജ് എത്തി.\nsushma swaraj സുഷമ സ്വരാജ് ബിജെപി bjp\nFormer External Affairs Minister & senior BJP leader, who was Sushma Swaraj?


ജില്ലയിലേക്ക് കഞ്ചാവ് എത്തുന്നത് ആന്ധ്രാപ്രദേശിൽനിന്നും? : Deepika.com Nattu Visesham\nകോട്ടയം: ജില്ലയിലേക്ക് കഞ്ചാവ് എത്തുന്നതു ആന്ധ്രാപ്രദേശിൽനിന്നും? നാളുകൾക്കു മുന്പുവരെ തമിഴ്നാട്, കർണാടക എന്നിവിടങ്ങളിൽ നിന്നുമാണ് ജില്ലയിലേക്കു കഞ്ചാവ് എത്തിക്കൊണ്ടിരുന്നത്. കേരള, തമിഴ്നാട്, കർണാടക അതിർത്തികളിൽ പോലീസ് പരിശോധന കർശനമാക്കിയതോടെയാണ് ഇവിടങ്ങളിൽനിന്നുള്ള കഞ്ചാവിന്‍റെ വരവ് കുറഞ്ഞത്.\nപച്ചക്കറി ലോറികൾ ഉൾപ്പെടെയുള്ള വാഹനങ്ങളിലും ആഢംബര വാഹനങ്ങളിലുമാണ് വൻ തോതിൽ കഞ്ചാവ് കോട്ടയത്തേക്ക് എത്തിച്ചിരുന്നത്. ഇത്തരത്തിൽ കഞ്ചാവ് സംഘങ്ങളെ നിയന്ത്രിക്കുന്നത് കോട്ടയത്തുള്ള വലിയ മാഫിയ സംഘങ്ങളാണ്. കോട്ടയത്ത് ഇപ്പോഴും ഡിമാൻഡ് തമിഴ്നാട്ടിൽനിന്നും എത്തിക്കുന്ന കഞ്ചാവിനാണ്. കോവിഡിനെ തുടർന്നു കർണാടകയും തമിഴ്നാടും നിയന്ത്രണങ്ങളും പരിശോധനകളും കർശനമാക്കിയതോടെ ഇവിടങ്ങളിൽനിന്നും കഞ്ചാവ് എത്തിക്കാനുള്ള മാർഗങ്ങൾ അടഞ്ഞു.\nതുടർന്നാണ് ആന്ധ്രാപ്രദേശിൽനിന്നും കഞ്ചാവ് ട്രെയിനിൽ എത്തിക്കുന്നതിനുള്ള മാർഗം കണ്ടെത്തിയത്. ഇത്തരത്തിൽ കഞ്ചാവ് എത്തിക്കുന്നതിനായി കാരിയർമാരും പ്രവർത്തിക്കുന്നുണ്ട്. പിടിയിലായ ബാദുഷായുടെ പേരിൽ കഞ്ചാവ് കേസുൾപ്പെടെ നിരവധി കേസുകളുണ്ട്. കോട്ടയത്തും സമീപ പ്രദേശങ്ങളിലും വർധിച്ചുവരുന്ന ലഹരി മാഫിയ സംഘങ്ങളെ അമർച്ച ചെയ്യണമെന്ന് ആവശ്യം ശക്തമായിരിക്കുകയാണ്.


K Surendran is more strong in party – News18 Malayalam\n21 ദിവസം ജയിലിൽ; കൂടുതൽ ശക്തനായി കെ സുരേന്ദ്രൻ\nLast Updated : December 08, 2018, 13:08 IST\nതിരുവനന്തപുരം: ജയിൽമോചിതനായി തിരിച്ചെത്തിയ കെ സുരേന്ദ്രൻ ബിജെപിയില് കൂടുതല് ശക്തനാകും. ശബരിമല സമരത്തിന് ശക്തമായ നേതൃത്വം നല്‍കാന് സുരേന്ദ്രനെ പാര്‍ട്ടിയുടെ തലപ്പത്തേക്ക് കൊണ്ടുവരണമെന്ന ആവശ്യം പാര്‍ട്ടിക്കുള്ളിൽ ശക്തമാണ്. പാർട്ടി ഏല്‍പിക്കുന്ന ഏതു ചുമതലയും ഏറ്റെടുക്കാമെന്നാണ് സുരേന്ദ്രന്‍റെ നിലപാട്.\nമൂന്നാഴ്ച മുമ്പ് ജയിലില് അടയ്ക്കപ്പെടുമ്പോള് ഉണ്ടായിരുന്നതിനെക്കാള് ശക്തിയോടെയാണ് കെ സുരേന്ദ്രന്‍റെ ജയിലിൽ നിന്നുള്ള തിരിച്ചുവരവ്. ശബരിമല വിഷയം തീവ്രമായി കൈകാര്യം ചെയ്യണമെന്ന നിലപാടുകാരുടെ നേതാവായി സുരേന്ദ്രന് മാറി. അറസ്റ്റിലായി ആദ്യദിവസങ്ങളില് സുരേന്ദ്രന് കാര്യമായ പിന്തുണ നല്‍കാതിരുന്ന സംസ്ഥാനനേതൃത്വം പിന്നീട് സുരേന്ദ്രന്‍റെ വഴിയിലേക്ക് വന്നു.\n'ആചാരസംരക്ഷണത്തിനായി സമരം തുടരും'\nശ്രീധരൻപിള്ളയുടെ നിലപാടിനെതിരെ വി.മുരളീധര പക്ഷം പലപ്പോഴും അതൃപ്തി പരസ്യമാക്കുകയും ചെയ്തു. വിമർശനത്തിന്‍റെ ചൂടു മനസ്സിലാക്കിയാണ് സുരേന്ദ്രന് ജയില് മോചിതനായപ്പോള് പിഎസ് ശ്രീധരന് പിള്ളയും എംടി രമേശും അടക്കമുള്ളവര് സ്വീകരിക്കാൻ എത്തിയത്. നിലവിലെ സാഹചര്യങ്ങൾ തനിക്ക് അനുകൂലമാണെന്ന് സുരേന്ദ്രനും കണക്കു കൂട്ടുന്നു.\nകെ സുരേന്ദ്രൻ ജയിൽ മോചിതനായി\nആര്‍എസ്എസിന്‍റെ ശക്തമായ എതിര്‍പ്പാണ് സംസ്ഥാന അധ്യക്ഷ പദവിയില് നേരത്തേ സുരേന്ദ്രന് വിലങ്ങുതടിയായിരുന്നത്. ഇനി ആര്‍എസ്എസും നിലപാടില് മാറ്റം വരുത്തിയേക്കും. ശബരിമല സമരത്തെ വേണ്ടവിധം ഉപയോഗിക്കാന് ഇപ്പോഴത്തെ നേതൃത്വത്തിന് കഴിയുന്നില്ലെന്ന വിമര്‍ശനം ആര്‍എസ്എസിനുമുണ്ട്.\nFirst published: December 08, 2018, 13:08 IST\nk surendranK Surendran arrestsabarimalasabarimala templeSabarimala Verdictശബരിമലശബരിമല പ്രതിഷേധംശബരിമല വിധി


ഭക്ഷ്യസുരക്ഷയ്‌ക്ക് ഹരിതം സഹകരണം - കടകംപള്ളി സുരേന്ദ്രൻ എഴുതുന്നു | Articles | Deshabhimani | Friday Jul 24, 2020\nകടകംപള്ളി സുരേന്ദ്രൻUpdated: Friday Jul 24, 2020\nകോവിഡ് ‐19 മഹാമാരി മനുഷ്യകുലത്തിനാകെ വലിയ പ്രതിസന്ധി സൃഷ്‌ടിച്ചിരിക്കുകയാണല്ലോ. സമസ്‌തമേഖലകളിലേക്കും പ്രതിസന്ധി നീളുകയാണ്. ഇതിൽ ഏറ്റവും പ്രധാനപ്പെട്ടത് കൃഷി–-ഭക്ഷ്യ മേഖലയാണ്. ഭക്ഷ്യക്ഷാമം ലോകത്തെയാകെ ഗ്രസിക്കാൻ പോകുകയാണെന്ന് ഐക്യരാഷ്ട്രസഭ മുന്നറിയിപ്പ് നൽകി കഴിഞ്ഞു. കോവിഡ്‐19 മൂലമുണ്ടാകുന്ന പ്രശ്നങ്ങൾ ദശലക്ഷക്കണക്കിന് ആളുകളെ പോഷകാഹാരക്കുറവിലേക്ക് തള്ളിവിടുമെന്നാണ് ലോക ഭക്ഷ്യപദ്ധതി പറയുന്നത്. മഹാമാരി മൂലമുള്ള മരണത്തേക്കാൾ കൂടുതലാകും പട്ടിണി കൊണ്ടുളള മരണമെന്ന് ഓക്സ് ഫാം റിപ്പോർട്ട് ചൂണ്ടിക്കാട്ടുന്നു. ലോകജനതയുടെ അതിജീവനത്തിൽ പ്രഥമസ്ഥാനമുള്ള ഭക്ഷ്യരംഗം ഇങ്ങനെ നിരവധി മാറ്റങ്ങളിലൂടെ കടന്നുപോകുന്നതിന് ഈ മഹാമാരി ഇടയാക്കിയിരിക്കുകയാണ്. രാജ്യം കടുത്ത സാമ്പത്തികമാന്ദ്യത്തിലേക്ക് കൂപ്പുകുത്തിക്കൊണ്ടിരിക്കുന്നു. തൊഴിലില്ലായ്മ രൂക്ഷമാണ്. കാർഷികരംഗം മുമ്പ് ഇല്ലാത്തവിധം പ്രതിസന്ധിയെ നേരിട്ടുകൊണ്ടിരിക്കുന്നു. ജനപക്ഷ നയമോ നിലപാടോ ഇല്ലാത്ത കേന്ദ്രഭരണകൂടം ഈ പ്രതിസന്ധിയെ മറികടക്കുന്നതിന് സഹായകമായ നടപടി സ്വീകരിച്ചുകാണുന്നില്ല.\nകോവിഡ്–-19 കേരളത്തിന്റെ സാമ്പത്തിക മേഖലയ്‌ക്കും വലിയ തിരിച്ചടിയാണ് ഉണ്ടാക്കിയിട്ടുള്ളത്. ഈ സ്ഥിതിവിശേഷം എങ്ങനെ മറികടക്കാമെന്നതാണ് പ്രധാന വെല്ലുവിളി. വികേന്ദ്രീകരണത്തിലധിഷ്‌ഠിതമായ വികസന സംവിധാനം നമുക്കുണ്ട്. ശക്തമായ സഹകരണമേഖലയുണ്ട്. ഈ സംവിധാനങ്ങളെ ഉപയോഗപ്പെടുത്തി നാടിന്റെ വിഭവശേഷി പരമാവധി വിനിയോഗിച്ച് ഓരോ മേഖലയിലും സ്വയം പര്യാപ്തത കൈവരിക്കാനാകണം. ഭക്ഷ്യ കാർഷികമേഖലയ്‌ക്കാണ് ആദ്യം ഊന്നൽ നൽകേണ്ടത്. അതിനായുള്ള ഒരു സമഗ്രപദ്ധതി എന്ന നിലയ്ക്കാണ് സുഭിക്ഷകേരളം പദ്ധതി കേരള സർക്കാർ പ്രഖ്യാപിച്ചിട്ടുള്ളത്. തരിശുനിലങ്ങളിൽ പൂർണമായി കൃഷിയിറക്കുക, ഉൽപ്പാദന വർധനയിലൂടെ കർഷകർക്ക് നല്ല വരുമാനം ഉറപ്പാക്കുക, കൂടുതൽ തൊഴിലവസരങ്ങൾ സൃഷ്ടിച്ച് യുവാക്കളെയും തിരിച്ചുവരുന്ന പ്രവാസികളെയും കൃഷിയിലേക്ക് ആകർഷിക്കുക, മൃഗപരിപാലന മേഖലയും മത്സ്യബന്ധന മേഖലയും അഭിവൃദ്ധിപ്പെടുത്തുക, ജൈവകൃഷി പ്രോത്സാഹിപ്പിക്കുക എന്നീ ലക്ഷ്യങ്ങളോടെയാണ് ഈ ബൃഹദ് പദ്ധതി നടപ്പാക്കുന്നത്.\nഉൽപ്പാദനം വർധിപ്പിക്കുമ്പോൾ അതിനനുസൃതമായി വിപണി വിപുലമാക്കണം. ഈ പ്രവർത്തനങ്ങളിൽ സഹകരണ വകുപ്പിന് വലിയ ഉത്തരവാദിത്തമാണ് നിർവഹിക്കാനുള്ളത്. ഇതിൽ പ്രധാനം വായ്‌പാ ലഭ്യത ഉറപ്പു വരുത്തുക എന്നതാണ്. ഒരേസമയം കർഷകർക്ക് വായ്‌പാ സഹായം, ഫാർമേഴ്സ് ക്ലസ്റ്ററുകൾ, സ്വയം സഹായ ഗ്രൂപ്പുകൾ, യുവജനങ്ങൾ എന്നിവരെ കിസാൻ ക്രെഡിറ്റ് കാർഡ് വഴി യോജിപ്പിക്കുക, പ്രാദേശിക കാർഷിക ചന്തകൾക്കും കാർഷികവിഭവങ്ങളുടെ സംഭരണത്തിനും വായ്‌പ ഉറപ്പാക്കുക എന്നിങ്ങനെയുള്ള കാര്യങ്ങളിലാണ് സഹകരണ മേഖല കൂടുതൽ കാര്യക്ഷമതയോടെ രംഗത്ത് വരേണ്ടത്. ഈ പശ്ചാത്തലത്തിലാണ് സുഭിക്ഷ കേരളം പദ്ധതിക്ക് പിന്തുണയുമായി സഹകരണ വകുപ്പ് ‘ഹരിതം സഹകരണം ’എന്ന ഉപപദ്ധതി നടപ്പാക്കി വരുന്നത്. പദ്ധതിയുടെ ഉദ്ദേശ്യലക്ഷ്യങ്ങൾ താഴെ പറയുന്നവയാണ്.\nസഹകരണ സംഘങ്ങൾ നേരിട്ട് ഒരു തദ്ദേശ സ്വയംഭരണ സ്ഥാപനത്തിന് കീഴിൽ കുറഞ്ഞത് ഒരു മാതൃകാ കൃഷിത്തോട്ടം ഒരുക്കുക. സഹകരണ സ്ഥാപനങ്ങളുടെ മുൻകൈയിൽ സ്വാശ്രയ ഗ്രൂപ്പുകൾ, ജോയിന്റ് ലയബിലിറ്റി ഗ്രൂപ്പുകൾ എന്നിവ രൂപീകരിക്കുന്നതിനുള്ള നടപടികൾ. സഹകരണ കാർഷിക സേവന കേന്ദ്രം നിലവിലുള്ളവയിൽ നിന്നും ആ പ്രദേശത്തെ കാർഷിക പ്രവർത്തനങ്ങൾക്കാവശ്യമായ വിത്ത്, വളം, ജൈവവളങ്ങൾ, കീടനാശിനികൾ, കാർഷിക യന്ത്രങ്ങൾ എന്നിവ ലഭ്യമാക്കൽ. കാർഷിക ഉൽപ്പന്നങ്ങൾ സംഭരിക്കുന്നതിനും തരംതിരിച്ചു പായ്‌ക്ക് ചെയ്യുന്നതിനും വിപണനം നടത്തുന്നതിനും ഒരു തദ്ദേശ സ്വയം ഭരണ സ്ഥാപനപ്രദേശത്ത് സഹകരണ സ്ഥാപനങ്ങൾ ഒറ്റയ്ക്കോ, കൂട്ടായോ കുറഞ്ഞത് ഒരു കാർഷിക വിപണി എങ്കിലും സജ്ജമാകണം. ഉൽപ്പാദനത്തിനനുസരിച്ച് സ്റ്റോറേജ് സംവിധാനം ഒരുക്കുക, മൂല്യ വർധിത ഉൽപ്പന്നങ്ങൾ ഉണ്ടാക്കുക, വിപണന സംവിധാനം എന്നിവയാണ് പ്രധാനം.\nകോവിഡ് കാലയളവിൽ മേൽ ലക്ഷ്യങ്ങളെ മുൻനിർത്തി നിരവധി കാര്യങ്ങൾ നിർവഹിക്കാൻ സഹകരണ മേഖലക്ക് ഇതിനോടകം സാധിച്ചിട്ടുണ്ട്. കാർഷിക വായ്പ ഉൾപ്പടെ 3000 കോടി രൂപയുടെ മുൻഗണനാ വായ്പകളാണ് കേരള ബാങ്ക് മുഖാന്തരം അനുവദിച്ച് നൽകിയത്. 3000 ഏക്കറിലധികം സ്ഥലത്ത് സഹകരണ സംഘങ്ങൾ സ്വന്തം നിലയിൽ കൃഷി ആരംഭിച്ചു. നെല്ല് സംഭരണത്തിനും സംസ്‌കരണത്തിനുമായി പാലക്കാട് പ്രാഥമിക കാർഷിക സഹകരണ സംഘങ്ങളുടെ കൺസോർഷ്യം 75 കോടി മുടക്കിൽ ആധുനിക നെല്ല് സംഭരണ സംസ്‌കരണ പ്‌ളാന്റ് നിർമിക്കുന്നു. വ്യത്യസ്തമായ മാർഗത്തിലൂടെയാണ് കേരളം കോവിഡ് 19 മഹാമാരിയെ പ്രതിരോധിച്ച് മുന്നേറുന്നത്. നാം പഠിച്ച ഏറ്റവും പ്രധാന പാഠം ഭക്ഷണ കാര്യത്തിൽ നാം സ്വയംപര്യാപ്ത സ്വാശ്രയ സമൂഹമായി മാറേണ്ട കാലം അതിക്രമിച്ചു. ഇതിനായി കൃഷിയും സഹകരണവും പരസ്പര പൂരകങ്ങളായി പ്രവർത്തിക്കുകയും ഭക്ഷ്യസുരക്ഷയിലും സാമ്പത്തിക സാമൂഹ്യ വികസനത്തിലും ശാക്തീകരണ പ്രക്രിയയിലും കൂടുതൽ നിർണായക ശക്തിയായി മാറുകയും വേണം.\nharitham sahakaranamസഹകരണ വകുപ്പ്\nഎലിവേറ്റഡ് ഹൈവേ നിർമാണം; മന്ത്രി സ്ഥലം സന്ദർശിച്ചു\nടൂറിസത്തിന് ഹാപ്പി ജേർണി, 455 കോടി രൂപയുടെ സഹായപദ്ധതികൾ ; കെടിഎം വെര്‍ച്വല് മാർട്ട് നവംബർ 23ന്\nആരോപണങ്ങൾക്ക് പിന്നാലെ നടക്കാനില്ല: കടകംപള്ളി സുരേന്ദ്രൻ\nമുൻ മുഖ്യമന്ത്രിയെ മണിക്കൂറുകളോളം ചോദ്യം ചെയ്‌തിട്ടില്ലേ; എന്തിനാണ് സമരം നടത്തി കോവിഡ് പരത്തുന്നത്: കടകംപള്ളി


108 ആംബുലന്‍സ് ജീവനക്കാരില് പോലീസ് ക്ലിയറന്‍സ് സര്‍ട്ടിഫിക്കറ്റ് ഹാജരാക്കാത്തവരോട് ഉടന് ഹാജരാക്കാന് നിര്‍ദേശം നല്‍കിയെന്നും മന്ത്രി പറഞ്ഞു\nSeptember 6, 2020 7:43:01 pm\nആറൻമുള: ആറൻമുളയിൽ കോവിഡ് രോഗിയെ ആംബുലൻസിൽ പീഡിപ്പിച്ച സംഭവം അത്യന്തം വേദനാജനകമെന്ന് ആരോഗ്യമന്ത്രി കെകെ ശൈലജ. സംഭവത്തിൽ കര്‍ശന നടപടിയെടുക്കാന് പോലീസിന് നിർദേശം നൽകിയെന്നും ആംബുലന്‍സ് ഡ്രൈവറെ പിരിച്ചുവിട്ടതായി 108 ആംബുലന്‍സ് സർവീസ് നടത്തിപ്പുകാർ അറിയിച്ചതായും മന്ത്രി പറഞ്ഞു. ഇനിയും ഇത്തരം സംഭവങ്ങൾ ആവർത്തിച്ചു കൂടെന്നും യുവതിക്ക് എല്ലാവിധ ചികിത്സയും സംരക്ഷണവും ഉറപ്പ് വരുത്തുമെന്നും പറഞ്ഞ കെ കെ ശൈലജ സംഭവത്തിൽ ആരോഗ്യ വകുപ്പും അന്വേഷണം നടത്തുമെന്നും പറഞ്ഞു.\n“പത്തനംതിട്ടയില് കോവിഡ് രോഗിയെ ആംബുലന്‍സില് പീഡിപ്പിച്ച സംഭവം അത്യന്തം വേദനാജനകമാണ്. സംഭവം അറിഞ്ഞയുടന് തന്നെ പ്രശ്‌നത്തിലിടപെടുകയും കുറ്റക്കാര്‍ക്കെതിരെ കര്‍ശന നടപടിയെടുക്കാന് പോലീസിനോട് ആവശ്യപ്പെടുകയും ചെയ്തു. ആംബുലന്‍സ് ഡ്രൈവറെ പിരിച്ചു വിടുന്നതിന് 108 ആംബുലന്‍സിന്റെ നടത്തിപ്പുകാരായ ജി.വി.കെ. ഇ.എം.ആര്.ഐയോട് ആവശ്യപ്പെട്ടു. ആംബുലന്‍സ് ഡ്രൈവറെ പിരിച്ചു വിട്ടതായി ജിവികെ അറിയിച്ചിട്ടുണ്ട്,” മന്ത്രി ഫെയ്സ്ബുക്ക് പോസ്റ്റിൽ കുറിച്ചു.\nപത്തനംതിട്ടയില് കോവിഡ് രോഗിയെ ആംബുലന്‍സില് പീഡിപ്പിച്ച സംഭവം അത്യന്തം വേദനാജനകമാണ്. സംഭവം അറിഞ്ഞയുടന് തന്നെ…\nPosted by K K Shailaja Teacher on Sunday,6September 2020\n“നല്ല പ്രവര്‍ത്തന പരിചയമുള്ള ആളുകളെയാണ് ആംബുലന്‍സില് നിയോഗിക്കുന്നതെന്നാണ് കമ്പനി അറിയിച്ചിട്ടുള്ളത്. 2014-2015ല് ആലപ്പുഴ ജില്ലയില് 108 ആംബുലന്‍സില് ജോലി ചെയ്ത മുന്‍പരിചയത്തിന്റെ അടിസ്ഥാനത്തിലാണ് ഇദ്ദേഹത്തെ ജോലിയില് പ്രവേശിപ്പിച്ചതെന്നാണ് ജിവികെ അറിയിച്ചിട്ടുള്ളത്. കോവിഡ് പ്രതിരോധ പ്രവര്‍ത്തനങ്ങളില് പ്രധാന പങ്ക് വഹിക്കുന്നവരാണ് കനിവ് 108 ആംബുലന്‍സ് ജീവനക്കാര്. എങ്കിലും ഇനിയും ഇത്തരം സംഭവങ്ങള് ആവര്‍ത്തിക്കാന് പാടില്ല,” കെ കെ ശൈലജ അഭിപ്രായപ്പെട്ടു.\n“ഈ സംഭവത്തിന്റെ പശ്ചാത്തലത്തില് കര്‍ശന നടപടി സ്വീകരിച്ചിരിക്കുകയാണ്. കനിവ് 108 ആംബുലന്‍സ് സര്‍വീസില് ജോലി ചെയ്യുന്ന ജീവനക്കാരില് പോലീസ് ക്ലിയറന്‍സ് സര്‍ട്ടിഫിക്കറ്റ് ഹാജരാക്കാത്തവരോട് ഉടന് ഹാജരാക്കാന് നിര്‍ദേശം നല്‍കിയിട്ടുണ്ട്. കൂടാതെ ആരോഗ്യ വകുപ്പും ഇതേപ്പറ്റി അന്വേഷണം നടത്തും. യുവതിക്ക് എല്ലാവിധ ചികിത്സയും സംരക്ഷണവും ഉറപ്പ് വരുത്തുന്നതാണ്.” മന്ത്രി പറഞ്ഞു.\nRead More: ‘കൊലക്കേസ് പ്രതിയെങ്ങനെ ആംബുലൻസ് ഡ്രൈവറായി’? ആരോഗ്യവകുപ്പ് ഉത്തരം പറയണമെന്ന് ചെന്നിത്തല\nകേസിലെ പ്രതി അറസ്റ്റിലായിട്ടുണ്ട്. 108 ആംബുലൻസ് ഡ്രെെവർ കായംകുളം കീരിക്കാട് സ്വദേശി നൗഫലാണ് അറസ്റ്റിലായത്. കോവിഡ് രോഗിയെ ആശുപത്രിയിലേക്കു കൊണ്ടു പോകും വഴിയാണ് പീഡനം നടന്നത്. പ്രതി നൗഫൽ വധശ്രമക്കേസ് പ്രതിയാണെന്ന തരത്തിലും വാർത്തകൾ പുറത്തു വന്നിരുന്നു.\nWeb Title: Covid patient raped in ambulance kerala response from health minister kk shailaja


ഇരുപത്തിയൊന്നുകാരി ആര്യ രാജേന്ദ്രന് തിരുവനന്തപുരം മേയര്; തീരുമാനമെടുത്ത് സിപിഐഎം\nതിരുവനന്തപുരം: തലസ്ഥാന നഗരത്തിലെ മേയറായി ഇരുപത്തിയൊന്നുകാരി ആര്യ രാജേന്ദ്രനെ നിശ്ചയിച്ച് സിപിഐഎം. മുടവന്‍മുഗളില് നിന്നുള്ള കൗണ്‍സിലറാണ് ആര്യ രാജേന്ദ്രന്. സിപിഐഎം ജില്ലാ സെക്രട്ടറിയേറ്റ് യോഗമാണ് തീരുമാനമെടുത്തത്. ബാലസംഘം സംസ്ഥാന പ്രസിഡണ്ടാണ് ആര്യ രാജേന്ദ്രന്. എസ്എഫ്‌ഐ സംസ്ഥാന സമിതി അംഗം, സിപിഐഎം കേശവ്‌ദേവ് റോഡ് ബ്രാഞ്ച് കമ്മറ്റി അംഗം എന്നീ നിലകളിലും ആര്യ പ്രവര്‍ത്തിക്കുന്നു. ആള് സെയിന്റ്‌സ് കോളേജിലെ ബിഎസ്‌സി മാത്‌സ് വിദ്യാര്‍ത്ഥിയാണ് ആര്യ. രാജ്യമൊട്ടാകെ ഉറ്റു നോക്കിയ തെരഞ്ഞെടുപ്പാണ് തിരുവനന്തപുരം കോര്‍പ്പറേഷനിലേത്. ഹൈദരാബാദിലെ മുന്നേറ്റത്തിന്റെ ചുവട് പിടിച്ച് […]\n25 Dec 2020 2:29 AM GMT\nതിരുവനന്തപുരം: തലസ്ഥാന നഗരത്തിലെ മേയറായി ഇരുപത്തിയൊന്നുകാരി ആര്യ രാജേന്ദ്രനെ നിശ്ചയിച്ച് സിപിഐഎം. മുടവന്‍മുഗളില് നിന്നുള്ള കൗണ്‍സിലറാണ് ആര്യ രാജേന്ദ്രന്. സിപിഐഎം ജില്ലാ സെക്രട്ടറിയേറ്റ് യോഗമാണ് തീരുമാനമെടുത്തത്.


സിഖ് വിരുദ്ധ കലാപം; കോൺഗ്രസ് നേതാവ് സജ്ജൻ കുമാറിന് ജീവപര്യന്തം\n17 Dec 2018 5:53 AM GMT\n1984 ലെ സിഖ് വിരുദ്ധ കലാപം സംബന്ധിച്ച കേസിൽ കോൺഗ്രസ് നേതാവ് സജ്ജന് കുമാറിന് ജിവപര്യന്ത്യം തടവ്. ഡൽഹി ഹൈക്കോടതിയുടേതാണ് ഉത്തരവ്. കോൺഗ്രസ് നേതാവിനെ കുറ്റവിമുക്തനാക്കിയ വിചാരണകോടതി ഉത്തരവ് റദ്ദാക്കിയാണ് ഹൈക്കോടതി നടപടി. ഇന്ദിരാ ഗാന്ധി കൊല്ലപ്പെട്ടതിനെ തുടർന്നുണ്ടായ സിഖ് വിരുദ്ധ കലാപത്തിനിടെ 1984 നവംബർ രണ്ടിന് ഡൽഹി രാജ് നഗറിലെ അഞ്ചംഗ കുടുംബത്തെ കൊലപ്പെടുത്തിയെന്ന കേസിലാണ് ഉത്തരവ്. ജസ്റ്റിസ് എസ് മുരളീധർ, വിനോദ് ഗോയൽ എന്നിവരുടേതാണ് നടപടി.\nസജ്ജൻ കുമാറിനെ കുറ്റവിമുക്തനാക്കിയത് ചോദ്യം ചെയ്ത സിബി െഎ, കലാപത്തിന്റെ ഇരകൾ എന്നിവരാണ് കോടതിയെ സമീപിച്ചത്. കേസിൽ സജ്ജന് കുമാറിന്റെ കൂട്ടൂപ്രതികളായിരുന്ന മുൻ കോൺഗ്രസ് കൗൺസിലർ ബൽവാൻ ഖോർഖർ, റിട്ട. നേവി ക്യാപ്റ്റൻ ഭാഗ്മൽ, ഗിരിധരി ലാൽ, മറ്റ് രണ്ട് പേർ എന്നിവരെ വിചാരണ കോടതി നേരത്തെ ജീവപര്യന്തം തടവിന് ശിക്ഷിച്ചിരുന്നു. ഇത് ചോദ്യം ചെയ്ത് പ്രതികളും കോടതിയെ സമീപിച്ചിരുന്നു.\nവർഗ്ഗീയ കലാപത്തിന് ശ്രമിച്ചു, മതപരമായ വിദ്വേഷം പ്രചരിപ്പിച്ചു എന്നിവയായിരുന്നു സിബി െഎ ഇവർക്കെതിരെ ചുമത്തിയ കുറ്റങ്ങള്. എന്നാൽ കേസിൽ 32 വർഷത്തിനു ശേഷം തന്നെ പ്രതിയാക്കുന്നത് രാഷ്ട്രീയ പ്രേരിതമെന്നായിരുന്നും സജ്ജൻ കുമാറിന്റെ വാദം.\n1984 anti sikh riots Congress leader Delhi HC order convicts CBI riots victims Sajjan Kumar sentenced to life the convicts


attack-against-ksrtc | തലസ്ഥാനത്ത് കെഎസ്ആർടിസി ബസിന് നേരെ കല്ലേറ്; ബുള്ളറ്റിൽ ഹെൽമറ്റ് ധരിച്ചെത്തിയ അജ്ഞാതൻ ആക്രമണം നടത്തിയത് തിരുവല്ലത്ത് വച്ച്; ബസിന്റെ ചില്ലുകൾ തകർന്നു - MarunadanMalayali.com\nതലസ്ഥാനത്ത് കെഎസ്ആർടിസി ബസിന് നേരെ കല്ലേറ്; ബുള്ളറ്റിൽ ഹെൽമറ്റ് ധരിച്ചെത്തിയ അജ്ഞാതൻ ആക്രമണം നടത്തിയത് തിരുവല്ലത്ത് വച്ച്; ബസിന്റെ ചില്ലുകൾ തകർന്നു\nSeptember 20, 2019 | 09:56 AM IST | Permalink\nതിരുവനന്തപുരം; തിരുവനന്തപുരം തിരുവല്ലത്ത് കെഎസ്ആർടിസി ബസിന് നേരെ കല്ലേറ്. തിരുവനന്തപുരം കിഴക്കേക്കോട്ടയിൽ നിന്നും പുറപ്പെട്ട ബസിനു നേരെയാണ് കല്ലേറുണ്ടായത്. യാത്രക്കാർക്ക് ആർക്കും പരിക്കേറ്റിട്ടില്ല. സംഭവത്തേത്തുടർന്ന് ബസ് സർവീസ് നിർത്തിവച്ചു. യാത്രക്കാരെ പിന്നീട് മറ്റ് ബസുകളിൽ കയറ്റിവിട്ടു.\nതിരുവല്ലത്തിനടുത്തുവച്ചാണ് സംഭവം. ബുള്ളറ്റിൽ ഹെൽമറ്റ് ധരിച്ചെത്തിയ അജ്ഞാതൻ ബസിന്റെ മുന്നിലും പിറകിലുമുള്ള ചില്ലുകൾ കല്ലേറിഞ്ഞു തകർത്തു. പിന്നീട് രക്ഷപ്പെടുകയായിരുന്നു. സംഭവത്തിൽ പൊലീസ് അന്വേഷണം ആരംഭിച്ചിട്ടുണ്ട്.


Gold Rate Today, 2022 January 06: ഒരു ഗ്രാമിനു 20 രൂപയും ഒരു പവനു 160 രൂപയുമാണ് ഇന്നു കുറഞ്ഞത്\nUpdated: January 6, 2022 10:43:23 am\nJanuary 06 2022, Petrol Diesel Price, Gold Rate, INR Exchange Rate Today: സംസ്ഥാനത്ത് സ്വർണവിലയിൽ ഇടിവ്. തിരുവനന്തപുരം, എറണാകുളം, കോഴിക്കോട് നഗരങ്ങളിൽ ഡീസൽ, പെട്രോൾ വിലകളിൽ ഏറ്റക്കുറച്ചിലുകളുണ്ട്. രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. ഡോളറിനെതിരെ രൂപയുടെ മൂല്യം ഇന്നു 74.39 എന്ന നിലയിലാണ്.\nകേരളത്തിൽ സ്വർണവിലയിൽ ഇടിവ്. ഒരു ഗ്രാമിനു 20 രൂപയും ഒരു പവനു 160 രൂപയുമാണ് ഇന്നു കുറഞ്ഞത്. ഒരു ഗ്രാമിന് 4,495 രൂപയും ഒരു പവന് 35, 960 രൂപയുമാണ് ഇന്ന് വില. ഒരു ഗ്രാമിനു 4,515 രൂപയും ഒരു പവനു 36,120 രൂപയുയിരുന്നു ഇന്നലത്തെ വില.\nWeb Title: Gold rate today 2022 january 06


ദാമ്പത്യക്ലേശം മാറ്റും വ്രതം! - Astrology Articles | Astrology News\nHome/സ്പെഷ്യല്/ദാമ്പത്യക്ലേശം മാറ്റും വ്രതം!\nadmin June 27, 2018 January 19, 2019\nവിവാഹിതരായ സ്ത്രീകള് മിഥുനമാസത്തിലെ പൗര്‍ണമി നാളില് അനുഷ്ഠിക്കുന്ന വ്രതമാണ് വടസാവിത്രി വ്രതം. ഈ വര്‍ഷത്തെ വടസാവിത്രിവ്രതം ജൂണ് 28 (മിഥുനം 14) വ്യാഴാഴ്ച പൗര്‍ണ്ണമിദിനത്തിലാണ്. വട എന്നാല് ആല് എന്നാണ് അര്‍ഥം. ആല്‍മരവുമായി ബന്ധപ്പെട്ട വ്രതമായതിനാലാണ് ഈ വ്രതത്തിന് വടസാവിത്രിവ്രതമെന്ന പേര് വന്നത്. ദാമ്പത്യ ക്ലേശങ്ങള് മാറ്റുന്നതിനും ദീര്‍ഘസുമംഗലീ ഭാഗ്യത്തിനും ഭര്‍തൃസുഖത്തിനുമായിട്ടാണ് ഈ വ്രതം അനുഷ്ഠിക്കുന്നത്.\nസുമംഗലികളായ സ്ത്രീകള് പൗര്‍ണമിദിനത്തില് സൂര്യന് ഉദിക്കുന്നതിനുമുമ്പ് കുളിച്ച് നിലവിളക്കൊക്കെ കൊളുത്തി ഇഷ്ടദേവതയെ പ്രാര്‍ഥിക്കണം. അടുത്തുള്ള ആല്‍മരത്തിന് ചുവട്ടില് തൊഴുതു പ്രാര്‍ഥിക്കണം. (ക്ഷേത്രത്തിലെ ആല്‍മരം തന്നെവേണമെന്നില്ല) തുടര്‍ന്ന് അരയാലിനു ചുറ്റും പ്രദക്ഷിണം വയ്ക്കണം. ഏഴുപ്രദക്ഷിണമാണ് വയ്‌ക്കേണ്ടത്.


സുപ്രീംകോടതി വിധി നിരാശാജനകമെന്ന് തന്ത്രി കണ്ഠര് രാജീവര്!! – DN News\nHome/News/India/സുപ്രീംകോടതി വിധി നിരാശാജനകമെന്ന് തന്ത്രി കണ്ഠര് രാജീവര്!!\nപത്തനംതിട്ട: ശബരിമലയില് സ്ത്രീകള്‍ക്ക് പ്രവേശിക്കാമെന്ന സുപ്രീംകോടതി വിധി നിരാശാജനകമെന്ന് തന്ത്രി കണ്ഠര് രാജീവര്. എന്നാല് പൗരനെന്ന നിലയില് വിധി അംഗീകരിക്കുന്നുവെന്നും തന്ത്രി പറഞ്ഞു. വിധി നിരാശാജനകമെന്ന് പന്തളം രാജകുടുംബവും വ്യക്തമാക്കി. വിധി ദുഃഖകരമെന്ന് മുന് ദേവസ്വം പ്രസിഡന്റ് പ്രയാര് ഗോപാലകൃഷ്ണനും പ്രതികരിച്ചു.\nഅതേസമയം സുപ്രീംകോടതി വിധി നടപ്പാക്കാന് ബാധ്യസ്ഥരെന്ന് തിരുവിതാംകൂര് ദേവസ്വം പ്രസിഡന്റ് എം.പത്മകുമാര് അറിയിച്ചു. സ്ത്രീപ്രവേശനത്തിന് വേണ്ട സൗകര്യങ്ങള് ദേവസ്വം ബോര്‍ഡ് നടപ്പാക്കുമെന്നും അദ്ദേഹം വാര്‍ത്താസമ്മേളനത്തില് വ്യക്തമാക്കി.\nശബരിമലയില് പ്രായം നോക്കാതെ സ്ത്രീകള്‍ക്ക് പ്രവേശനമനുവദിക്കണം എന്നാവശ്യപ്പെട്ടായിരുന്നു ഹര്‍ജി. ശാരീരിക ഘടനയുടെ പേരില് വിവേചനം പാടില്ലെന്ന് ചീഫ് ജസ്റ്റിസ് ദീപക് മിശ്ര വിധി പ്രസ്താവത്തില് പറഞ്ഞു. സ്ത്രീ പുരുഷന് താഴെയല്ല. വിവേചനം സ്ത്രീകളുടെ അന്തസ്സ് ഇടിച്ചുതാഴ്ത്തുന്നു. സ്ത്രീകളോടുള്ള ഇരട്ടത്താപ്പ് തരംതാഴ്ത്തുന്നതിന് തുല്യമാണ്.\nശബരിമലയിലെ ആചാരം സ്ത്രീകളുടെ അവകാശം ലംഘിക്കുന്നതാണ്. സ്ത്രീകള്‍ക്കുള്ള നിയന്ത്രണം ഭരണഘടനാ ലംഘനമാണ്. സ്ത്രീകളെ ദൈവമായി കണക്കാക്കിയ രാജ്യമാണ് ഇന്ത്യ. വിശ്വാസത്തില് തുല്യതയാണ് വേണ്ടത്. മതത്തിലെ പുരുഷാധിപത്യം വിശ്വാസത്തിന്റെ പേരിലാണ്. ശാരീരിക അവസ്ഥയുടെ പേരില് വിവേചനം പാടില്ലെന്നും സുപ്രീംകോടതി വ്യക്തമാക്കി.


big-boss-vs-ningalkkumakam-kodeeswaran | മിനി സ്‌ക്രീനിൽ താര യുദ്ധത്തിന് അരങ്ങൊരുങ്ങി; പരസ്പരം ഏറ്റുമുട്ടാൻ മോഹൻലാലും സുരേഷ് ഗോപിയും; ഏഷ്യാനെറ്റിനോട് കിടപിടിക്കാൻ മനോരമ സുരേഷ് ഗോപിയെ മുൻ നിർത്തി ഒരുക്കുന്നത് നിങ്ങൾക്കും ആകാം കോടീശ്വരൻ; റേറ്റിങ് നിലനിർത്താൻ താരരാജാവിനെ കൈവിടാതെ ബിഗ് ബോസും; ജനപ്രീയ പരിപാടികളുടെ പുത്തൻ സീസൺ അരങ്ങിലെത്തുന്നത് അടിമുടി മാറ്റങ്ങളുമായി - MarunadanMalayali.com\nSeptember 25, 2019 | 12:53 PM IST | Permalink\nകൊച്ചി; വിനോദ ചാനലുകളുടെ ഓഡിയൻസ് റേറ്റിംഗിൽ വമ്പൻ കുതിപ്പ് തീർത്ത ഗെയിം ഷോകളാണ് ബിഗ് ബോസ്, കോൻ ബനേഗാ ക്രോർപതി. ഇവയുടെ മലയാളം പതിപ്പും വലിയ വിജയമായിരുന്നു തീർത്തത്. ബാർക് റേറ്റിംഗിൽ റെക്കോർഡ് സൃഷ്ടിച്ചിരുന്നു ബിഗ്‌ബോസ് മലയാളവും നിങ്ങൾക്കും ആകാം കോടീശ്വരനും മുന്നേറിയത്. രണ്ടു പരിപാടികളുടെയും പുത്തൻ സീസൺ വരുമ്പോഴും ആകാംഷ വർധിക്കുകയാണ്.\nമലയാളത്തിലെ ഏറ്റവും വിലപിടിപ്പുള്ള താരം മോഹൻലാൽ അവതാരകനാകുന്ന ആദ്യ ഗെയിം ഷോ എന്ന നിലയ്ക്കാണ് ബിഗ് ബോസ് മലയാളം പതിപ്പ് ഏഷ്യാനെറ്റ് അവതരിപ്പിച്ചത്. അതേസമയം ഏഷ്യാനെറ്റിൽ തന്നെ സംപ്രേഷണം ചെയ്തുകൊണ്ടിരുന്ന കോടീശ്വരൻ പരിപാടി വിവിധ കാരണങ്ങളാൽ മഴവിൽ മനോരമയിലേക്ക് മാറുകയായിരുന്നു.\nബിഗ് ബോസ് രണ്ടാം സീസൺ ഏഷ്യാനെറ്റ് തുടങ്ങാനിരിക്കെ നിങ്ങൾക്കുമാകാം കോടീശ്വരൻ പുതിയ സീസൺ സംപ്രേഷണം ചെയ്ത് ചാനലിനെ നേരിടാനൊരുങ്ങുകയാണ് മഴവിൽ മനോരമ. താരയുദ്ധമായിരിക്കും ഇരു ചാനലുകളും സാക്ഷ്യം വഹിക്കാൻ പോകുന്നത്. സുരേഷ് ഗോപിയെ അവതാരകനാക്കി ഏഷ്യാനെറ്റ് വിവിധ സീസണുകളിലായി സംപ്രേഷണം ചെയ്ത നിങ്ങൾക്കുമാകാം കോടീശ്വരൻ പുതിയ സീസൺ മുതൽ മഴവിൽ മനോരമയിലായിരിക്കും. താരത്തെ തന്നെയാണ് അവതാരകനായി നിലനിർത്തിയിരിക്കുന്നതും. വൈവിധ്യമാർന്ന മികവോടെയുള്ള അവതരണ ശൈലിയാണ് സുരേഷ് ഗോപിയുടെ പ്രത്യേകത. ബിഗ് ബോസ് സെക്കൻഡ് പ്രമോ ഏഷ്യാനെറ്റ് പുറത്തുവിട്ടതിന് പിന്നാലെയാണ് നിങ്ങൾക്കുമാകാം കോടീശ്വരൻ പ്രമോയുമായി മഴവിൽ മനോരമയുടെ സർപ്രൈസ് എൻട്രി.\nഎൻഡമോൾ ഷൈൻ ഇന്ത്യയാണ് ബിഗ് ബോസ് ഇന്ത്യൻ ടെലിവിഷൻ ചാനലുകൾക്ക് വേണ്ടി നിർമ്മിക്കുന്നത്. സ്റ്റാർ ഗ്രൂപ്പിന്റെ ഉടമസ്ഥതയിലുള്ള ചാനലുകളിലാണ് ബിഗ് ബോസ് സംപ്രേഷണം ചെയ്യുന്നത്. തമിഴിൽ വിജയ് ചാനലിൽ കമൽഹാസൻ അവതരിപ്പിക്കുന്ന ബിഗ് ബോസ് പുരോഗമിക്കുന്നുണ്ട്. സാബുമോൻ അബ്ദുസമദ് ആയിരുന്നു മലയാളം ബിഗ് ബോസ് ആദ്യ സീസൺ വിജയി. സ്റ്റാർ ഓവർ ദ ടോപ് സ്ട്രീമിങ് പ്ലാറ്റ്ഫോം ഹോട്ട് സ്റ്റാറിലും ബിഗ് ബോസ് മലയാളം സംപ്രേഷണത്തിന് പിന്നാലെ വരിക്കാറുടെ എണ്ണത്തിൽ കുതിപ്പ് ഉണ്ടായിരുന്നു. ഹു വാൺട്സ് ടുബി മില്യണയർ ഗെയിം ഷോയുടെ ഇന്ത്യൻ പതിപ്പ് കോൻ ബനേഗാ ക്രോർപതി റിലയൻസ് ബിഗ് എന്റർടെയിന്മെന്റിന് കീഴിലുള്ള ബിഗ് സിനർജിയാണ് നിർമ്മിക്കുന്നത്.\nബിഗ്ഗ് ബോസിന്റെ ആദ്യ സീസൺ മലയാളം ടെലിവിഷൻ പ്രേക്ഷകർക്കിടയിൽ ഏറെ ജനപ്രീതി നേടിയിരുന്നു. ടിവി അവതാരകനായ സാബുമോൻ ബിഗ്ഗ് ബോസ് ടൈറ്റിൽ നേടിയപ്പോൾ പേളി മാണിയും മോഡലും നടനുമായ ഷിയാസ് കരീമുമാണ് റണ്ണർ അപ്പ് പുരസ്‌കാരങ്ങൾ നേടിയത്.ബിഗ് ബോസ് ഹൗസിലെ പേളി- ശ്രീനീഷ് അരവിന്ദ് പ്രണയവും തുടർന്നുള്ള ഇരുവരുടെയും വിവാഹവുമെല്ലാം വാർത്താ പ്രാധാന്യം നേടിയിരുന്നു. അടുത്ത സീസണിൽ ആരൊക്കെയാവും മത്സരാർത്ഥികൾ എന്നറിയാനുള്ള ആകാംക്ഷയിലാണ് ബിഗ്ഗ് ബോസ് ആരാധകർ. 16 മത്സരാർത്ഥികളാവും ഈ സീസണിലും ഉണ്ടാവുക എന്നാണ് റിപ്പോർട്ടുകൾ.


കൂടുന്പോൾ ഇന്പമുള്ളതാകണം കുടുംബം എന്നാണ് പറയുന്നത്. പക്ഷെ പലർക്കും ഇന്നും കുടുംബജീവിതം എങ്ങനെ മുന്നോട്ട് കൊണ്ടുപോകണമെന്ന് അറിയില്ല. ഫലമോ, വിവാഹമോചന കേസുകൾ വർധിക്കുന്നു. എന്നാൽ ഇതിനെല്ലാം ഒരു അപവാദമാണ് മിസോറാമിലുള്ള സയോണ ചാന എന്ന അറുപത്താറുകാരൻ.\nകാരണം മുപ്പത്തിയൊൻപത് കെട്ടിയ സയോണ അവരെയെല്ലാം ഒരുകൂരക്കീഴിൽ ഒരുമിച്ച് കൊണ്ടുപോകുന്നുവെന്നതുതന്നെ. പതിനേഴാമത്തെ വയ‌സിലായിരുന്നു ആദ്യവിവാഹം. പിന്നീട് അങ്ങോട്ട് വിവാഹങ്ങളുടെ കാലമായിരുന്നു. ഒരു വർഷം 10 വിവാഹം വരെ സയോണ ചെയ്തിട്ടുണ്ട്.\n39 ഭാര്യമാരിലായി 94 മക്കളും അവർക്കെല്ലാർക്കുമായി 33 പേരക്കുട്ടികളുമാണ് ഉള്ളത്. മിസോറാമിലെ ബാക്തവാങ് ഗ്രാമത്തിൽ ഒരു നാലുനിലക്കെട്ടിടത്തിൽ ഈ ഭീമൻ കുടുംബം ഒരുമിച്ച് താമസിക്കുന്നു.\nനൂറുമുറികളാണ് സയോണയുടെ വീട്ടിലുള്ളത്. ഇതിൽ സയോണയ്ക്ക് സ്വന്തമായി ഒരു സ്വകാര്യ മുറിയുണ്ട്. ഭാര്യമാരെല്ലാം അതിനോടു ചേർന്നുള്ള ഒരു വലിയ മുറിയിൽ താമസിക്കുന്നു. ഏറ്റവും പ്രായം കുറഞ്ഞ ഭാര്യയാണ് സയോണയുടെ മുറിയുടെ ഏറ്റവും അടുത്ത് താമസിക്കുന്നത്. പ്രായം കൂടും തോറും സയോണയുടെ മുറിയിൽ നിന്നുള്ള അകലവും കൂടും.\nഅകലം കൂടിയാലും സയോണയുടെ സ്നേഹം ഒട്ടും കുറയില്ല. ഭാര്യമാർക്കെല്ലാം ഊഴമനുസരിച്ച് സയോണയ്ക്കൊപ്പം മുറിയിൽ താമസിക്കാം. സയോണയാണ് കുടുംബത്തിലെ പ്രധാന ആൾ. അതിനാൽ ഞങ്ങളെല്ലാവരും അദേഹത്തിന് ചുറ്റും താമസിക്കുന്നു എന്നാണ് ഇതിനെക്കുറിച്ച് മൂപ്പത്തഞ്ചുകാരിയായ റിങ്ക്മിനിപറയുന്നത്.\nഒരു ദിവസം ഗ്രാമത്തിൽ കൂടി നടക്കാനിറങ്ങിയ സയോണ റിങ്ക്മിനിനെ കണ്ടു, തുടർന്ന് വിവാഹം കഴിക്കുകയായിരുന്നത്രേ. പരസ്പര സ്നേഹവും ബഹുമാനവുമാണ് തങ്ങളുടെ ജീവിതത്തിന്‍റെ അടിസ്ഥാനം- സയോണയുടെ മറ്റൊരു ഭാര്യ ഹുന്തർഹങ്കി ആ രഹസ്യം വെളിപ്പെടുത്തി.\nമക്കളും മരുമക്കളും അവരുടെ കുട്ടികളും മറ്റു പലമുറികളിലായി താമസിക്കുന്നു. പക്ഷേ ഈ വീട്ടിൽ ഒരു അടുക്കളമാത്രമേയുള്ളു. പാചക ജോലികളെല്ലാം ഭാര്യമാർ ചെയ്യണം. സയോണിന്‍റെ ആദ്യ ഭാര്യ സത്നാഗിയുടെ നേതൃത്വത്തിലാണ് അടുക്കള ജോലികൾ. അലക്കലും അടിച്ചുവാരലുമല്ലാം പെണ്‍മക്കളാണ് ചെയ്യേണ്ടത്.\nആണുങ്ങൾക്ക് വയലിലെ പണിയും കാലിമേയ്ക്കലുമാണ് ഡ്യൂട്ടി. 167 പേർക്കായി ദിവസം 30 കോഴിയും 91കിലോ അരിയും, 59 കിലോ ഉരുളക്കിഴങ്ങും ഒരു ദിവസം പാകം ചെയ്യണം. എല്ലാവർക്കും ഭക്ഷിക്കാനുള്ളതെല്ലാം ചാനയും മക്കളുംകൂടി പാടത്ത് വിളയിക്കുന്നുണ്ട്. ചിലപ്പോൾ സയോണയുടെ കഴിവിനെ ആരാധിക്കുന്ന ചിലർ വലിയ തുക സംഭാവന നൽകുകയും ചെയ്യും.\nതന്നെ നോക്കാനും തനിക്ക് നോക്കാനും ഇത്രയേറെ വലിയൊരു കുടുംബമുള്ളതിൽ അഹ്ലാദവാനാണ് സയോണ. കുടുംബത്തിലെ അംഗസംഖ്യ കൂട്ടാൻ ഇനിയും കെട്ടാനും ഇദ്ദേഹം തയ്യാറാണ്. ചാനയെന്ന മതവിഭാഗത്തിൽപ്പെട്ടതാണ് സയോണ. ഇതിന്‍റെ തലവനും സയോണയാണ്. ഇവരുടെ ആചാരമനുസരിച്ച് എത്രവിവാഹം വേണമെങ്കിലും ആവാം. നാനൂറിലധികം അംഗങ്ങളുണ്ട് ചാന മതത്തിൽ.


ദേശീയ പാര്‍ട്ടി പദവി നഷ്ടപ്പെടുമെന്ന ഭീതിയില് സി.പി.എമ്മും സി.പി.ഐയും – Chandrika Daily\nBy web desk 1 Thursday March 28, 2019 11:33 am\nദേശീയ പാര്‍ട്ടി പദവി നഷ്ടപ്പെടുമെന്ന ഭീതിയില് സി.പി.എമ്മും സി.പി.ഐയും\nന്യൂഡല്‍ഹി: കടുത്ത പ്രതിസന്ധിയെ അഭിമുഖീകരിക്കാനിരിക്കുകയാണ് സി.പി.എമ്മും സി.പി.ഐയും. വരുന്ന ലോക്‌സഭാ തെരഞ്ഞെടുപ്പില് മികച്ച മുന്നേറ്റം ഉണ്ടാക്കാനായില്ലെങ്കില് ഇരു പാര്‍ട്ടികളുടെയും ദേശീയ പാര്‍ട്ടി എന്ന പദവി നഷ്ടപ്പെടും. ത്രിപുരയിലെയും…\nന്യൂഡല്‍ഹി: കടുത്ത പ്രതിസന്ധിയെ അഭിമുഖീകരിക്കാനിരിക്കുകയാണ് സി.പി.എമ്മും സി.പി.ഐയും. വരുന്ന ലോക്‌സഭാ തെരഞ്ഞെടുപ്പില് മികച്ച മുന്നേറ്റം ഉണ്ടാക്കാനായില്ലെങ്കില് ഇരു പാര്‍ട്ടികളുടെയും ദേശീയ പാര്‍ട്ടി എന്ന പദവി നഷ്ടപ്പെടും. ത്രിപുരയിലെയും പശ്ചിമ ബംഗാളിലെയും ജനങ്ങള് കൈവിട്ട പാര്‍ട്ടിയുടെ കേരളത്തിലെ സ്ഥിതിയും മൃതാവസ്ഥയിലാണ്. കൊലപാതക രാഷ്ട്രീയവും ജനദ്രോഹപരമായ ഭരണവും മൂലം കേരളത്തില് ഇപ്പോള് കടുത്ത ഇടതുവിരുദ്ധ തരംഗമാണ് നിലനില്‍ക്കുന്നത്. അതിനിടെ പശ്ചിമബംഗാളില് കോണ്‍ഗ്രസുമായുള്ള സഖ്യം പൊളിയുക കൂടി ചെയ്തതോടെ ഈ ആശങ്ക പാര്‍ട്ടിയില് ശക്തമായിരിക്കുകയാണ്. 35 വര്‍ഷം ബംഗാള് ഭരിച്ച സി.പി.എം ഇപ്പോള് അവിടെ തൃണമൂലിനും ബി.ജെ.പിക്കും കോണ്‍ഗ്രസിനും പിറകേ നാലാം സ്ഥാനത്താണ്.\n്ഫാസിസത്തിനെതിരെ ഞങ്ങളാണെന്ന് വീരവാദം മുഴക്കുന്നവര്‍ക്ക് ദേശീയ പാര്‍ട്ടി എന്ന അടിത്തറ പോലും നഷ്ടപ്പെട്ടേക്കുമെന്നാണ് വിദഗ്ധര് അഭിപ്രായപ്പെടുന്നത്.\nനിലവില് രാജ്യത്തെ ഒരു രാഷ്ട്രീയ പാര്‍ട്ടിക്ക് ദേശീയ പദവി ലഭിക്കാന് പ്രധാനമായും മൂന്ന് മാനദണ്ഡങ്ങളാണ് ഉള്ളത്.1. മൂന്ന് സംസ്ഥാനങ്ങളില് നിന്നായി പതിനൊന്ന് എം.പിമാര് 2. നാല് സംസ്ഥാനങ്ങളില് നിന്നായി ആറ് ശതമാനം വോട്ടും നാല് എം.പിമാരും 3. നാല് സംസ്ഥാനങ്ങളില് എട്ട് ശതമാനം വോട്ടോടെ സംസ്ഥാന പാര്‍ട്ടി പദവി. ഈ മൂന്ന് മാനദണ്ഡങ്ങളും നിലവിലെ സാഹചര്യത്തില് സി.പി.എമ്മിന് പ്രതീക്ഷക്ക് വക നല്‍കാത്തതാണ്.\nകഴിഞ്ഞ തെരഞ്ഞെടുപ്പില് രണ്ട് സ്വതന്ത്ര എം.പിമാരെ കൂടി പട്ടികയില് ഉള്‍പ്പെടുത്തിയാണ് സി.പി.എം ദേശീയ പാര്‍ട്ടി പദവിക്ക് അപേക്ഷ നല്‍കിയിരുന്നത്. എന്നാല് സി.പി.ഐക്ക് ഈ മാനദണ്ഡം കൃത്യമായി പാലിക്കാനായിട്ടില്ല. ഇതിനിടെ ദേശീയ പാര്‍ട്ടി പദവിയുടെ ചട്ടം മാറ്റിയ തെരഞ്ഞെടുപ്പ് കമ്മിഷന് ഒരു തെരഞ്ഞെടുപ്പില് കൂടി അവസരം നല്‍കുകയായിരുന്നു. ഈ തെരഞ്ഞെടുപ്പില് കൃത്യമായ സീറ്റ് കൈവരിക്കാന് സാധിച്ചില്ലെങ്കില് ദേശീയ പാര്‍ട്ടി പദവി ഇരുപാര്‍ട്ടികള്‍ക്കും വെറും സ്വപ്നമായി മാറും.\nപശ്ചിമബംഗാളില് കോണ്‍ഗ്രസുമായി നടത്തിയ നീക്കു പോക്കുകള് തകര്‍ന്നതോടെ കമ്യൂണിസ്റ്റ് പാര്‍ട്ടിക്ക് തിരിച്ചടിയായി. ത്രിപുരയില് നിയമസഭ തെരഞ്ഞെടുപ്പിന് ഏറ്റ തിരിച്ചടിയും കാര്യങ്ങളുടെ മലക്കം മറിച്ചു.\nCategories: Culture, News, Video Stories, Views Tags: cpi, CPM, national party status


കോവിഡ്-19: പത്തനംതിട്ട റാന്നി അത്തിക്കയം സ്വദേശി ന്യൂയോര്‍ക്കില് മരിച്ചു - Mathrumalayalam\nHome International കോവിഡ്-19: പത്തനംതിട്ട റാന്നി അത്തിക്കയം സ്വദേശി ന്യൂയോര്‍ക്കില് മരിച്ചു\nകോവിഡ്-19: പത്തനംതിട്ട റാന്നി അത്തിക്കയം സ്വദേശി ന്യൂയോര്‍ക്കില് മരിച്ചു\nന്യൂയോര്‍ക്ക്: പത്തനംതിട്ട സ്വദേശി കോവിഡ്-19നെ തുടര്‍ന്ന ന്യൂയോര്‍ക്കില് മരിച്ചു. റാന്നി അത്തിക്കയം മടന്തമണ് സ്വദേശി അച്ചന്‍കുഞ്ഞാ(64)ണ് മരിച്ചത്.\nഅച്ചന്‍കുഞ്ഞിന്റെ ഭാര്യക്കും മക്കള്‍ക്കും നേരത്തെ കോവിഡ് 19 പിടിപെട്ടിരുന്നു. ഇവരെ ശുശ്രൂഷിച്ചത് അച്ചന്‍കുഞ്ഞായിരുന്നു. ഇതിനു പിന്നാലെയാണ് ഇദ്ദേഹത്തിനും രോഗം പിടിപെട്ടത്.\nവര്‍ഷങ്ങളായി ന്യൂയോര്‍ക്കിലാണ് ഇദ്ദേഹത്തിന്റെയും കുടുംബത്തിന്റെയും താമസം. യോങ്കേഴ്സിലെ സെന്റ് പീറ്റേഴ്സ് ക്നാനായ ചര്‍ച്ച് അംഗമായിരുന്നു. മലയാളി അസോസിയേഷന് ഓഫ് സ്റ്റാറ്റന് ഐലന്‍ഡ് സെക്രട്ടറിയും പ്രസിഡന്റുമായി സേവനം അനുഷ്ഠിച്ചിട്ടുണ്ട്.\nCOVID DEAD NEWYORK\nPrevious articleപാനൂരില് നാലാം ക്ലാസ് വിദ്യാര്‍ത്ഥിനിയെ പീഡിപ്പിച്ച ബിജെപി നേതാവ് അറസ്റ്റില്; അവധി ദിവസം സ്‌കൂളിലേക്ക് വിളിപ്പിച്ചും ശുചിമുറിയില്‍വെച്ചും പലവട്ടം പീഡിപ്പിച്ചു; കുട്ടി പ്രാണഭയത്താല് സ്‌കൂളില് പോക്ക് നിര്‍ത്തിയതോടെയാണ് പീഡനവിവരം പുറത്തുവന്നത്\nNext articleസംസ്ഥാനത്ത് കോവിഡ്-19 സ്ഥിരീകരിച്ചത് ഒരാള്‍ക്ക്; ഏഴുപേര് രോഗമുക്തി നേടി; 218 പേര്‍ക്ക് രോഗം പൂര്‍ണമായും ഭേദമായി: മുഖ്യമന്ത്രി\nകോട്ടയത്ത് തോമസ് ചാഴിക്കാടനെ സ്ഥാനാർത്ഥിയാക്കാൻ കെ.എം.മാണിയുടെ തീരുമാനം.\nസന്നിധാനത്ത് ദേവസ്വംമന്ത്രിയുടെ നേതൃത്വത്തില് അവലോകന യോഗം\nരാഹുല്‍ഗാന്ധി 13ന് കേരളത്തില്\nസര്‍ക്കാര് വാര്‍ത്തകള്, അറിയിപ്പുകള്…


രാമനാട്ടുകര അപകടം; സ്വര്‍ണ്ണക്കടത്ത് സംഘത്തെക്കുറിച്ചുള്ള അന്വേഷണം ഊര്‍ജ്ജിതമാക്കി പൊലീസ് | Ramanattukara accident investigation on gold smuggling team\nചെര്‍പ്പുളശേരിയില് നിന്നെത്തിയ 15 അംഗ സ്വര്‍ണ്ണ കവര്‍ച്ചാ സംഘത്തിലെ എട്ടുപേരാണ് പിടിയിലായത്. പിടികിട്ടാനുള്ള രണ്ട് പേരെക്കുറിച്ച് പൊലീസിന് വിവരം ലഭിച്ചിട്ടുണ്ട്. ചെര്‍പ്പുളശേരി സ്വദേശിയായ സുഫിയാന് എന്നയാളാണ് കവര്‍ച്ചാ സംഘത്തിന്‍റെ മുഖ്യ സൂത്രധാരനെന്നാണ് കണ്ടെത്തല്.\nKozhikode, First Published Jun 22, 2021, 6:51 AM IST\nകോഴിക്കോട്: രാമനാട്ടുകരയില് ഇന്നലെ വാഹനാപകടത്തില് മരിച്ച സ്വര്‍ണ്ണക്കടത്ത് സംഘത്തെക്കുറിച്ചുള്ള അന്വേഷണം ഊര്‍ജ്ജിതമാക്കി പൊലീസ്. രാമനാട്ടുകരയില് അഞ്ചുപേര് മരിച്ച വാഹനാപകടമാണ് സ്വര്‍ണ്ണകള്ളക്കടത്ത് സംഘങ്ങളിലേക്ക് വഴി തുറന്നത്. ചെര്‍പ്പുളശേരിയില് നിന്നെത്തിയ 15 അംഗ സ്വര്‍ണ്ണ കവര്‍ച്ചാ സംഘത്തിലെ എട്ടുപേരാണ് പിടിയിലായത്. പിടികിട്ടാനുള്ള രണ്ട് പേരെക്കുറിച്ച് പൊലീസിന് വിവരം ലഭിച്ചിട്ടുണ്ട്. ചെര്‍പ്പുളശേരി സ്വദേശിയായ സുഫിയാന് എന്നയാളാണ് കവര്‍ച്ചാ സംഘത്തിന്‍റെ മുഖ്യ സൂത്രധാരനെന്നാണ് കണ്ടെത്തല്. ഈ കവര്‍ച്ചയ്ക്കായി ടിഡിവൈ എന്ന പേരില് വാട്സ്ആപ്പ് ഗ്രൂപ്പ് ഉണ്ടാക്കിയായിരുന്നു പ്രവര്‍ത്തനം. ഇപ്പോള് പൊലീസ് കസ്റ്റഡിയില് ഉള്ള സലീം മുഖേനയാണ് സുഫിയാന് സംഘത്തിലെ മറ്റുള്ളവരുമായി ബന്ധം സ്ഥാപിച്ചത്.\nഒരു കോടി 11 ലക്ഷം രൂപ വില വരുന്ന2കിലോ 330 ഗ്രാം സ്വര്‍ണ്ണവുമായി പിടിയിലായ മലപ്പുറം മൂര്‍ക്കനാട് സ്വദേശി മുഹമ്മദ് ഷഫീഖിനെക്കുറിച്ചും അന്വേഷണം തുടങ്ങിയിട്ടുണ്ട്. കണ്ണൂര് സ്വദേശിയായ അര്‍ജുനാണ് ഇടനിലക്കാരന് ആയതെന്നും കണ്ടെത്തിയിട്ടുണ്ട്. ഇയാള് മുഹമ്മദ് ഷഫീഖിനെ സ്വീകരിക്കാന് ചുവപ്പ് സ്വിഫ്റ്റ് കാറില് വിമാനത്താവളത്തില് എത്തിയിരുന്നു. എന്നാല് ഷഫീഖ് പിടിയിലായെന്ന് അറിഞ്ഞതോടെ ഇയാള് മുങ്ങുകയായിരുന്നു. അര്‍ജുന് തന്നെയാണ് ചെര്‍പ്പുളശ്ശേരി സംഘത്തിന് വിവരങ്ങള് ചോര്‍ത്തി നല്‍കിയതെന്നും സൂചനയുണ്ട്. കൊടുവള്ളിയില് നിന്ന് സ്വര്‍ണ്ണം സ്വീകരിക്കാന് സംഘമെത്തിയത് മഹീന്ദ്ര ഥാറിലും മറ്റൊരു കാറിലുമാണെന്നും കണ്ടെത്തിയിട്ടുണ്ട്. ഈ സംഘാംഗങ്ങളെ പിടികൂടി ചോദ്യം ചെയ്യാനാണ് തീരുമാനം.\nLast Updated Jun 22, 2021, 8:41 AM IST\ngold smuggling team


Asianet news team arrested in Dubai | അബുദാബിയിൽ ഒന്നരമാസമായി തെരുവോരത്ത് അന്തിയുറങ്ങുന്ന മലയാളികൾ അടക്കമുള്ള തൊഴിലാളികൾ പട്ടിണിയിൽ എന്ന് വാർത്ത; ഫേക് ന്യൂസിന്റെ പേരിൽ ദുബായിൽ ഏഷ്യാനെറ്റ് ന്യൂസ് സംഘം അറസ്റ്റിൽ; സംഘത്തിനൊപ്പം കസ്റ്റഡിയിലായത് സിപിഎം അനുകൂല പ്രവാസി സംഘടന ശക്തി തിയറ്റേഴ്‌സ് ഭാരവാഹികളും; മോചനത്തിന് സമ്മർദ്ദം ചെലുത്തി രാജീവ് ചന്ദ്രശേഖറും പ്രമുഖ പ്രവാസി വ്യവസായിയും - MarunadanMalayalee.com\nതിരുവനന്തപുരം: ദുബായിൽ മലയാളികളെ ഞെട്ടിച്ച് ഏഷ്യാനെറ്റ് ന്യൂസ് സംഘവും സിപിഎം അനുകൂല പ്രവാസി സംഘടന ശക്തി തിയേറ്റേഴ്‌സ് ഭാരവാഹികളും അറസ്റ്റിൽ. അബുദാബി നഗരമധ്യത്തിൽ തെരുവോരത്ത് അന്തിയുറങ്ങുന്ന മലയാളികൾ അടക്കമുള്ള തൊഴിലാളികൾ കഴിഞ്ഞ ഒന്നരമാസമായി പട്ടിണിയിൽ എന്ന വ്യാജവാർത്ത നൽകിയതാണ് ഏഷ്യാനെറ്റിനും ശക്തി തിയേറ്റർ ഭാരവാഹികൾക്കും ഒരുപോലെ വിനയായത്. വ്യാജ വാർത്ത സൃഷ്ടിച്ചതിനെ തുടർന്ന് ഏഷ്യാനെറ്റ് ന്യുസ് ദുബായ് ക്യാമറാമാനും സിപി എം അനുകൂല പ്രവാസി സംഘടനയായ ശക്തി തിയേറ്റേഴ്‌സ് ഭാരവാഹികളും ഉൾപ്പെടെ അഞ്ച് പേരാണ് അറസ്റ്റിലായത്.\nശക്തി തീയറ്റേഴ്‌സ് മീഡിയ സെക്രട്ടറി ജസ്റ്റിൽ തോമസ് , ശക്തി തീയറ്റേഴ്‌സ് പ്രസിഡന്റ് അൻസാരി, ഏഷ്യാനെറ് ന്യുസ് ക്യാമറാമാൻ സുജിത്ത് സുന്ദരേശൻ, ഏഷ്യാനെറ് ന്യുസിലെ പ്രസാദ്, ടി വി യിൽ പ്രതികരിച്ച തൊഴിലാളി എന്നിവരാണ് അറസ്റ്റിലായത്. ശക്തി ഭാരവാഹികൾ ഒരാഴ്ച മുൻപ് അറസ്റ്റിലായപ്പോൾ ഇന്നലെ അർദ്ധരാത്രിയിലാണ് എഷ്യാനെറ്റ് സംഘം ദുബായിലെ ഫ്‌ളാറ്റിൽ വെച്ച് അറസ്റ്റിലായത്. ദുബായ് പൊലീസാണ് അറസ്റ്റ് ചെയ്തത്. ഇവരെ അബുദാബി പൊലീസിനു നാളെ കൈമാറും. അറസ്റ്റിനു വഴിവെച്ചത് ലീഗിന്റെ പ്രവാസി സംഘടനയായ കെഎംസിസിയും സിപിഎം പ്രവാസി സംഘടനയായ ശക്തി തിയേറ്റേഴ്‌സും തമ്മിലുള്ള വടംവലിയാണ് എന്നാണു ലഭിക്കുന്ന സൂചന. ശക്തി തിയേറ്റേഴ്‌സ് വിളിച്ചു പറഞ്ഞ പ്രകാരം ഏഷ്യനെറ്റ് സംഘം സ്ഥലത്തെത്തി നൽകിയ വാർത്തയാണ് വിവാദമാവുകയും അറസ്റ്റിനു വഴിവെക്കുകയും ചെയ്തത്.\nവിസിറ്റിങ് വിസയിൽ യുഎയിൽ എത്തി മൂന്നു മാസം തെരുവോരത്ത് തങ്ങി മടങ്ങിപ്പോകുന്ന മത്സ്യത്തൊഴിലാളികളെ കുറിച്ചുള്ള വാർത്തയാണ് വിവാദമായത്. സ്ഥിരമായി കടലിൽ പോകുന്ന മീൻ പിടുത്ത തൊഴിലാളികൾ മരച്ചുവട്ടിൽ വിശ്രമിക്കുന്നതാണ് ശക്തി തിയറ്റേഴ്സ് വ്യാജവാർത്തയാക്കി പ്രചരിപ്പിച്ചത്. മലപ്പുറത്ത് നിന്നുള്ളവർ ഉൾപ്പെടെയുള്ള സംഘമാണിത്. കൊറോണയിൽ കുടുങ്ങി വഴിയാധാരമായവർ എന്ന വ്യാഖ്യാനം ഇവർക്ക് വാർത്തയിൽ നൽകിയതോടൊപ്പം ഒന്നരമാസം പട്ടിണിയിൽ എന്നതും വിനയായി. ഒന്നരമാസമായി മലയാളികൾ ഉൾപ്പെടുന്ന സംഘം പട്ടിണിയിലാണ് എന്ന വാർത്തയിലെ പരാമർശമാണ് അബുദാബി അധികൃതരെ ചൊടിപ്പിച്ചത്. ഒന്നരമാസം എന്നത് നോമ്പ് കാലമാണ്. എല്ലാവരും നോമ്പ് എടുക്കുകയും പട്ടിണിയിൽ അകപ്പെടാതിരിക്കുകയും ചെയ്യേണ്ട സമയം. ഈ സുപ്രധാന സമയത്ത് അബുദാബി നഗരമധ്യത്തിൽ പ്രവാസികൾ പട്ടിണിയിൽ എന്ന വാർത്ത അധികൃതർക്ക് ക്ഷീണമായി. ഒരാഴ്ച മുൻപാണ് ഈ വാർത്ത ഏഷ്യാനെറ്റ് ന്യൂസ് നൽകിയത്. ഈ വാർത്തയുടെ അറബിക് ട്രാൻസിലേഷൻ അബുദാബി അധികൃതർക്ക് ലഭിച്ചതായാണ് സൂചന. അബുദാബി സി ഐ ഡി വിഭാഗമാണ് അറസ്റ്റിൽ ഇടപെട്ടത്. വാർത്തയുടെ നൽകിയതിനു പിന്നാലെ പേരിൽ ശക്തി തിയേറ്റേഴ്‌സ് ഭാരവാഹികൾ അറസ്റ്റിലായിരുന്നു. അറസ്റ്റിലായിട്ട് ഒരാഴ്ചയായിട്ടും ഇവർക്ക് ജാമ്യം ലഭിച്ചിട്ടില്ല.\nശക്തി തിയേറ്റേഴ്‌സ് ഭാരവാഹികളുടെ അറസ്റ്റിനു പിന്നാലെയാണ് ന്യൂസ് ക്യാമറാമാനും അക്കൗണ്ടന്റുും ഉൾപ്പെടുന്ന എഷ്യാനെറ്റ് ന്യൂസ് സംഘവും അറസ്റ്റിലായത്. ഇന്നലെ അർദ്ധരാത്രി ഒന്നരയോടെ ഇവർ തങ്ങിയിരുന്ന ദുബായ് ഖിസൈസിലെ ഫ്‌ളാറ്റിൽ എത്തിയാണ് ദുബായ് പൊലീസ് ഏഷ്യാനെറ്റ് സംഘത്തെ അറസ്റ്റ് ചെയ്തത്. സിപിഎം പ്രവാസി ഭാരവാഹികളും എഷ്യാനെറ്റ് ന്യൂസ് സംഘവും അറസ്റ്റിലായത് കേരള ഭരണ നേതൃത്വത്തെയും ഞെട്ടിച്ചിട്ടുണ്ട്. സിപിഎം പ്രവാസി സംഘടനക്കാർക്ക് ജാമ്യം ലഭിക്കാൻ മുഖ്യമന്ത്രി പിണറായി വിജയനും സിപിഎം സംസ്ഥാന സെക്രട്ടറി കോടിയേരി ബാലകൃഷ്ണനും നേരിട്ടിടപെട്ടിട്ടുണ്ട്. പ്രമുഖ പ്രവാസി വ്യവസായിയുടെ സഹായമാണ് തേടിയിരിക്കുന്നത്. മുഖ്യമന്ത്രിയുടെ നിർദ്ദേശം ലഭിച്ചതോടെ വ്യവസായി മധ്യസ്ഥ ചർച്ചകൾക്ക് മുന്നിലുണ്ട്. പക്ഷെ ഇവർക്ക് ജാമ്യം ലഭിച്ചിട്ടില്ല.\nവാർത്ത കേരളത്തിൽ നിന്ന് റിപ്പോർട്ട് ചെയ്ത ഏഷ്യാനെറ്റ് ന്യൂസ് റിപ്പോർട്ടർ അരുണും അറസ്റ്റ് ഭീഷണിയിലാണ്. അരുൺ ദുബായിൽ എത്തിയാൽ അറസ്റ്റിലാകും എന്നാണ് ലഭിക്കുന്ന വിവരം. അറസ്റ്റ് വിവരം അറിഞ്ഞു ഏഷ്യാനെറ്റ് ന്യൂസിന്റെ ഉടമയായ രാജീവ് ചന്ദ്ര ശേഖർ എം പി ഇടപെട്ടു കേന്ദ്ര സർക്കാരിൽ സമ്മർദ്ദത്തിനു ശ്രമിക്കുന്നുണ്ട്. എന്നാൽ വാർത്ത റിപ്പോർട്ട് ചെയ്ത കെ ആർ അരുൺ കുമാറിന്റെ സമീപകാല വാർത്തകൾ കേന്ദ്രവിദേശ കാര്യാ സഹമന്ത്രി വി മുരളീധരനിൽ കടുത്ത അതൃപ്തി ഉണ്ടാക്കിയിട്ടുണ്ട്. കേരളത്തിൽ ഇരുന്നുകൊണ്ട് ഒരു ടി വി റിപ്പോർട്ടർ ഗൾഫിലെ വിവരങ്ങൾ തെറ്റായി പ്രചരിപ്പിക്കുന്നു എന്ന് വി.മുരളീധരൻ ഫെയ്സ് ബുക്ക് ലൈവിൽ പ്രതികരിച്ചത് അരുണിന് എതിരായിരുന്നു. ഇത് രാജീവ് ചന്ദ്രശേഖർ നടത്തുന്ന ശ്രമങ്ങൾക്കുള്ള തിരിച്ചടിയാകുന്നുണ്ട്.\nവാർത്തയുടെ പേരിലുള്ള അറസ്റ്റ് വിവരം ദുബായ് മലയാളികളിൽ ഞെട്ടലും ഭീതിയും ഉത്കണ്ഠയും വളർത്തിയിട്ടുണ്ട്. സംഘടനാ പോരുകൾ ഈ രീതിയിൽ പോകാമോ എന്നാണ് അറസ്റ്റിന്റെ പാശ്ചാത്തലത്തിൽ ദുബായ് മലയാളികൾ ഉയർത്തിയിരിക്കുന്ന ചോദ്യം. അറസ്റ്റിനു പ്രേരകമായ വാർത്ത എഷ്യാനെറ്റ് ന്യൂസിന് നൽകിയത് ശക്തി തിയേറ്റേഴ്‌സ് ഭാരവാഹികളാണ്. ഏഷ്യനെറ്റ് സംഘത്തിനു അകമ്പടിയായി സിപിഎം പ്രവാസി സംഘടനാ ഭാരവാഹികൾ കൂടി എത്തിയിരുന്നു. കെഎംസിസിയുടെ തട്ടകത്തിൽ കയറി ശക്തി തിയേറ്റേഴ്‌സ് നടത്തിയ ഇടപെടൽ കെഎംസിസിയെ ചൊടിപ്പിച്ചിരുന്നു. വാർത്ത വന്നതിനു പിന്നാലെ തന്നെ ഈ സംഘത്തിലെ ഒരാളെ ശക്തി തിയേറ്റേഴ്‌സ് അധികൃതർ ടിക്കറ്റ് നൽകി നാട്ടിലേക്ക് വിട്ടിരുന്നു. മറ്റു പ്രവാസി സംഘടനകളും ഇവർക്ക് തിരിച്ചു പോക്കിനുള്ള ശ്രമങ്ങൾ ഊർജ്ജിതമാക്കിയിരുന്നു.\nകെഎംസിസിക്ക് ശക്തമായ സ്വാധീനമുള്ള സ്ഥലമാണ് അബുദാബി. തങ്ങളുടെ തട്ടകത്തിൽ തങ്ങൾ അറിയാതെ സിപിഎം പ്രവാസി സംഘടനകളും മറ്റു സംഘടനകളും സഹായപ്രവർത്തനങ്ങളുമായി ഇറങ്ങിയപ്പോൾ കെഎംസിസി അപകടം മണത്തു. അവർ ഉടൻ തന്നെ ഈ കാര്യത്തിലുള്ള അതൃപ്തി വ്യക്തമാക്കിയിരുന്നു. തങ്ങളോടു പറഞ്ഞിരുന്നെങ്കിൽ ഈ കാര്യം തങ്ങൾ തന്നെ പരിഹരിക്കുമായിരുന്നു എന്നുള്ള പ്രതികരണമാണ് കെഎംസിസി നടത്തിയത്. പ്രതിക്രിയയായി ശക്തി തിയേറ്റേഴ്‌സ് ഭാരവാഹികൾക്ക് നല്ലൊരു തട്ട് കൊടുക്കാനുള്ള ശ്രമങ്ങളും നടത്തി. ഈ ശ്രമമാണ് അറസ്റ്റിനു വഴി വെച്ചത് എന്നാണ് ലഭിക്കുന്ന വിവരം. സംഭവം അന്വേഷിച്ച് ഇറങ്ങിയപ്പോൾ സംഭവത്തിൽ പതിരില്ല എന്ന് മനസിലാക്കിയപ്പോൾ കെഎംസിസി ശക്തമായ നിലപാട് സ്വീകരിക്കുകയായിരുന്നു. അറസ്റ്റ് എഷ്യാനെറ്റ് ന്യൂസിനും സിപിഎമ്മിനും ഒരുപോലെ ക്ഷീണമായി. അതുകൊണ്ടാണ് അറസ്റ്റിലായവർക്ക് ജാമ്യം ലഭിക്കാൻ ശക്തമായ ശ്രമങ്ങൾ നടക്കുന്നത്.\nവിസിറ്റിങ് വിസയിൽ എത്തി മൂന്നു മാസം തങ്ങി തിരികെ പോകുന്നവർക്ക് കൊറോണ കാരണം വഴിയാധാരമായവർ എന്ന വ്യാഖ്യാനം നൽകിയത് എന്തിനെന്നു വ്യക്തമല്ല. കെഎംസിസിയെക്കാൾ കൂടുതൽ സേവന പ്രവർത്തനങ്ങൾ തങ്ങൾ ചെയ്യുന്നുണ്ട് എന്ന് വരുത്തി തീർക്കാനാണ് ശക്തി വ്യാജ വാർത്തക്ക് കളമൊരുക്കിയത്. ഈ അത്യുത്സാഹം വിനയാവുകയും ചെയ്തു. വന്ദേഭാരത് മിഷൻ വഴി സൗജന്യ ടിക്കറ്റ് ലഭിക്കുമെന്ന തോന്നൽ വാർത്ത സൃഷ്ടിക്കാൻ വഴിയോരത്തെ പ്രവാസികൾക്കും പ്രേരണയായി. കൊറോണയിൽ വലിയ സേവനങ്ങൾ ചെയ്യുന്നു എന്ന് വരുത്തി തീർക്കാൻ സിപിഎം പ്രവാസി സംഘടന ഒരുക്കിയ തിരക്കഥ വലിയ നിയമ കുരുക്കായി മാറിയിരിക്കുകയാണ്. അതോടൊപ്പം ഗൾഫിലെ മലയാളി സംഘടനകൾ തമ്മിലുള്ള വടംവലി എല്ലാ സീമകളും ലംഘിച്ച് മുന്നോട്ടു പോവുകയാണ് എന്ന സൂചനകളും സംഭവം നൽകുന്നു.\nഗൾഫിലെത്തുന്ന മലയാളികൾ ജാതിയുടെയും മതത്തിന്റെയും രാഷ്ട്രീയത്തിന്റെയും പേര് പറഞ്ഞു ഒപ്പമുള്ളവരെ കുടുക്കാൻ ശ്രമിക്കുന്ന വിനാശകരമായ കഥകളാണ് ഈ കൊറോണ കാലത്ത് പുറത്ത് വരുന്നത്. മതനിന്ദാ കുറ്റത്തിൽ കുടുക്കാൻ ശ്രമിക്കുക. മതനിന്ദ ആരോപിച്ച് പരസ്യമായി മുഖത്തടിക്കുക, കേസിൽ കുടുക്കുക, മതത്തിന്റെ പേര് പറഞ്ഞു ദുബായിൽ തങ്ങളെ കുടുക്കാൻ ശ്രമിക്കുന്നവരെ നാട്ടിൽ എത്തി കൈകാര്യം ചെയ്യാനുള്ള ഒരുക്കങ്ങൾ മറ്റുള്ളവർ നടത്തുക. കേന്ദ്ര സർക്കാരിനെ സ്വാധീനിച്ച് സംഭവങ്ങൾ വെളിപ്പെടുത്തി ഗൾഫിൽ ഉള്ളവർ എയർപോർട്ടിൽ എത്തുമ്പോൾ തന്നെ അവരെ കുരുക്കാൻ ശ്രമിക്കുക തുടങ്ങി ഒട്ടുവളരെ കാര്യങ്ങളാണ് ഇപ്പോൾ മിഡിൽ ഈസ്റ്റ് രാജ്യങ്ങളിൽ നിന്നും പുറത്ത് വരുന്ന വിവരങ്ങൾ. മുൻപുള്ള ഒരു തലമുറയ്ക്ക് അപരിചിതമായ കാര്യങ്ങളാണ് ഇപ്പോൾ നടക്കുന്നത്. അതുകൊണ്ട് തന്നെ മലയാളികൾ പലവിധ കാരണങ്ങളാൽ അസ്വസ്ഥരായാണ് ഗൾഫിൽ തുടരുന്നത്. അതിനിടയ്ക്കാണ് വിനാശകരമായി കൊറോണ കൂടി എത്തുന്നത്. ഒട്ടുവളരെ മലയാളികൾക്ക് കൊറോണ കാരണം ജീവൻ നഷ്ടമായി കഴിഞ്ഞു. പക്ഷെ കിടമത്സരങ്ങൾ ഗൾഫിൽ തുടരുക തന്നെ എന്ന വിവരങ്ങളാണ് ഏഷ്യനെറ്റ് ന്യൂസ് സംഘത്തിന്റെയും സിപിഎം പ്രവാസി നേതാക്കളുടെയും അറസ്റ്റ് തെളിയിക്കുന്നത്.


ലോക്ക്ഡൗൺ ജീവിതം കുടുംബങ്ങളിൽ സൃഷ്ടിക്കുന്ന സംഘർഷങ്ങൾ; ഒരു സൈക്കോളജിസ്റ്റിന്റെ അനുഭവം\nജീവിത സമൃദ്ധിക്കിടയിലും അവരുടെ ദാമ്പ്യ ജീവിതത്തിൽ അല്ലറ ചില്ലറ പ്രശ്‌നങ്ങൾ നിലനിന്നിരുന്നു. ചെറിയ ചെറിയ ഈ പ്രശ്‌നങ്ങൾ പക്ഷെ ലോക്ക്ഡൗൺ ദിവസങ്ങളിൽ സ്‌ഫോടനാത്മകമായ പ്രശ്‌നങ്ങളായി മാറി.\n1 April 2020 8:10 AM GMT\nകോവിഡ് മൂലം കലഹം പലവിധം: 1\nലോക്ക്ഡൗൺ കാരണം നിർത്തിവച്ച കൺസൽട്ടേഷൻ ഓൺലൈനിലൂടെ പുനരാരംഭിച്ച ദിവസം വന്ന ഒരു സ്ത്രീയുടെ ഫോൺകോൾ വീട്ടുതടങ്കൽ ജീവിതത്തിന്റെ സംഘർഷങ്ങളത്രയും നിറഞ്ഞ ഒന്നായിരുന്നു. 34-38 വയസ്സുള്ള ദമ്പതികൾ. ഇരുവരും ഉന്നത വിദ്യാഭ്യാസമുള്ളവർ. ഉന്നത ഉദ്യോഗസ്ഥർ. രണ്ടുമക്കളടങ്ങിയ കുടുംബം. ഉയർന്ന സാമ്പത്തിക നില. രണ്ടുപേരും രണ്ട് വ്യത്യസ്ത ആർഭാട കാറിൽ യാത്ര ചെയ്യുന്നവർ. സാധാരണ ജീവിതത്തിൽ ദിവസം ശരാശരി രണ്ട് മണിക്കൂറാണ് ഇവർ ഒരുമിച്ചുണ്ടാകുക. മറ്റ് സമയം അവരവരുടെ ജോലിയും യാത്രയും ഓഫീസ് കാര്യങ്ങളുമായി കഴിയുന്നവർ.\nജീവിത സമൃദ്ധിക്കിടയിലും അവരുടെ ദാമ്പ്യ ജീവിതത്തിൽ അല്ലറ ചില്ലറ പ്രശ്‌നങ്ങൾ നിലനിന്നിരുന്നു. എന്നാൽ സാധാരണ കാരണങ്ങളാൽ കലഹങ്ങളുണ്ടായാലും അപ്പപ്പോൾ അതുമറന്ന് അവർ ജീവിതം മുന്നോട്ടുകൊണ്ടുപോകുകയും ചെയ്തിരുന്നു. ചെറിയ ചെറിയ ഈ പ്രശ്‌നങ്ങൾ പക്ഷെ ലോക്ക്ഡൗൺ ദിവസങ്ങളിൽ സ്‌ഫോടനാത്മകമായ പ്രശ്‌നങ്ങളായി മാറി. അത് ഈ കുടുംബത്തെ കരകയറാനാകാത്ത പ്രതിസന്ധിയിലേക്കാണ് കൊണ്ടുപോകുന്നത്. പ്രണയ നഷ്ടത്തിന്റെ നിരാശയാൽ വിഷാദരോഗം ബാധിച്ച് മനോനില തകർന്ന ഘട്ടത്തിൽ ആ സ്ത്രീക്ക് താങ്ങും തണലുമായി നിന്ന സുഹൃത്താണ് ഇപ്പോഴത്തെ ഭർത്താവ്. കോളജ് കാലത്തെ പ്രണയത്തെ അന്നുതന്നെ ഉപേക്ഷിച്ച് പുതിയ ജീവിതത്തിലേക്ക് കടന്നവരാണ് ഇരുവരും. പഴയ കാമുകൻ ഇവർക്കിടയിലെ ഒരു സ്ഥിരം കലഹകാരണമായിരുന്നെങ്കിലും അതിനൊന്നും ഒരു രാത്രിയിൽകൂടുതൽ ആയുസ്സുണ്ടായിരുന്നില്ല. പ്രശ്‌നങ്ങൾ മറക്കാനും മറികടക്കാനും ജോലി അവർക്ക് വലിയ സഹായമാകുകയും ചെയ്തു. പ്രമേഹ രോഗം ശക്തമായതോടെ ഭർത്താവിന്റെ ലൈംഗിക ജീവിതത്തിൽ സമീപകാലത്ത് ചില പ്രശ്‌നങ്ങളുണ്ടായതുപോലും അവരുടെ കുടുംബ ജീവിതത്തെ ബാധിച്ചില്ല. ഇരുവരും ചേർന്നുതന്നെ അതിന് ചികിത്സ തേടി. ലൈംഗികോത്തേജന മരുന്ന് കഴിക്കുകയും ഇരുവർക്കും പരാതിയില്ലാതെ സസന്തോഷം ജീവിതം മുന്നോട്ടുപോകുകയും ചെയ്തു.\nഇതിനിടെ വന്ന ലോക്ക്ഡൗൺ അവർക്കിടയിൽ വില്ലനായി. ദിവസം ശരാശരി രണ്ട് മണിക്കൂർ മാത്രം ഒന്നിച്ച് ഇരുന്നിരുന്നവർ ഏതാണ്ട് 10 മണിക്കൂർ ആശയവിനിമയം നടത്തേണ്ട അവസ്ഥവന്നു. ജോലി ഇല്ലാതായി. മറ്റ് സൗഹൃദങ്ങളും ബന്ധങ്ങളും പരമിതമായി. ഇരുവരുടെയും വ്യവഹാരലോകം അവരുടെ വീട് മാത്രമായി. അവരുടെ ജീവതവും അവരും മാത്രമായി ഏക സംഭാഷണ വിഷയം. രണ്ട് ദിവസത്തിനകം തന്നെ സംഭാഷണം തർക്കവും വാഗ്വാദവുമായി മാറി. പരസ്പരം കുറവുകൾ കണ്ടെത്തി, ദൂഷ്യങ്ങൾ മാത്രം പറഞ്ഞ് കലഹിച്ച് ഒടുവിൽ കൈയ്യാങ്കളിയിലെത്തി. ഭർത്താവിന്റെ ലൈംഗിക ശേഷി ഭാര്യയുടെ പ്രധാന അധിക്ഷേപവിഷയമായി. പകരം ഭർത്താവ് കണ്ടെത്തിയത് പഴയ കാമുകനുമായി അവിഹിത ബന്ധമുണ്ടെന്ന ആരോപണം. ലൈംഗിക ശേഷി ചോദ്യം ചെയ്യപ്പെട്ടത് ഭർത്താവിനെ കോപാകുലനാക്കി. ഇതിനിടെ സ്വകാര്യമായി ഉത്തേജകമരുന്ന് വാങ്ങിയിരുന്ന കടയിലേക്ക് എത്താൻ കഴിയാതായി. മരുന്ന് ഇല്ലാതായത് അയാളുടെ മനോനിലയെ ബാധിച്ചു. ആകാംക്ഷക്കും നിരാശക്കുമൊപ്പം അധിക്ഷേപം കൂടിയായപ്പോൾ അയാളുടെ പിടിവിട്ടു. ലോക്ക്ഡൗണിന്റെ നാലാം ദിവസം അയാൾ ഭാര്യയെ ക്രൂരമായി 'ബലാത്സംഗം' ചെയ്തു. ശരീരമാസകലം പരിക്കേറ്റ സ്ത്രീ എഴുന്നേറ്റ് നിൽക്കാനാകാതെ ഒരുദിവസം മുഴുവനും കിടപ്പിലായി. വിവരമറിഞ്ഞെത്തിയ സുഹൃത്തുക്കൾ ഒത്തുതീർപിന് ശ്രമിച്ചെങ്കിലും ഒന്നരപ്പതിറ്റാണ്ട് എത്തിയ ദാമ്പത്യ ജീവിത്തിൽ ഇനി വഴിപിരയൽ അല്ലാതെ പരിഹാരമില്ലെന്ന തീരുമാനത്തിൽ അവരെത്തിക്കഴിഞ്ഞു.\nവീട്ടുതടങ്കലായി മാറിയ ലോക്ക്‌ഡൌണിലൂടെ കടന്നുപോകുമ്പോൾ മടുപ്പ്, വിരസത, ദേഷ്യം, നിരാശ, വിഷാദം ഇതെല്ലാം സ്വാഭാവികമാണ്. ജീവിതപങ്കാളികൾ തമ്മിൽ കൂടിപ്പോയാൽ തുടർച്ചയായി 4-5 മണിക്കൂർ മാത്രമാണ് സൗഹൃദത്തോടെ സംസാരിക്കാനാകുക എന്നാണ് ഗവേഷകർ പറയുന്നത്. അതിൽ കൂടുതലായാൽ സൗഹൃദ സംഭാഷണത്തിന്റെ സ്വഭാവം മാറുമത്രേ. ഇതുതന്നെയാണ് ഇവിടെയും സംഭവിച്ചത്. ജോലിത്തിരക്കും മറ്റ് ബന്ധങ്ങളും സൗഹൃദങ്ങളും ഒക്കെയുള്ളതിനാൽ ഭാര്യക്കും ഭർത്താവിനും ദേഷ്യപ്പെടാൻ അധികം സമയം കിട്ടിയിരുന്നില്ല. ഈ 'കുറവ്' ലോക്ക്ഡൗൺ പരിഹരിച്ചു. വീട്ടുതടങ്കലിലെന്ന പോലെ ഒന്നിച്ചിരിക്കേണ്ടി വരുന്ന ഒട്ടുമിക്ക കുടുംബങ്ങളിലും സമാനമായ പ്രശ്‌നങ്ങളുണ്ടാകുന്നുണ്ട്. ഏഴുദിവസത്തിനിടെ 15 കുടുംബങ്ങൾക്ക് കൗൺസലിംഗ് കൊടുത്തുകഴിഞ്ഞു.\nബാഡ് ഈസ് സ്‌ട്രോങ്ങർ ദാൻ ഗുഡ് എന്ന ചൊല്ല് അക്ഷരംപ്രതി യാഥാർഥ്യമാകുന്ന സ്ഥലമാണ് ദാമ്പത്യ ജീവിതം. ക്വാറന്റൈനാകട്ടെ മനുഷ്യരുടെ മനോനിലയിൽ മാറ്റം വരുത്തുന്നുമുണ്ട്. ചെറിയ പ്രശ്‌നം പോലും വലിയ പ്രത്യാഘാതമുണ്ടാക്കും. കൂടുതൽ കൂടുതൽ സംഭാഷണം നടക്കുമ്പോൾ വ്യക്തികളുടെ നെഗറ്റിവ് സ്വഭാവങ്ങൾ കൂടുതൽ കൂടുതൽ തെളിഞ്ഞുവരും. ഈ ദിശയിൽ നിന്ന് ചിന്തകളെ തിരിച്ചുവിടുക എന്നതാണ് ഇക്കാര്യത്തിൽ കുടുംബങ്ങൾ ഒന്നാമതായി ചെയ്യേണ്ടത്. പരസ്പരം പങ്കിട്ട ആഹ്ലാദകരമായ ഓർമകൾ പങ്കുവച്ചും അത് മക്കൾക്കും മറ്റും പകർന്നുകൊടുത്തും മനസ്സിനെ എപ്പോഴും പോസിറ്റീവ് ചിന്തകളാൽ നിറക്കണം.\nബാഡ് ഈസ് സ്‌ട്രോങ്ങർ ദാൻ ഗുഡ് എന്ന ചൊല്ല് അക്ഷരംപ്രതി യാഥാർഥ്യമാകുന്ന സ്ഥലമാണ് ദാമ്പത്യ ജീവിതം. ക്വാറന്റൈനാകട്ടെ മനുഷ്യരുടെ മനോനിലയിൽ മാറ്റം വരുത്തുന്നുമുണ്ട്. ചെറിയ പ്രശ്‌നം പോലും വലിയ പ്രത്യാഘാതമുണ്ടാക്കും. കൂടുതൽ കൂടുതൽ സംഭാഷണം നടക്കുമ്പോൾ വ്യക്തികളുടെ നെഗറ്റിവ് സ്വഭാവങ്ങൾ കൂടുതൽ കൂടുതൽ തെളിഞ്ഞുവരും. ഈ ദിശയിൽ നിന്ന് ചിന്തകളെ തിരിച്ചുവിടുക എന്നതാണ് ഇക്കാര്യത്തിൽ കുടുംബങ്ങൾ ഒന്നാമതായി ചെയ്യേണ്ടത്. പരസ്പരം പങ്കിട്ട ആഹ്ലാദകരമായ ഓർമകൾ പങ്കുവച്ചും അത് മക്കൾക്കും മറ്റും പകർന്നുകൊടുത്തും മനസ്സിനെ എപ്പോഴും പോസിറ്റീവ് ചിന്തകളാൽ നിറക്കണം. പഴയ ഫോട്ടോകൾ കാണുകയോ പഴയകാല അനുഭവങ്ങൾ പുനരാവിഷ്‌കരിച്ചോ അത് വീണ്ടെടുക്കാം. രണ്ടുപേരും ചേർന്ന് കെട്ടിപ്പടുത്ത ജീവതമാണ് ഇതുവരെ എത്തിനിൽക്കുന്നത് എന്ന ഓർമ ഇരുവർക്കും വേണം.\nവീട്ടുജീവിതത്തിൽ കൈവന്ന അധിക സമയം പരസ്പര ധാരണയോടെ വിനിയോഗിക്കണം. ഭാര്യക്കും ഭർത്താവിനും ജീവിതത്തിൽ സ്വകാര്യ സമയം വേണ്ടതുണ്ടെന്ന് ഇരുവരും മനസ്സിലാക്കണം. അതിൽ പരസ്പരം ഇടപെടാതെ സ്വതന്ത്രമായി വിട്ടുകൊടുക്കണം. ഒന്നിച്ചിരിക്കുക എന്നതിനെ പലതരത്തിൽ പ്രയോഗിക്കാം. അച്ഛനും മകനും മാത്രമായി സംസാരിക്കുക. അമ്മയും മകളും തമ്മിലിരിക്കുക. അച്ഛനും മകളും തമ്മിലും അമ്മയും മകനു തമ്മിലും ആക്കുക. എല്ലാവരും ചേർന്നിരിക്കുക. ഭാര്യയും ഭർത്താവും മാത്രമായി ഇരിക്കുക. മക്കളെ മാത്രമായി വിട്ടുകൊടുക്കുക... ഇങ്ങിനെ പലതരത്തിൽ സമയ വിനിയോഗം ക്രമീകരിക്കാം. വീട്ടിൽ കൂടുതൽ അംഗങ്ങളുണ്ടെങ്കിൽ അതിനനുസരിച്ച് ഇത് ചിട്ടപ്പെടുത്താം. ഇതിന് പുറമെ വായന, ടിവി, പഠനം, കളി, വിനോദം തുടങ്ങിയവക്കും ക്രമീകരണം ഏർപെടുത്താം. അധിക സമയം അപൂർവാസരമാണ്. എന്നാൽ അതിനെ ബുദ്ധിപൂർവം വിനിയോഗിച്ചില്ലെങ്കിൽ അതുമാത്രം മതി ജീവിതം തകിടം മറിയാൻ.\nTAGS :Psychologist covid19


എറിത്രിയയും എത്യോപ്യയും പിന്നെ നോബല് സമ്മാനവും – Malayalanatu Web Journal\nഎറിത്രിയ എന്ന രാജ്യത്തെ കുറിച്ച് ഞാൻ ആദ്യമായി കേൾക്കുന്നത് 1997 ലാണ്. മുഹമ്മദ് നൂർ എന്ന എറിത്രിയക്കാരനെ പരിചയപ്പെടുമ്പോൾ. എസ് കെ പൊറ്റക്കാട്ടിന്റെ പൊളിറ്റിക്കലി കറക്ട് അല്ലാത്ത ഭാഷയിൽ പറഞ്ഞാൽ, കറുത്തിരുണ്ട, ചുരുണ്ട മുടിയുള്ള, ഒരു കാപ്പിരി. ആദ്യ പരിചയപ്പെടലിൽ തന്നെ ഞങ്ങൾ സുഹൃത്തുക്കളായി. അപ്പോൾ എറിത്രിയ എന്ന രാജ്യം ഒദ്യോഗികമായി രൂപം കൊണ്ടിട്ടു നാല് വർഷമേ ആയിട്ടുണ്ടായിരുന്നുള്ളൂ. 1993 ലാണ് എത്യോപ്യയിൽ നിന്ന് പിളർന്നു എറിത്രിയ ഉണ്ടാകുന്നതും ലോക രാജ്യങ്ങൾ അതിനെ ഔദ്യോഗികമായി അംഗീകരിക്കുന്നതും.എറിത്രിയയുടെ അനൗദ്യോഗിക ചരിത്രം അതിനും വളരെ വളരെ പിന്നിലേക്ക് പോകും. എറിത്രിയൻ പീപ്പിൾ ലിബറേഷൻ ഫ്രണ്ട് നടത്തിയ 30 വർഷത്തോളം നീണ്ട സായുധ സമരത്തിന്റെ അവസാനമായിരുന്നു 93 ലെ രാഷ്ട്ര പ്രഖ്യാപനം. 1964 ൽ തുടങ്ങിയ ആ സായുധ സമരം ആ മേഖലയിലെ ലക്ഷക്കണക്കിന് മനുഷ്യരുടെ മരണത്തിനിടയാക്കിയിരുന്നു.\nവളരെ സരസമായി, തുറന്നു സംസാരിക്കുന്ന ആളായിരുന്നു മുഹമ്മദ്. പ്രേമ വിവാഹമായിരുന്നു മുഹമ്മദിന്റേത്. വിവാഹത്തിന് മുൻപ് തന്നെ അവർ ആരുമറിയാതെ വിവാഹിതരെ പോലെ കഴിഞ്ഞിരുന്നു. അങ്ങനെയിരിക്കെയാണ് രണ്ടു കുടുംബങ്ങളും വിവാഹത്തിന് സമ്മതം മൂളുന്നത്. ഉത്സാഹപൂർവ്വം വിവാഹത്തിനുള്ള ഒരുക്കങ്ങൾ നടത്തവേ മുഹമ്മദിനെ ഒരു വലിയ പ്രശ്നം വല്ലാതെ അലട്ടി. ആദ്യരാത്രിയെ കുറിച്ചുള്ള ഭീതിയായിരുന്നു അത്. നിങ്ങൾ കരുതും പോലല്ല, നൂറു കണക്കിന് ഗോത്രങ്ങളും ഗോത്ര നിയമങ്ങളും നിലനിൽക്കുന്ന, അവ ഇന്നും അത് പോലെ തന്നെ പിന്തുടരുന്ന ആചാര സംരക്ഷകരാണ് എല്ലാ ആഫ്രിക്കൻ വംശജരും. നവോത്ഥാന മതിൽ ഇനിയും പണിയാനിരിക്കുന്നതെ ഉള്ളൂ അവർ.\nവിവാഹത്തിന്റെ അന്ന് രാത്രി നവ വധൂവരന്മാരുടെ കിടക്കയിൽ ഒരു വെള്ള തുണി വിരിക്കും കുടുംബത്തിലെ കാരണവർ. പിറ്റേ ദിവസം രാവിലെ അതിൽ രക്തക്കറ കാണുമ്പോഴാണ് വിവാഹ ചടങ്ങുകൾ പൂർത്തിയാകുന്നത്. ചോര പുരണ്ട ആ വെള്ളത്തുണി വീടിനു മുകളിൽ കൊടി മരത്തിലെന്നതു പോലെ കെട്ടി നിർത്തും. അപ്പോഴാണ് അയൽക്കാർ ഉൾപ്പെടെയുള്ളവർ എത്തി ആഘോഷങ്ങളെ അതിന്റെ മൂർദ്ധന്യാവസ്ഥയിലേക്കെത്തിക്കുന്നതു. ഈ ചുവന്ന വെളുത്ത തുണി കണ്ടില്ലെങ്കിൽ ആഘോഷങ്ങൾ മറ്റൊരു രൂപം പ്രാപിക്കും. പെൺകുട്ടിയെ വലിയ ആൾക്കൂട്ടം അധിക്ഷേപിച്ചും ഭർത്സിച്ചും പിന്തുടർന്ന് അവളുടെ വീട്ടിൽ തിരികെ കൊണ്ടാകും. അതോടെ തീർന്നു ആ വിവാഹ ബന്ധം.\nവെള്ളത്തുണിയിൽ ചോരക്കറ പുരളില്ലെന്നറിയാവുന്ന മുഹമ്മദ് വിവാഹത്തിനുള്ള ഒരുക്കങ്ങൾക്കിടയിലും ആകെ പരിഭ്രാന്തിയിലായിരുന്നു. ഒടുവിൽ ഒരു സുഹൃത്ത് മുഹമ്മദിന് ബുദ്ധിയുപദേശിച്ചു കൊടുത്തു. ആദ്യ രാത്രിയിൽ പെൺകുട്ടിയുടെ തുടയിൽ ചെറിയ ഒരു മുറിവുണ്ടാക്കി ആ ചോര വെള്ളത്തുണിയിൽ പുരട്ടിയാൽ മതിയെന്ന്. കാലാകാലങ്ങളായി അവിടുത്തെ പുരോഗമന വിഭാഗം വിശ്വാസ സംരക്ഷകരെ നേരിടുന്നത് ഇങ്ങനെയാണത്രെ.\n1916 ൽ യുവരാജാവായി അധികാരമേറ്റു പിന്നീട് ചക്രവർത്തിയായി മാറി 1974 വരെ ഏതാണ്ട് അറുപതു വർഷത്തോളം എറിത്രിയ ഉൾപ്പെടുന്ന എത്യോപ്യ അടക്കി ഭരിച്ചിരുന്ന ഹെയ്ലി സെലാസിയുടെ നാട്ടിൽ ഇങ്ങനെയൊക്കെയായിരുന്നു സാമൂഹ്യ ബന്ധങ്ങൾ. അനാചാരങ്ങളും കാടൻ ഗോത്ര നിയമങ്ങളും സാംസ്കാരിക മഹിമയായി തന്നെ കൊണ്ടാടിയിരുന്നു. വിശ്വാസ സംരക്ഷകർ ഗോത്രങ്ങളുടെ കുലമഹിമയെ ഉയർത്തിപ്പിടിച്ചിരുന്നു . ആയിരക്കണക്കിന് വർഷങ്ങൾ മുതൽക്കുള്ള തങ്ങളുടെ ചരിത്ര പാരമ്പര്യത്തിൽ ഊറ്റം കൊണ്ടിരുന്നു അവർ.\nഒടുവിൽ 1974 ലെ മിലിറ്ററി കലാപം ( അറുപതുകൾ മുതൽ തുടങ്ങിയ സ്വതന്ത്ര എറിത്രിയൻ വാദികളുടെ മാർക്സിസ്റ് ലെനിനിസ്റ്റ് മൂവ്മെന്റിന് ഇതിലുള്ള പങ്കു വളരെ വലുതാണ്) സെലാസി ഭരണത്തെ തൂത്തെറിഞ്ഞു. പുതുതായി രൂപം കൊണ്ട ഭരണകൂടം താമസിയാതെ തന്നെ മാർക്സിസ്റ് ലെനിനിസ്റ്റ് രൂപം പൂണ്ടു. സെലാസി ഒരു ദിവസം കിടക്കയിൽ കഴുത്തു ഞെരുക്കി കൊല്ലപ്പെട്ട നിലയിൽ കാണപ്പെട്ടു.\nസോവിയറ്റ് യൂണിയന്റെ പിന്തുണ ഉണ്ടായിരുന്ന പുത്തൻ പുരോഗമന എത്യോപിയൻ ഭരണകൂടം ഭൂപരിഷ്കരണവും വിവിധ സ്ഥാപനങ്ങളുടെ ദേശസാൽക്കരണവും നടപ്പിലാക്കി. നമ്മൾ ഒരു കാലത്തു സോഷ്യലിസ്റ് രാജ്യങ്ങളുടെ പട്ടികയിൽ കൂട്ടിയിരുന്ന എത്യോപ്യ താമസിയാതെ തന്നെ പതിവ് പോലെ, ലോകമെങ്ങും ഉണ്ടായത് പോലെ,വിപ്ലവാനന്തര ദുർഭരണത്തിലേക്കു വീണു. സോവിയറ്റു യൂണിയൻ ദുര്ബലമായതോടു കൂടി എത്യോപിയൻ മാർക്സിസ്റ് ഭരണകൂടവും സ്വാഭാവികമായി പൊഴിഞ്ഞു പോയി.\nഅങ്ങിനെ വെറുതെ, സ്വാഭാവികമായി പൊഴിഞ്ഞു പോയി, എന്ന് എഴുതി ആ വിഷയം അവസാനിപ്പിക്കുന്നത് അറുപതുകൾ മുതൽ എറിത്രിയൻ സ്വാതന്ത്ര്യത്തിനായി പോരാടി ജീവൻ ഹോമിച്ച പതിനായിരക്കണക്കിന് ലെഫ്റ്റിസ്റ് എറിത്രിയൻ ലിബറേഷൻ ഫ്രണ്ട് പോരാളികളോടും പിന്നീട് അവരിൽ നിന്ന് പിളർന്നു അമേരിക്കൻ സഹായത്തോടെ സായുധ സമരത്തെ മറ്റൊരു വശത്തു നിന്ന് നയിച്ച എറിത്രിയൻ പീപ്പിൾസ് ലിബറേഷൻ ഫ്രണ്ടിനോടും ചെയ്യുന്ന അനീതിയാവുമെന്നറിയാം. അതോടൊപ്പം സെലാസിയുടെ വീഴ്ചക്ക് 73 ലെ വലിയ ക്ഷാമവും കാരണമായിട്ടുണ്ട്.\nഅറുപതുകൾ മുതൽ 74 വരെ നീണ്ടു നിന്ന സംഘർഷങ്ങൾ മേഖലയിൽ ഏതാണ്ട് മൂന്നു ലക്ഷത്തോളം മരണങ്ങൾക്കിടയാക്കി. 1958 ലെയും 73 ലെയും ക്ഷാമങ്ങളിൽ മരിച്ചു വീണവരുടെ കണക്കു കൂടാതെയാണിത്.\nഞാൻ വീണ്ടും മുഹമ്മദ് നൂറിനെ കാണുമ്പോൾ അയാളുടെ മൂത്ത മകൾ എത്യോപിയയിലായിരുന്നു. അവളെ ഒന്ന് കാണാൻ പോലും കഴിയാതെ പരിഭ്രാന്തിയിലായിരുന്നു അയാൾ. പാസ്പോർട്ടോ മറ്റു രേഖകളോ ഇല്ലാത്തതിനാൽ മറ്റൊരു രാജ്യത്തേക്കും പോകാൻ കഴിയാത്ത അവസ്ഥ. ഞാൻ കെട്ടിപ്പിടിച്ചാശ്വസിപ്പിച്ചു.\nഅപ്പോഴേക്കും എനിക്ക് ഒരു എത്യോപ്യക്കാരി സഹപ്രവർത്തകയെ കൂടി കിട്ടിയിരുന്നു. കറുത്ത സുന്ദരി. ലോകഭരണം കറുത്തവന്റെ കൈവശമായിരുന്നെങ്കിൽ പരസ്യ ചിത്രങ്ങളിൽ മോഡലായി വെളുത്തവർക്കു കറുക്കാനുള്ള ക്രീം വിൽക്കേണ്ടിയിരുന്നവൾ.\nസൂസൈൻ എന്നായിരുന്നു അവളുടെ പേര്. മുഹമ്മദിനെ പോലെ ശാന്ത പ്രകൃതിയായിരുന്നില്ല സുസൈൻ എപ്പോഴും വഴക്കിടും, അനീതിയാണെന്ന ചെറുതായ തോന്നൽ പോലും സുസൈനിലെ പോരാളിയെ പുറത്തെടുക്കും. ഒരിക്കൽ ഞാൻ കറുത്തവളായതു കൊണ്ടാണോ എന്നെ മാറ്റി നിറുത്തുന്നത് എന്നാരോടോ ഒച്ച വെക്കുന്നത് കേട്ടു\nഒരു ദിവസം ഓഫീസിൽ ആഹാരം കഴിച്ചു കൊണ്ടിരുന്ന ഞാൻ പകുതിയിൽ മതിയാക്കി കളയാൻ തുടങ്ങുമ്പോഴാണ് അത് കണ്ടു കൊണ്ട് സുസൈൻ കയറി വന്നത്\n“ആഹാരം കളയരുത്”, അവൾ എന്നോട് ഒച്ച വെച്ചു. “ഞങ്ങളുടെ നാട്ടിൽ എത്ര ലക്ഷം പേരാണെന്നോ ഒരു നേരത്തെ ആഹാരമില്ലാതെ മരിച്ചു വീഴുന്നത്”. അത് പറയുമ്പോൾ അവളുടെ കണ്ണുകൾ ചുവന്നിരുന്നു\n1998 മുതൽ 2000 വരെ നീണ്ടുനിന്ന ഔദ്യോഗിക എറിത്രിയൻ എത്യോപിയൻ യുദ്ധത്തിലും പിന്നെ 2018 വരെ നീണ്ടു നിന്ന അനൗദ്യോഗിക സംഘര്ഷങ്ങളിലുമായി എത്യോപിയയിലും എറിത്രിയയിലുമായി വീണ്ടും മരിച്ചു വീണത് ഏതാണ്ട് ഒരു ലക്ഷത്തോളം പേരാണ്.\n2018 ൽ അധികാരത്തിലേറിയ എത്യോപിയൻ പ്രധാന മന്ത്രി അബിയ് അഹമ്മദിന് നോബൽ സമാധാന സമ്മാനം ലഭിക്കുന്നത് നമ്മുടെ മാധ്യമങ്ങളിൽ ഒരു രണ്ടു വരി കോളം വാർത്ത മാത്രമായി ഒതുങ്ങിയേക്കാം. അധികാരത്തിലേറി നൂറു ദിവസങ്ങൾക്കുള്ളിൽ മാധ്യമ സെൻസർഷിപ് അവസാനിപ്പിക്കുകയും രാഷ്ട്രീയ തടവുകാരെ മോചിപ്പിക്കുകയും സ്ത്രീ സുരക്ഷയ്ക്കും അധികാരത്തിൽ സ്ത്രീ പങ്കാളിത്തത്തിനും മുൻ കൈയ്യെടുക്കുകയും ദശകങ്ങളായി നീണ്ടു നിൽക്കുന്ന എത്യോപിയൻ എറിത്രിയൻ അതിർത്തി തർക്കത്തിന് പരിഹാരം കണ്ടെത്തുകയും അത് വഴി ദശ ലക്ഷങ്ങളുടെ ജീവിതത്തിനു വലിയ മാറ്റങ്ങൾ കൊണ്ട് വരികയും ചെയ്ത അബിയ് അഹമ്മദ് തീർച്ചയായും നോബൽ സമ്മാനത്തിന് അർഹനാണ്. അതിർത്തിത്തർക്കം കടലാസിൽ മാത്രമേ അവസാനിച്ചിട്ടുള്ളൂ എന്നും സമ്മാനം നേരത്തെയായിപ്പോയി എന്നുമുള്ള വിമർശനങ്ങൾ നിലനിൽക്കുമ്പോൾ തന്നെ\n2019 ജൂലൈ മാസം ദുബായിൽ നിന്ന് ഖത്തറിലേക്ക് ട്രാൻസ്ഫർ ആയി പോകുമ്പോൾ എന്നെ യാത്രയയക്കാനായി മുഹമ്മദ് നൂറും എത്തിയിരുന്നു. നീ എനിക്ക് സഹോദരനെപ്പോലെയാണ് എന്ന് പറഞ്ഞു കൊണ്ട് നിറഞ്ഞ കണ്ണുകളോടെ കെട്ടിപ്പിടിക്കുമ്പോൾ അയാൾ ഒരു സന്തോഷ വർത്തമാനം പറഞ്ഞു “ മകൾക്കു എത്യോപിയൻ പാസ്സ്‌പോർട്ട് കിട്ടിയിട്ടുണ്ട്. ഇനി അവൾക്കു യാത്ര ചെയ്യാം. ഞാൻ ഉടനെ അവളെ കാണുന്നുണ്ട്”\nസമാധാനത്തിന്റെ വില നമുക്ക് ഇനിയും മനസ്സിലായിത്തുടങ്ങുന്നതേയുള്ളൂ.


Don’t tease Virat Kohli Amitabh Bachchan warns Windies bowlers after hyderabad t20-കോഹ്‌ലിയെ കളിയാക്കാൻ നിൽക്കേണ്ട, കളി കാര്യമാകും; വിൻഡീസിന് മുന്നറിയിപ്പുമായി അമിതാഭ് ബച്ചൻ\nകോഹ്‌ലിയെ കളിയാക്കാൻ നിൽക്കേണ്ട, കളി കാര്യമാകും; വിൻഡീസിന് മുന്നറിയിപ്പുമായി അമിതാഭ് ബച്ചൻ\nഇന്ത്യൻ നായകനെ അഭിനന്ദിച്ചും വിൻഡീസ് താരങ്ങൾക്ക് മുന്നറിയിപ്പ് നൽകിക്കൊണ്ടുളളതുമാണ് ബച്ചന്റെ ട്വീറ്റ്\nDecember 7, 2019 12:12:00 pm\nഹൈദരാബാദ്: നായകന്റെ റോളിൽ മുന്നിൽ നിന്ന് നയിച്ച് വിൻഡീസിനെതിരെ തകർപ്പൻ ജയം ഇന്ത്യയ്ക്ക് സമ്മാനിച്ച വിരാട് കോഹ്‌ലിയും, താരത്തിന്റെ ഇന്നിങ്സുമാണ് ക്രിക്കറ്റ് ലോകത്ത് വലിയ ചർച്ചയായി മാറിയിരിക്കുന്നത്. 94 റൺസ് സ്വന്തമാക്കി ഇന്ത്യയ്ക്ക് ആറു വിക്കറ്റു ജയം സമ്മാനിച്ച കോഹ്‌ലി ശരിക്കും ക്രീസിൽ സംഹാരതാണ്ഡവമാടുകയായിരുന്നു. ഉരുണ്ടും പറന്നും 12 തവണ കോഹ്‌ലിയുടെ ബാറ്റിൽ നിന്ന് പന്ത് ബൗണ്ടറി കടന്നു.\nടി20 ക്രിക്കറ്റിലെ തന്റെ ഏറ്റവും ഉയർന്ന സ്കോർ കൂടിയാണ് കോഹ്‌ലി ഹൈദരാബാദിൽ കുറിച്ചത്. സെഞ്ചുറിക്ക് ആറ് റൺസ് അകലെ മത്സരം ഇന്ത്യ ജയിച്ചതിനാൽ മാത്രമാണ് ആ നേട്ടം കോഹ്‌ലി നഷ്ടമായതെന്ന് വ്യക്തമായി പറയാൻ സാധിക്കും. 16-ാം ഓവറിൽ കെസ്രിക്ക് വില്യംസണിനെതിരെ 23 റൺസ് അടിച്ചെടുത്ത കോഹ്‌ലി വിൻഡീസ് താരത്തെ കണക്കിന് പരിഹസിക്കുകയും ചെയ്തു.\nമത്സരത്തിന് ശേഷം നിരവധി ആളുകളാണ് കോഹ്‌ലിയെ പ്രശംസിച്ച് രംഗത്തെത്തിയത്. ഇതിൽ തന്നെ അമിതാഭ് ബച്ചന്റെ കമന്റ് അൽപം വ്യത്യസ്തമായിരുന്നു. ഇന്ത്യൻ നായകനെ അഭിനന്ദിച്ചും വിൻഡീസ് താരങ്ങൾക്ക് മുന്നറിയിപ്പ് നൽകിക്കൊണ്ടുളളതുമാണ് ബച്ചന്റെ ട്വീറ്റ്.\nAlso Read: കളി എന്നോട് വേണ്ട വില്യംസ്; പക വീട്ടാനുള്ളതാണ്, വൈറല് വീഡിയോ\n“എത്രതവണ ഞാൻ നിങ്ങളോട് പറഞ്ഞു, കോഹ്‌ലിയെ കളിയാക്കാൻ നിൽക്കണ്ടാന്ന്, നിങ്ങൾ എന്റെ വാക്കുകൾ കേട്ടില്ല. ഇപ്പോൾ നോക്കൂ, അർഹിച്ച മറുപടി അദ്ദേഹം തന്നെ നിങ്ങൾക്ക് നൽകി. വെസ്റ്റ് ഇൻഡീസ് താരങ്ങളുടെ മുഖത്തേക്ക് നോക്കൂ, കോഹ്‌ലി അവരെ എത്രമാത്രം പരിഭ്രമിപ്പിച്ചുവെന്നു കാണാം,” അമിതാഭ് ബച്ചൻ ട്വിറ്ററിൽ കുറിച്ചു. തന്റെ തന്നെ ചിത്രമായ അമർ അക്ബർ അന്തോണിയിലെ ഡയലോഗിന് സമാനമായ രീതിയിലായിരുന്നു ബച്ചന്റെ ട്വീറ്റ്.\nഅതേസമയം, ടി20 മത്സരത്തിനു ശേഷം നോട്ട്ബുക്ക് സെലിബ്രേഷനെ കുറിച്ച് കോഹ്‌ലി തന്നെ വിശദീകരിച്ചു. 2017 ലെ ജമൈക്ക ടി20 മത്സരത്തില് വിരാട് കോഹ്‌ലിയുടെ വിക്കറ്റ് സ്വന്തമാക്കിയ ശേഷം വില്യംസ് നോട്ട്ബുക്ക് സെലിബ്രേഷന് നടത്തിയാണ് താരത്തെ യാത്രയാക്കിയത്. അന്ന് 29 റണ്‍സിലാണ് കോഹ്‌ലി പുറത്തായത്. ഇതിനുള്ള മറുപടിയായിരുന്നു ഹൈദരാബാദില് താന് നല്‍കിയതെന്ന് കോഹ്‌ലി വ്യക്തമാക്കി.\nAlso Read: അമ്പമ്പോ എന്തൊരു വാതുവയ്‌പ്; ഒറ്റ മത്സരത്തില് മറിഞ്ഞത് 225 കോടി\nഹൈദരാബാദിൽ നടന്ന ആദ്യ ടി20 മത്സരത്തിൽ ആറു വിക്കറ്റിനാണ് ഇന്ത്യ വെസ്റ്റ് ഇൻഡീസിനെ പരാജയപ്പെടുത്തിയത്. 8 പന്ത് ഇന്ത്യൻ ഇന്നിങ്സിൽ ബാക്കിവച്ചാണ് വെസ്റ്റ് ഇൻഡീസ് ഉയർത്തിയ 208 റൺസ് വിജയലക്ഷ്യം കോഹ്‌ലിയും സംഘവും മറികടന്നത്. വെസ്റ്റ് ഇൻഡീസ് ഉയർത്തിയ കൂറ്റൻ സ്കോർ പിന്തുടർന്ന ഇന്ത്യയുടെ തുടക്കം സാവധാനമായിരുന്നു. ടീം സ്കോർ 30ൽ നിൽക്കെ രോഹിത് മടങ്ങിയത് ഇന്ത്യയ്ക്ക് തിരിച്ചടിയായി. എന്നാൽ രണ്ടാം വിക്കറ്റിൽ ഒത്തുചേർന്ന കെ.എൽ.രാഹുൽ-വിരാട് കോഹ്‌ലി സഖ്യം ഇന്ത്യൻ ഇന്നിങ്സിനു വീണ്ടും ജീവൻ നൽകി, പിന്നാലെ ജയവും.\nAmitabh BachchanVirat Kohli\nWeb Title: Dont tease virat kohli amitabh bachchan warns windies bowlers after hyderabad t20\nഅമ്പമ്പോ എന്തൊരു വാതുവയ്‌പ്; ഒറ്റ മത്സരത്തില് മറിഞ്ഞത് 225 കോടി


മീന്‍ലഭ്യത കുറഞ്ഞു മത്സ്യത്തൊഴിലാളികള് വിദേശതീരത്തേക്ക്\nകൊച്ചി: കേരളത്തിലെ മീന്‍ലഭ്യത കുറഞ്ഞതോടെ മത്സ്യത്തൊഴിലാളികള് പണിതേടി വിദേശതീരത്തേക്ക് മാറുന്നു. ഇറാന്, സൗദി, ഖത്തര്, യു.എ.ഇ., ബഹ്‌റൈന്, കുവൈറ്റ് തുടങ്ങിയ രാജ്യങ്ങളിലേക്കാണ് പ്രധാനമായും ജോലിതേടിയുള്ള മത്സ്യത്തൊഴിലാളികളുടെ കുടിയേറ്റം. ഓഖിക്ക് ശേഷമാണ് മീന്‍ലഭ്യത ഗണ്യമായി കുറഞ്ഞത്. ഓഖി വീശിയടിച്ച മേഖലകളില് മത്സ്യത്തൊഴിലാളികള്‍ക്ക് കനത്ത നാശമുണ്ടാകുകയും ചെയ്തിരുന്നു. പണിയില്ലാതായതും ദുരന്തത്തിലുണ്ടായ നഷ്ടവും തൊഴിലാളികളെ കടക്കെണിയിലാക്കി. ഇതോടെയാണ് പണിതേടി മറ്റുരാജ്യങ്ങളിലേക്ക് ചേക്കേറാന് തൊഴിലാളികളെ നിര്‍ബന്ധിതരാക്കിയത്.\nതെക്കന് തീരങ്ങളായ പൊഴിയൂര്, പൂവാര്, കൊല്ലങ്കോട്, വള്ളവിള, നീരോടി പ്രദേശങ്ങളിലാണ് കഴിഞ്ഞ നാലുവര്‍ഷമായി മത്സ്യസമ്പത്തില് വന്‍തോതില് കുറവ് അനുഭവപ്പെടുന്നത്. ഇവിടെനിന്ന് മാത്രം നൂറിലധികം പേരാണ് ഇതിനകം വിദേശതീരത്തേക്ക് പോയത്. മത്സ്യ തൊഴിലാളികള്‍ക്ക് നല്ലവില ലഭിക്കുന്ന വേളാപ്പാര ഈ പ്രദേശങ്ങളില് മുന്‍കാലങ്ങളില് സുലഭമായി ലഭിച്ചിരുന്നു. ഓരോ വര്‍ഷവും വേളാപ്പാരയുടെ ഒരു ചാകരയെങ്കിലും ഇവിടങ്ങളിലുണ്ടാകുമായിരുന്നു. എന്നാല്, മൂന്ന് വര്‍ഷമായി ഇതുണ്ടായിട്ടില്ല. പൊഴിയൂര്, പരുത്തിയൂര് തീരത്തുനിന്ന് മാത്രം എണ്‍പതോളം ചെറുവള്ളങ്ങളാണ് മുന്‍കാലങ്ങളില് മത്സ്യബന്ധനത്തിനായി പോയിരുന്നത്. എന്നാല്, ഇന്നത് മുപ്പതില് താഴെയായി.\nചെലവിന് അനുസരിച്ച് മീന്‍കിട്ടാതെ വന്നതോടെ പലരും വള്ളവും വലയും വിറ്റു. പരുത്തിയൂര് മേഖലയില് കരമടി മുഖേന മത്സ്യബന്ധനം നടത്തുന്ന പതിനഞ്ച് സംഘങ്ങള് ഉണ്ടായിരുന്നു. അത് മൂന്നോ നാലോ ആയികുറഞ്ഞു. വലിയ ബോട്ടുകളിലും കപ്പലുകളിലും വന്നുള്ള അനിയന്ത്രിതമായ മത്സ്യബന്ധനവും മത്സ്യസമ്പത്ത് കുറയുന്നതിന് കാരണമായിട്ടുള്ളതായി തൊഴിലാളികള് പറയുന്നു.\nപൊഴിയൂരില്‍നിന്ന് മാത്രം നൂറിലധികം തൊഴിലാളികള് വിദേശ തീരത്തേക്ക് പോയിട്ടുണ്ട്. ഇവരില് ഇറാനില്‍പോയവരാണ് കൊറോണ ഭീതിയില് മുറിക്കുള്ളില് കുടുങ്ങിക്കിടക്കുന്നത്. ഗള്‍ഫ് മേഖലയ്ക്ക് പുറമെ മാലി തുടങ്ങിയ രാജ്യങ്ങളിലേക്കും മത്സ്യബന്ധന ജോലിയുമായി ബന്ധപ്പെട്ട് നിരവധി മത്സ്യത്തൊഴിലാളികള് തൊഴിലെടുക്കുന്നുണ്ട്. ഇവിടെയും ഇവര് ചൂഷണത്തിന് ഇരയാകുകയാണ്. മാസം നിശ്ചിത ശമ്പളത്തിന് പകരം ലഭിക്കുന്ന മത്സ്യം വിറ്റ് ലഭിക്കുന്നതില് നിന്ന് ബോട്ട് ഉടമക്ക് നിശ്ചിത തുക നല്‍കിയ ശേഷം ലഭിക്കുന്ന പണമാണ് ഇവര്‍ക്ക് ലഭിക്കുന്നത്. പലപ്പോഴും അവിടത്തെ ചെലവിനുള്ളത് പോലും ലഭിക്കാറില്ലായെന്നാണ് തൊഴിലാളികള് പറയുന്നത്.\nകടലിന്റെ അടിത്തട്ടില് കൃത്രിമ ആവാസ വ്യവസ്ഥ സൃഷ്ടിച്ച് മീന്‍ലഭ്യത കൂട്ടാനുള്ള ശ്രമമാണ് സര്‍ക്കാര് നടത്തുന്നത്. കൃത്രിമ പാരുകള് സ്ഥാപിക്കുകയാണ് ചെയ്യുന്നത്. തിരുവനന്തപുരം ജില്ലയിലെ കൊച്ചുതുറ, പുതുക്കുറിച്ചി എന്നീ മത്സ്യബന്ധന ഗ്രാമങ്ങളിലെ തീരക്കടലില് 140 കൃത്രിമ പാരുകള് സ്ഥാപിക്കാനാണ് തീരുമാനിച്ചിട്ടുള്ളത്. പൂന്തുറ, ബീമാപള്ളി, വലിയതുറ എന്നിവിടങ്ങളില് 280 കൃത്രിമ പാരുകള് സ്ഥാപിക്കുന്നതിന് രണ്ടുകോടി രൂപ അനുവദിച്ചിട്ടുണ്ട്. കൊല്ലംകോട്, പരുത്തിയൂര്, പുതിയതുറ, പള്ളം, അടിമലത്തുറ എന്നീ മത്സ്യഗ്രാമങ്ങളിലെ തീരക്കടലില് 200 പാരുകളാണ് സ്ഥാപിക്കുന്നത്. ഇതിന് 3.75 കോടിയും നല്‍കിയിട്ടുണ്ട്.


തിളച്ചുതൂവുന്ന രതി - Keraleeyam Web Magazine\nArt and Literature Film Reviews\nApril 30, 2022 3:53 am\n“പോകാൻ പറഞ്ഞാൽ പോകാം. പക്ഷെ, വരാൻ പറഞ്ഞാൽ, അത് അനുസരിക്കാൻ വേറെ ആളെ നോക്കണം എന്ന് സഹസ്രാബ്ദങ്ങൾക്കു മുമ്പ് ഒരു ഭാര്യ ഒരു ഭർത്താവിന്റെ മുഖത്തുനോക്കി പറഞ്ഞതിന്റെ കഥയാണ് രാമായണത്തിന്റെ കഥ. രാമായണത്തെ അത്തരത്തിൽ കൂടി മനസ്സിലാക്കാൻ മലയാളിയെ പ്രാപ്തമാക്കിയ ‘ചിന്താവിഷ്ടയായ സീത’ എന്ന കാവ്യമെഴുതിയ ആളുടെ പേരാണ് ‘കുമാരനാശാൻ’.”\n– സുകുമാർ അഴീക്കോട് ഒരു പ്രസംഗത്തിൽ\n“സ്നേഹത്തിൽ നിന്നുദിക്കുന്നു ലോകം\nസ്നേഹത്താൽ വൃദ്ധി തേടുന്നു…”\nചണ്ഡാലഭിക്ഷുകിയിലെ സ്നേഹസ്തവം, സ്കൂൾ കുട്ടികൾ അസംബ്ലിയിൽ ആലപിക്കുന്നത് പോലെ കേൾപ്പിച്ചുകൊണ്ടാണ് കുമാരനാശാനെപ്പറ്റിയുള്ള സിനിമ തുടങ്ങുന്നത്. കുമാരനാശാൻ എന്ന സ്നേഹഗായകനെ നമുക്ക് മുന്നിലേക്ക് ആനയിച്ചുകൊണ്ടുവരുന്ന പ്രതീതിയാണ് അതുണ്ടാക്കിയത്.\nമഹാകവി കുമാരനാശാന്റെ മഹനീയ ജീവിതത്തിനു ലഭിച്ച അന്തസ്സാർന്ന ആദരമാണ് ‘ഗ്രാമവൃക്ഷത്തിലെ കുയിൽ’ എന്ന കെ.പി കുമാരൻ സംവിധാനം ചെയ്ത ചിത്രം. പ്രകൃത്യുപാസകനായ പി കുഞ്ഞിരാമൻ നായരുടെ ജീവിതം സിനിമയിൽ ആവിഷ്കരിക്കപ്പട്ടപ്പോൾ, കവി വിടനോ വിഷയലമ്പടനോ ഒക്കെയായി മാറിയ ദുരന്തം നടന്നിട്ട് ഏതാനും വർഷങ്ങളേ ആയുള്ളൂ എന്നതുകൊണ്ടാണ് ഇത് പ്രത്യേകം എടുത്തുപറയേണ്ടി വരുന്നത്.\nസിനിമയിൽ നിന്നുള്ള ദൃശ്യം\n‘ഗ്രാമവൃക്ഷത്തിലെ കുയിൽ’ എന്നാണ് സിനിമയുടെ പേര് എങ്കിലും സിനിമ ഉപജീവിക്കുന്നത് ‘ചിന്താവിഷ്ടയായ സീത’യെയാണ്. സിനിമയിൽ ഉടനീളം അതിനുള്ള ധാരാളം സൂചനകൾ ഉണ്ട്. മലയാളത്തിലെ ആദ്യത്തെ സ്ത്രീപക്ഷകാവ്യം എന്നു വിളിക്കാവുന്ന സീതാകാവ്യത്തിന്റെ രചനാ കാലത്തിൽ ചിത്രം കൂടുതൽ മുഴുകുന്നു. കവിയുടെ ജീവിതത്തിലെ ഒരു നിർണ്ണായക ഘട്ടത്തെ മുഖാമുഖം നിർത്തുകയും സമർത്ഥമായി അത് മറ്റൊരു മാദ്ധ്യമത്തിലേക്ക് ആവിഷ്കരിക്കുകയും ചെയ്തു എന്നതുകൊണ്ട് ‘ഗ്രാമവൃക്ഷത്തിലെ കുയിൽ’ മലയാളത്തിനു ലഭിച്ച ഒരു മികച്ച ബയോപിക് ആയി മാറിയിരിക്കുന്നു.\nശ്രീനാരായണ ഗുരുവിന്റെ ശിഷ്യനായി ചിന്നസ്വാമി എന്ന വിളിപ്പേരോടെ, ആത്മീയമായ ഉത്കർഷമാണ് ജീവിതത്തിന്റെ പരമമായ ലക്ഷ്യം എന്ന ചിന്തയോടെ ജീവിക്കുകയും, അതേസമയം ശരീര കാമനകളുടെ വിളിക്ക് കാതുകൊടുക്കുകയും ചെയ്ത ഒരു മഹാകവിയുടെ ജീവിതത്തെ അതിന്റെ എല്ലാ സങ്കീർണ്ണതകളോടും കൂടി സംവിധായകൻ പകർത്തുന്നു. അതോടൊപ്പംതന്നെ ഭാഷയിലെ ഒരു മികച്ച കാവ്യത്തിന്റെ പിറവിയും സിനിമയിൽ സമാന്തരമായി സംഭവിക്കുന്നു. (‘ഒരു സിംഹപ്രസവം’ എന്ന പേരിൽ കുമാരനാശാന്റെ ഒരു കവിതയുണ്ട്. ഈ സിനിമയെ ഒരു കാവ്യപ്രസവം എന്നുകൂടി വിശേഷിപ്പിക്കാമെന്ന് തോന്നുന്നു.)\nസീതയുടെ കണ്ണിലൂടെ, ഉത്തരരാമായണത്തിലെ ഒരു സന്ദർഭത്തിൽ നിന്നും രാമനെ നോക്കിക്കാണുന്ന ഒരു കൃതിയുടെ രചന താൻ ആരംഭിച്ചതായി, ദാമ്പത്യജീവിതത്തിലേക്കു പ്രവേശിച്ച കവിയെ സന്ദർശിക്കാനെത്തുന്ന അത്മമിത്രത്തോട് അദ്ദേഹം തന്നെ പറയുന്നുണ്ട്. ദമ്പതിമാരുടെ ഒരുമയും ജീവിത സന്തുഷ്ടിയും ബോധ്യപ്പെട്ട സുഹൃത്ത് നിസ്സംശയം പറയുന്നു.\n“ഇതായിരിക്കും മഹാകവിയുടെ മാസ്റ്റർപീസ്”.\nവീണുകിടക്കുന്ന പുഷ്പത്തെ കണ്ട് മൃത്യുബോധത്തോടെ ഉഴറിയിരുന്ന കവിമനസ്സ് വേറെ തലങ്ങളിൽ വിടർന്നുവിലസുന്നത് ആ ഗൃഹസന്ദർശനത്തോടെ അത്മമിത്രത്തിന് ബോധ്യപ്പെട്ടിരുന്നല്ലോ. കവിയുടെ മനസ്സ് മറ്റു മാർഗങ്ങളിലേക്കു കൂടി വ്യാപരിക്കാൻ തുടങ്ങിയതിനെപ്പറ്റി മറ്റൊരു സുഹൃത്തായ സഹോദരൻ അയ്യപ്പൻ എഴുതിയത് ഒട്ടൊരു ലജ്ജയോടെ, എന്നാൽ പൂർണ്ണ സംതൃപ്തിയോടെ കവി തന്നെ അയാൾക്ക് പറഞ്ഞുക്കൊടുക്കുന്നു.\n“ഭാവനാശക്തിക്കൊണ്ടുമാത്രം നളിനി, ലീല മുതലായ യഥാർത്ഥ പ്രേമമാതൃകകളെ വാർത്തുവിട്ട കവിശ്രേഷ്ഠൻ അനുഭവരസികനായതിനു ശേഷം സൃഷ്ടിക്കുന്ന കാവ്യരത്നങ്ങളെ ഓർത്ത് ഞങ്ങൾ കൈരളിയെ അനുമോദിക്കുന്നു”.\nനവോഢയായ ഭാനുമതി രാവിലെ ഉറക്കമുണർന്ന്, ഒന്നിച്ച് ഒപ്പം കിടന്നിരുന്ന ഭർത്താവിനെ അന്വേഷിക്കുമ്പോൾ അദ്ദേഹം അടുത്ത മുറിയിൽ ധ്യാനനിരതനായി ഇരിക്കുന്നതാണ് കാണുന്നത്. നേരെ അടുക്കളയിൽ പ്രവേശിക്കുമ്പോൾ, അവിടെ രണ്ടുപേർക്കുമുള്ള പ്രാതൽ തയ്യാറാക്കി അടച്ചുവെച്ചിരിക്കുന്നു. നൂറു കൊല്ലം മുമ്പത്തെ കേരളത്തിൽ, കുമാരനാശാന്റെ അടുക്കളയിൽ മാത്രമായിരിക്കും അത്തരം ഒരു വിപ്ലവം നടന്നിരിക്കുക! ചിന്താവിഷ്ടയായ സീതയുടെ ബീജാവാപം ഒരുപക്ഷെ ആ അടുക്കളയിൽ നിന്നാവാം സംഭവിച്ചിരിക്കുക. എല്ലാ ക്രമങ്ങളെയും ചോദ്യംചെയ്യുന്ന ഒരു കാലമായിരുന്നല്ലോ അത്. താണ ജാതിയിൽപ്പെട്ടയാൾ ദൈവത്തെ പ്രതിഷ്ഠിക്കുക, വിവിധ ജാതികളിൽപ്പെട്ടവർ ഒന്നിച്ചിരുന്ന് ഭക്ഷണം കഴിക്കുക, തങ്ങൾക്ക് പ്രവേശനമില്ലാത്ത രാജവീഥിയിലൂടെ അധഃസ്ഥിതൻ വില്ലുവണ്ടിയോടിക്കുക, അടിമത്തത്തിന്റെ അടയാളമായ കല്ലുമാല എറിഞ്ഞുടക്കുക, അങ്ങിനെ വിവേചനത്തിന്റെ എല്ലാ മതിലുകളെയും തകർത്തുമാറ്റാൻ ശ്രമിച്ച നവോത്ഥാന കാലം! നവോത്ഥാനത്തിന്റെ പേരിൽ മതിലുകൾ പണിയുകയും വോട്ടു നഷ്ടപ്പെടുമെന്ന പേടിയിൽ പണിതതൊക്കെ പണിതതിനേക്കാൾ വേഗത്തിൽ പൊളിക്കുകയും ചെയ്യുന്ന പ്രഹസനങ്ങൾ അരങ്ങുതകർക്കുന്ന ഈ കാലത്തിരുന്നുകൊണ്ട് പഴയ പോരാട്ടങ്ങളെ വീണ്ടെടുക്കുന്നു ‘ഗ്രാമവൃക്ഷത്തിലെ കുയിൽ’.\nജനങ്ങൾ ദൈവത്തെപ്പോലെ ആരാധിക്കുന്ന ഇതിഹാസ കഥാപാത്രങ്ങളുടെ രതി കുമാരനാശാൻ എത്ര പക്വതയോടെയും എന്നാൽ തീക്ഷ്ണത ഒട്ടും ചോർന്നുപോകാതെ വാക്കുകളെ എത്രമാത്രം നിഷ്കർഷതയോടെയും ചിന്താവിഷ്ടയായ സീതയിൽ ഉപയോഗിച്ചുവോ അതേ തലത്തിൽ തന്നെയാണ് മഹാകവിയുടെ രതിയെ സംവിധായകൻ പ്രേക്ഷകർക്കുമുന്നിൽ അവതരിപ്പിച്ചിരിക്കുന്നത്. ആശാൻ വിയോഗിനി വൃത്തത്തിലാണെങ്കിൽ സംവിധായകനും വിയോഗിനി വൃത്തത്തിൽ തന്നെ.\nമരുവീ ഗതഗർവർ ഞങ്ങള-\nങ്ങിരു മെയ്യാർന്നൊരു ജീവിപോലവേ”\nമാംസനിബദ്ധമല്ലാത്ത ആദർശപ്രണയത്തെ പറ്റി പാടിക്കൊണ്ടിരുന്ന ഒരു കവി ഇത്തരത്തിൽ എഴുതണമെങ്കിൽ അതിനു ഹേതുവായ ജീവിതാനുഭവം ഉണ്ടാകണമല്ലോ. അതിന്റെ കൈയ്യൊതുക്കമാർന്ന ചിത്രീകരണമാണ് ഈ സിനിമയിലെ ഏറ്റവും മനോഹരമായ ഭാഗങ്ങൾ.\nരതിയുടെ തീക്ഷ്ണ സൗന്ദര്യം ഇത്ര ചേതോഹരമായി ഇത്ര ചാരുതയോടെ ഇത്രയും ധ്വനനശേഷിയോടെ പകർത്തിയ മലയാള സിനിമ വേറെയുണ്ടോ എന്ന് സംശയിച്ചുപോകുന്നു. ശരീരതൃഷ്ണയോടൊപ്പം ആത്മീയ ദാഹവും അതിശക്തമായുള്ള ഒരു കഥാപാത്രത്തിന്റെ രതി ആവിഷ്കരിക്കുമ്പോൾ അത് ഒരു കടുകുമണിയോളം പോലും കൂടാനോ ഒരു നെല്ലിട കുറയാനോ പാടില്ല. സംവിധായകൻ അത് എത്ര ഭദ്രമായി എത്ര സൂക്ഷമതയോടെ ചെയ്തുവെച്ചിരിക്കുന്നു. രതി ഇത്ര സുന്ദരമായി നുണയുന്നതിന്റെ ആവിഷ്കരണ ഭംഗികൾ സ്ക്രീനിൽ വാർന്നുവീഴുന്നത് അത്യപൂർവ്വമായേ താൻ ലോക സിനിമകളിൽ പോലും കണ്ടിട്ടുള്ളൂ എന്ന് ഐ ഷൺമുഖദാസ് അടുത്ത സീറ്റിൽ ഇരുന്ന് കാതിൽ പറഞ്ഞു. സിനിമയിൽ കാണുന്ന കുമാരനാശാൻ വൈരാഗ്യമേറിയ വൈദികനല്ല. നേരേ വിടർന്ന് വിലസുന്നത് നോക്കിനിൽക്കുന്ന മിഴിയുള്ളവനാണ്. ഒരു നോട്ടം കൊണ്ട്, ഒരു മൂളൽ കൊണ്ട്, ഒരു വിയർപ്പുതുള്ളി കൊണ്ട്, സ്ഥാനം തെറ്റിയ ഒരു മുടിയിഴ കൊണ്ട് ഒക്കെയാണ് പ്രേക്ഷകന് രതിയുടെ പാരമ്യം അനുഭവവേദ്യമാകുന്നത്. കൃതഹസ്തത എന്ന വാക്കിന്റെ അർത്ഥം വേറൊരിടത്തും തിരയേണ്ടതില്ല. ‘ജന്തുവിന്നു തുടരുന്നു വാസനാബന്ധമിങ്ങുടലു വീഴുവോളവും’ എന്നൊക്കെ കവി പോകുന്ന പോക്കുകണ്ട് ചലച്ചിത്രകാരന് അന്തംവിടാനേ പറ്റൂ. അതേ കവിതന്നെ ‘ചിത്തമാം വലിയ വൈരി കീഴമർന്നത്തൽ തീർന്ന യമി തന്നെ ഭാഗ്യവാൻ’ എന്നും ഉ‌ടനെ പറഞ്ഞുകളയും. കൃതഹസ്തത ഒന്നുകൊണ്ടു മാത്രമേ ഒരു സംവിധായകന് കവിയോടൊപ്പമെത്താൻ സാധിക്കുകയുള്ളൂ.\nഒറ്റ ഫ്രെയിമിൽ ഒറ്റക്കുപ്രത്യക്ഷപ്പെട്ട് വിതുമ്മിക്കരയുന്ന ഭാനുമതിയുടെ ഒരു നീണ്ട ദൃശ്യമുണ്ട്. താൻ എത്തിപ്പെട്ട പ്രണയബന്ധത്തിന്റെ തീവ്രതയെ, അത് സാഫല്യത്തിലെത്താതെ പോകുമോ എന്നോർത്തുള്ള വിഹ്വലതയെ, ആ കാലഘട്ടത്തിന്റെ നീതിബോധത്തെ, ശ്രീനാരായണ ഗുരുവിന് തന്റെ അരുമ ശിഷ്യനിലുള്ള സ്നേഹവാത്സല്യങ്ങൾ കുറഞ്ഞുപോകുമോ എന്നുള്ള ആശങ്കകളെ, തങ്ങളുടെ പ്രായത്തിലുള്ള അന്തരത്തെ, ഗുരു ശിഷ്യബന്ധത്തിലെ പാടില്ലായ്മകളെ അങ്ങിനെയങ്ങിനെ ആ ഒറ്റ ദൃശ്യം എന്തൊക്കെ വിനിമയം ചെയ്യുന്നില്ല! ഈ സിനിമയിലെ ഏറ്റവും ശക്തമായ ഒരു രംഗമാണത്. അത് ചെയ്ത നടിയും നടിയെ അതിനായി ഒരുക്കിയ സംവിധായകനും ഈ മാധ്യമത്തെ എത്ര ഉയരത്തിൽ എത്തിച്ചിരിക്കുന്നു!\nപെരിയാറിന്റെ തീരത്തിരുന്ന്, പുഴയെനോക്കി കുമാരനാശാൻ ഭാനുമതിയോട് പറയുന്നു. “പുഴ പുറമേക്ക് എത്ര ശാന്തമാണ്. പക്ഷെ, അതിനടിയിൽ വലിയ ചുഴികളും ശക്തമായ ഒഴുക്കുമാണ്”. കുമാരനാശാനായി അഭിനയിക്കുന്ന ശ്രീവത്സൻ ജെ മേനോൻ ആ പുഴയുടെ ശാന്തമായ മുകൾപ്പരപ്പിനെ അക്ഷോഭ്യനായി അനുവർത്തിക്കാനാണ് ഉടനീളം ശ്രമിച്ചിട്ടുള്ളത്. ഭാനുമതിയായി അഭിനയിച്ച ഗാർഗി അനന്തനാകട്ടെ നേരെ മറിച്ചുമാണ്.\nകവി മാത്രമല്ല, സമുദായപ്രവർത്തകനും സാമൂഹ്യപരിഷ്കർത്താവും കൂടിയായ കുമാരനാശാനെ പറ്റിയുള്ള സിനിമയിൽ സമൂഹം വേണ്ടത്ര വന്നില്ല, കവിതകളുടെ ആധിക്യം സിനിമക്ക് താങ്ങാവുന്നതിലും അധികമായി, ചില ഗ്രാഫിക്സ് രംഗങ്ങൾ അരോചകമായി എന്നിങ്ങനെയുള്ള കുറവുകളെപ്പറ്റി എണ്ണിയെണ്ണിപറയേണ്ട കാര്യമില്ല. സമഗ്രതയിൽ നോക്കുമ്പോൾ ഒരു മാസ്റ്റർ ടച്ച് അതിൽ വന്നിട്ടുണ്ടോ എന്നതാണ് പ്രസക്തമായ കാര്യം. അത് ഈ സിനിമയുടെ പല ഭാഗങ്ങളും ഉറപ്പുതരുന്നുണ്ട്. അതിന് സംവിധായകന് ഏറെ സഹായമായത് ശ്രീവത്സൻ തന്നെയാണ്. കുമാരാനാശാന്റ ഉജ്ജ്വലമായ വ്യക്തിത്വം ശ്രീവത്സനിൽ ഭദ്രമായി നിലകൊണ്ടു. നമ്മൾ മഹാകവിക്ക് കല്പിച്ചുക്കൊടുത്തിട്ടുള്ള ഗരിമയും ഗ്രെയ്സും നിസ്സംഗഭാവവുമെല്ലാം മഹാകവിയായി മാറിയ ശ്രീവത്സന് അഭിനയിച്ചു ഫലിപ്പിക്കേണ്ടിവരുന്നേയില്ല. കാരണം, മറ്റൊരു കലയുടെ സാധകനായ അദ്ദേഹത്തിന്റെ അംഗചലനങ്ങളിൽ അതെല്ലാം സ്വതസിദ്ധമായി വന്നുഭവിക്കുമല്ലോ.\nകുമാരാനാശാന്റെ നടപ്പും എടുപ്പുമൊക്കെ വായിച്ചും കേട്ടും കുറേയൊക്കെ ഊഹിച്ചെടുക്കാവുന്നതാണ്. അങ്ങിനെയല്ല ഭാനുമതിയുടെ കാര്യം. അത് ശൂന്യതയിൽ നിന്ന്, അഭിനയശേഷികൊണ്ടു മാത്രം ഒരു നടിക്ക് സൃഷ്ടിച്ചെടുക്കേണ്ടതുണ്ട്. ഗാർഗി അനന്തനെ പോലെയുള്ള മികച്ച അഭിനയ പ്രതിഭക്കു മാത്രമേ കുറ്റമറ്റ രീതിയിൽ അതാവിഷ്കരിക്കുവാൻ കഴിയുകയുള്ളൂ. ‘റൺ കല്യാണി’ എന്ന ജെ ഗീതയുടെ സിനിമയിൽ കേന്ദ്ര കഥാപാത്രമായി വന്ന് വിസ്മയിപ്പിക്കുന്ന വൈഭവം കാഴ്ച്ചവെച്ച ഗാർഗി, ഭാനുമതിയെ അവിസ്മരണീയമാംവിധം പരിപൂർണ്ണതയിൽ എത്തിച്ചിരിക്കുന്നു.\nഭർത്താവിന്റെ സ്നേഹിതൻ, ഭർത്താവ് എഴുതിയ ഒരു കവിത (വീണപൂവ്) ഉറക്കെ ചൊല്ലുമ്പോൾ, തനിക്ക് മനഃപാഠമായ ആ കവിതയെ മനസ്സിലേക്കും ഉടലിലേക്കും ഭാനുമതി സ്വീകരിക്കുന്ന ഒരു ഭാഗമുണ്ട്. ഭാനുമതി നിറഞ്ഞുതൂവുന്നുണ്ട് അവിടെ. എന്തിനാണ് ഇത്രയും സൂക്ഷ്മത എന്ന് സംശയിച്ച് പോകും. അത് അവരുടെ ദാമ്പത്യത്തിലെ നിറവിനെ സൂചിപ്പിക്കാൻ മാത്രമല്ല. അത്തരം രംഗങ്ങളാണ് “…. മരുവീ ഗതഗർവർ ഞങ്ങളിരുമെയ്യാർന്നൊരു ജീവി പോലവേ…” എന്നതുപോലെയുള്ള വരികൾക്ക് പരഭാഗശോഭ ചാർത്തുന്നത്. കവിത ജീവിതത്തേയും ജീവിതം കവിതയേയും പുണരുന്നതിന്റെ സൗന്ദര്യത്തെ, എത്ര സമഞ്ജസമായി അവതരിപ്പിച്ചിരിക്കുന്നു! സിനിമയുടെ മുഖ്യപ്രമേയം തന്നെ അതായിരിക്കെ അതങ്ങനെത്തന്നെ വേണമല്ലോ.\nകുമാരനാശാനെ ഒരിടത്തും ഘോഷിക്കുന്നില്ല എന്നതാണ് ഈ സിനിമയുടെ മേന്മ. ഇംഗ്ലണ്ടിലെ വെയ്ൽസ് രാജകുമാരൻ അണിയിച്ച പട്ടും വളയുമായി നിൽക്കുന്ന കുമാരനാശാനെയൊന്നും നിങ്ങൾക്ക് ഇതിൽ കാണാൻ കഴിയില്ല. എസ്.എൻ.ഡി.പി യോഗത്തിന്റെ വാർഷിക യോഗത്തിൽ അദ്ധ്യക്ഷ പ്രസംഗം നടത്തുന്നതോ തിരുവിതാംകൂർ നിയമസഭയിൽ അംഗമായതോ ഒന്നും ഇതിൽ കാണില്ല. എന്തിന്, മലയാളത്തിലെ ആദ്യത്തെ സ്ത്രീപക്ഷ കാവ്യമെഴുതിയ ആശാന്റെ വായിൽ സ്ത്രീവിമോചനത്തെക്കുറിച്ച് ഒരു വരി പോലും തിരുകിയിട്ടില്ല. പകരം ഒരു അടുക്കളയുണ്ട്. അവിടെ ഒരു മൺകലത്തിൽ പാൽ തിളച്ചുതൂവുന്നതിന്റെ അതിമനോഹര രംഗമുണ്ട്. അത് നോക്കിയിരുന്ന് സ്മരണകളിൽ പോലും രമിച്ച് വിയർക്കുന്ന ഒരു ഇണയുണ്ട്. ഭാര്യ ഉറക്കമെഴുന്നേറ്റ് വരുമ്പോഴേക്കും ഭർത്താവ് തയ്യാറാക്കിയ വിഭവങ്ങളുടെ കാഴ്ചയുണ്ട്. പറയേണ്ടതെല്ലാം ആ ദൃശ്യങ്ങൾ അത്യുച്ചത്തിൽ പറയുന്നുണ്ട്. ഇത്തരത്തിൽ സ്വയം മുഴങ്ങുന്ന ദൃശ്യങ്ങളാണ് സിനിമയിൽ ഉടനീളമുള്ളത്.\nസൂക്ഷിച്ച് നോക്കിയാൽ പേരാറിന്റെ തീരത്ത് നിന്നും ത്രേതായുഗത്തിലേക്ക് പണിതീർത്ത ഒരു പാത കാണാം. അത് ഗോദാവരി തീരത്ത് അവസാനിക്കും. പേരാറിന്റെ തീരത്ത് ആശാൻ ഭാനുമതിയുമൊത്ത് കഴിഞ്ഞതുപോലെ ഗോദാവരിയുടെ തീരത്തെ രാമനേയും സീതയേയും കാണാം. അത് കാണാനായില്ലെങ്കിൽ പശ്ചാത്തലത്തിൽ ഇങ്ങനെ കേൾക്കാം.\n“നിയമങ്ങൾ കഴിഞ്ഞു നിത്യമാ\nപ്രിയ ഗോദാവരിതൻ തടങ്ങളിൽ\nമഹാകവിയിൽ നിന്നും ഉത്കൃഷ്ട രചനകൾ ഇനിയും എത്രയോ ലഭിക്കാനിരിക്കേ വെറും അമ്പത്തിയൊന്നാമത്തെ വയസ്സിൽ ദാരുണമായ അന്ത്യത്തിലൂടെ കവി കൈവിട്ടുപോയ വാർത്ത അന്നത്തെ സഹൃദയകേരളം എത്ര ദുഃഖത്തോടെയായിരിക്കും ഏറ്റെടുത്തിട്ടുണ്ടാവുക എന്നു മാത്രമേ ഇന്നുവരെ ആലോചിച്ചിരുന്നുള്ളൂ. ഏറെ സങ്കടത്തോടെ ആ മഹാശൂന്യത ഏറ്റുവാണ്ടേണ്ടി വന്ന ഒരു ഇണക്കുയിലിന്റെ വിലാപം കൂടി ഇന്ന് ഉള്ളിൽ അലയടിച്ചു. അതിന്റെ സൂചനയാകുമോ അവസാന രംഗത്ത്, ബോട്ടിൽ തലത്തല്ലിക്കരയുന്ന, പല്ലയനയാറ്റിലെ ഓളങ്ങളുടെ ആ ശബ്ദം? ടി. കൃഷ്ണനുണ്ണി കേൾപ്പിച്ച ആ നനുത്ത ശബ്ദം?\nഅരുവിപ്പുറത്തെ പ്രതിഷ്ഠാകർമ്മം അറിഞ്ഞ്, മണമ്പൂർ ഗോവിന്ദനാശാൻ ശ്രീ നാരായണഗുരുവിനെ സന്ദർശിക്കാനായി പോയതുകൊണ്ട് കുമാരനാശാൻ പഠിക്കുന്ന സംസ്കൃത പാഠശാല രണ്ട് ദിവസം അവധിയായിരുന്നു. മടങ്ങിവന്ന അദ്ധ്യാപകൻ, അവധി ദിവസം നിങ്ങൾ എന്തുചെയ്തു എന്ന് കുട്ടികളോട് ചോദിച്ചു. സത്യസന്ധമായ മറുപടി തരണം എന്നും ആവശ്യപ്പെട്ടു. കുട്ടികൾ പലതും പറഞ്ഞു. കുമാരനാശാൻ പറഞ്ഞത് ‘താൻ ഒരു കവിത ചമച്ചു’ എന്നാണ്. അദ്ധ്യാപകൻ ആ കവിത കുമാരനാശാനെക്കൊണ്ട് ഉറക്കെ ചൊല്ലിക്കുന്നു. ദീർഘനാളത്തെ ചിത്രീകരണത്തിന് ശേഷം മടങ്ങിയെത്തിയ കെ.ജി ജയനോട് നിങ്ങൾ എന്തുചെയ്യുകയായിരുന്നു എന്ന് ചോദിച്ചവരോട് അദ്ദേഹം എന്താണ് മറുപടി പറഞ്ഞതെന്ന് നമുക്കറിയില്ല. സത്യസന്ധമായ മറുപടിയാണ് പറഞ്ഞതെങ്കിൽ ഉറപ്പായിട്ടും അതിങ്ങനെയായിരിക്കും.\n“ഞാൻ ഒരു കവിത ചമച്ചു.”\nകെ.പി കുമാരൻ, കെ.ജി ജയൻ, ശ്രീവത്സൻ ജെ. മേനോൻ എന്നിവർ ചിത്രീകരണത്തിനിടയിൽ\nസിനിമയെക്കുറിച്ച് ധാരാളം എതിരഭിപ്രായങ്ങൾ ചുറ്റുനിന്നും ഉയരുന്നുണ്ട്. സിനിമയാണോ ഡോക്യുമെന്ററിയാണോ എന്നും വിരസതയുണ്ടാക്കും വിധം കവിതാലാപനം കൂടിപ്പോയെന്നും സംഭാഷണങ്ങൾ നാടകത്തിലേത് പോലെയായെന്നും മറ്റുമാണ് വിമർശനങ്ങൾ. ഗ്രാമവൃക്ഷത്തിലെ കുയിൽ പറയാനുള്ളതൊക്കെ വളരെ വിദഗ്ദമായും വിശദമായും പറഞ്ഞിട്ടുണ്ട്. മൈക്ക് കെട്ടിവച്ച് പറഞ്ഞിട്ടില്ല എന്നത് ശരിയാണ്. അദ്ദേഹം സിനിമയുടെ ഭാഷയിൽ തന്നെ സംവേദനം സാദ്ധ്യമാക്കിയിരിക്കുന്നു. സിനിമയിൽ കുമാരനാശാൻ എന്ന മനുഷ്യനെ, കുമാരാനാശാൻ എന്ന മഹാകവിയുടെ ആത്മാവിനെ, കെ.പി കുമാരൻ എന്ന സംവിധായകൻ പലയിടത്തു വെച്ചും തൊടുന്നുണ്ട്. സിനിമയുടെ കണക്കും മൂലയും ഒപ്പിക്കുന്നവർക്ക് അത് ചിലപ്പോൾ സാധിച്ചെന്നു വരില്ല. തന്റെ കവിതകളിൽ കാവ്യഗുണങ്ങൾ ഇല്ലെന്ന് പറഞ്ഞ് പലരും വിമർശിച്ചതായി ആശാൻ തന്നെ ‘ഗ്രാമവൃക്ഷത്തിലെ കുയിലി’ൽ പറഞ്ഞിട്ടുണ്ടല്ലോ.\n“അന്യന്റെ താളഗതിയെഗ്ഗണിയാതെ പാടും\nവന്യൻ, വനപ്രിയനിവൻ, സ്വരഹീനകണ്ഠൻ.”\nകുമാരനാശാനെപ്പറ്റി ഒരു കഥ കേട്ടിട്ടുണ്ട്. ആശാനും കവി മുലൂരും കൂടി ഉള്ളൂരിനെ കാണാൻ പോയി. സംസാരിച്ചിരിക്കുന്നതിനിടയിൽ ഉള്ളൂർ പറഞ്ഞു. “യഥാർത്ഥത്തിൽ മഹാകവി എന്ന വിശേഷണത്തിന് കുമാരനാശാൻ മാത്രമാണ് അർഹൻ. ആധുനിക കവിത്രയം എന്ന പേരിൽ എന്നേയും വള്ളത്തോളിനേയും നിങ്ങളോട് ചേർത്ത് അങ്ങനെ വിളിക്കുന്നതിൽ ഒരു കാര്യവുമില്ല.” മടങ്ങുമ്പോൾ മുലൂർ ആശാനോട് പറഞ്ഞു. “എന്നാലും ആശാൻ ചെയ്തത് ഒട്ടും ശരിയായില്ല. മഹാകവി എന്ന പ്രയോഗത്തിന് അവർ അർഹരല്ല എന്നും ആശാൻ മാത്രമാണ് അർഹൻ എന്നും സ്വാമി പറഞ്ഞപ്പോൾ നിങ്ങൾ പുഞ്ചിരിച്ചുകൊണ്ട് അങ്ങനെയല്ല എന്ന് പറഞ്ഞ് വിനയം കാണിക്കണമായിരുന്നു. ഞാൻ അങ്ങനെയൊന്ന് പ്രതീക്ഷിച്ചു.”\nകുമാരനാശാന്റെ മറുപടി ഇങ്ങനെയായിരുന്നു.\n“സ്വാമി ഒരു സത്യം പറഞ്ഞു. അത് ഞാൻ അസത്യമാക്കണോ?”


കൈമാറ്റം ചെയ്ത വസ്തുക്കളുടെ നിർമ്മാണത്തിലെ ഫാന്റസികൾ നടപ്പിലാക്കിയാൽ ഓരോ ഹോസ്റ്റസിനും ലഭ്യമായ അമിതമായ വസ്തുക്കളുടെ സാധ്യതകൾ പരിമിതമല്ല. ഏറ്റവും പ്രധാനപ്പെട്ട കാര്യം മെറ്റീരിയൽ ചെലവുകൾ ഇല്ല, ആവശ്യമായ വസ്തുക്കൾ ഏതു സമയത്തും ഉണ്ട്. മുട്ടകൾ , ഷെല്ലുകൾ , ജ്യൂസുകൾ, പാലുൽപന്നങ്ങൾ എന്നിവയിൽ നിന്ന് ശേഖരിച്ച പാചകരീതികൾ, വിവിധ വലുപ്പത്തിലുള്ള വിവിധ ആകൃതികൾ, ആകൃതികൾ, നിറങ്ങൾ എന്നിവയുടെ പ്ലാസ്റ്റിക് തുണിത്തരങ്ങൾ. ഈ കരകൌശലത്തൊഴിലാളികൾക്കുവേണ്ടിയുള്ള വിചിത്രമായ വസ്തുതകളെക്കുറിച്ചും ചർച്ച ചെയ്യപ്പെടുന്നതുമാണ്. ഞങ്ങൾ ഒരു ബോറടിപ്പിക്കുന്ന പ്ലാസ്റ്റിക് കുപ്പിയിൽ നിന്ന് ഒരു ഫണ്ണി സ്യൂട്ട് ഹഡ്ജ്ഹാഗിൽ നിന്ന് ഒരു ചെറിയ സമയം നിങ്ങൾ വാഗ്ദാനം, നിങ്ങളുടെ അപ്പാർട്ട്മെന്റും dacha ആൻഡ് പുൽത്തകിടി അലങ്കരിക്കാൻ കഴിയും. പ്ലാസ്റ്റിക് കുപ്പികളിൽനിന്നുള്ള ഇത്തരം മുള്ളുകൾക്ക് കാലാവസ്ഥയ്ക്ക് പേടിയില്ല.\nഒരേ വലിപ്പമുള്ള ഒരു ഡസനോളം കോൺ;\nപ്ലാസ്റ്റിക് കുപ്പികളിൽ നിന്ന് രണ്ട് വെളുത്ത തൊപ്പികൾ;\nമൗണ്ടൻ ഫ്യൂം ("മൊമെന്റ്" ഗ്ലൂ ഉപയോഗിച്ച് മാറ്റിസ്ഥാപിക്കാം);\nപ്ലാസ്റ്റിക് കുപ്പികളിൽ നിന്ന് മുള്ളൻ എന്ന ഒരു കലാരൂപം സൃഷ്ടിക്കുന്ന പ്രക്രിയ, കുപ്പിയുടെ അഗ്രീകാരത്തോടെ തുടങ്ങുന്നു. ഇതിനായി നിങ്ങൾക്ക് ഒരു സോപ്പ് സൊലൂഷൻ ഉപയോഗിക്കാം. നന്നായി കുപ്പി ക്ലീനിംഗ് ശേഷം വൃത്തിയാക്കി അല്ലെങ്കിൽ ഉണക്കുക.\nപൈൻ നുരയെ അല്ലെങ്കിൽ "നിമിഷം" പശ ഉപയോഗിച്ച് ഗ്ലാസ് പൈൻ കോണുകൾ ഉപയോഗിച്ച് തയ്യാറാക്കിയ കുപ്പി, ന്. കേന്ദ്ര ഭാഗത്ത് മികച്ച രീതിയിൽ ആരംഭിക്കാൻ, അത് ഒരു പ്ലാസ്റ്റിക് കുപ്പിയിൽ നിന്ന് ഭാവിയിൽ മുള്ളൻപട്ടിയുടെ പുറകിലുള്ളതാണ്. ഓരോ മുടയും വെവ്വേറെ ഗ്ലൗസാണ്, അടുത്തത് അവസാനിപ്പിക്കുന്നതിനു മുൻപ്, മുൻപ് ഇതിനകം തന്നെ ഉറച്ചു നിൽക്കുന്നുവെന്ന് ഉറപ്പാക്കുക. അയൽവാസികൾ ഇതിനകം തന്നെ ആയിരുന്നാൽ പെട്ടെന്നു പിരിഞ്ഞുപോകുകയാണെങ്കിൽ അത് തിരിച്ചുപിടിക്കാൻ വളരെ ബുദ്ധിമുട്ടായിരിക്കും.\nഇപ്പോൾ പ്ലാസ്റ്റിക് കുപ്പികളിൽ നിന്ന് നമ്മുടെ പ്രിയപ്പെട്ട മുള്ളൻ മേശയുടെ പൈപ്പ് പൈൻ സൂചികൾ ഉപയോഗിച്ച് മൂടുന്നു. അവസാനം നമ്മൾ കുപ്പി ക്യാപ് ഉപയോഗിക്കുന്നു. മൂക്ക് കൂടുതൽ യാഥാർഥ്യമാക്കുന്നതിന് കറുത്ത പ്ലാസ്റ്റിക് ഉപയോഗിച്ചു ശ്രദ്ധിക്കണം. ഞങ്ങളുടെ കുഞ്ഞിന് Zaimel കണ്ണുകളോട്, കറുത്ത പ്ലാസ്റ്റിക് (വിദ്യാർത്ഥികൾ) ൽ നിന്ന് ഞങ്ങൾ സർക്കിളുകൾ ഒട്ടിച്ചുകൊണ്ട് രണ്ടു വെളുത്ത തൊപ്പികൾ എടുക്കാം. മുള്ളൻ മുളപ്പിക്കൽ ഞങ്ങൾ ഗ്ലൂ അല്ലെങ്കിൽ നുരയെ സഹായത്തോടെ കണ്ണുകൾ പരിഹരിക്കാൻ.\nലേഖനം തയ്യാറായാൽ, ഞങ്ങൾ അത് അലങ്കരിക്കാൻ തുടങ്ങും. സരസഫലങ്ങൾ, ഇലകൾ, കൂൺ രൂപത്തിൽ വീണ്ടും "തന്ത്രപരമായ കരുതൽ" ഇല്ലാതെ ഏത് തരത്തിലുള്ള മുള്ളൻ? ചെറിയ മൃഗങ്ങളുടെ ഈ പലഹാരങ്ങളും പ്ലാസ്റ്റിക് നിന്ന് രൂപകല്പന ചെയ്തശേഷം നന്നായി വൃത്തിയാക്കിയ സൂചികൾ on the hedgehog. പ്ലാസ്റ്റൈനൈൻ കൈകോർത്തു നിൽക്കുമ്പോൾ, നിങ്ങൾക്കൊരു രസകരമായ കമ്പനിയുണ്ടാക്കാൻ അല്പം ezhonka ഇടമുണ്ടാകാം. കുഞ്ഞിന്റെ വലുപ്പം കോണുകളിൽ പരീക്ഷണങ്ങൾ അനുവദിക്കാത്തതിനാൽ സാധാരണ വിത്തുകൾ സൂചികൾ പോലെ അനുയോജ്യമാണ്. ഞങ്ങളുടെ മുറിവുകൾ തയ്യാർ!\nവേനൽക്കാല വസതിയ്ക്കുള്ള ആശയങ്ങൾ\nനിങ്ങൾക്ക് ഒരു വേനൽക്കാല വസതി ഉണ്ടെങ്കിൽ അല്ലെങ്കിൽ ഒരു വേനൽക്കാല വസതി ഉണ്ടെങ്കിൽ പ്ലാസ്റ്റിക് കുപ്പികളിൽ നിന്ന് യഥാർത്ഥ പൂക്കൾ കിടക്കകളുള്ള യാർഡ് അല്ലെങ്കിൽ പുൽത്തകിടികൾ അലങ്കരിക്കുക. അത്തരമൊരു സുന്ദരവും പ്രായോഗിക കരകൗശലവും ഉണ്ടാക്കാൻ വളരെ എളുപ്പമാണ്. ഇത് ചെയ്യുന്നതിന്, കുപ്പി ഒരു തരം ആണ്, കുറ്റി ഒരു ലിഡ് ഒരു കഴു എവിടേക്കാണ് കുപ്പി മുകളിൽ മുറിച്ചു. തയ്യാറായ കുപ്പി, പുൽത്തകിടി അല്ലെങ്കിൽ പൂക്കൾ വേണ്ടി ദേശം പുല്ലും പൂരിപ്പിക്കുക. വഴിയിൽ, ഒരു ചെറിയ പുഷ്പം ഹോം വിൻഡോ ഡിസിയുടെ ക്രമീകരിക്കാൻ കഴിയും, പകരം പുൽത്തകിടി പുല്ലും, നിങ്ങളുടെ പൂച്ച പ്രത്യേക ഗ്രാസ് നടും കഴിയും. മനോഹരമായ, ഉപയോഗപ്രദമായ!\nകുട്ടികളുടെ അത്തരം ഫാന്റസി കരകൗശലങ്ങൾ സൃഷ്ടിക്കുന്നതിന് ഉൾപ്പെടുത്തുവാനായി, വിവിധ തരത്തിലുള്ള പാഴ് വസ്തുക്കളും ഉപകരണങ്ങളും ഉപയോഗിച്ച് പ്രവർത്തിക്കാൻ ഉപയോഗപ്രദമായ തൊഴിൽ വൈദഗ്ദ്ധ്യം നേടിയെടുക്കാനും ചിന്താശേഷി വികസിപ്പിക്കാനോ, മാസ്റ്റർ രീതികൾ വികസിപ്പിക്കാനോ നിങ്ങൾ അവരെ സഹായിക്കും. കുട്ടി ഓരോരുത്തർക്കും, അപ്രതീക്ഷിതമായിപ്പോലും തോന്നുന്നത് പോലും വിലമതിക്കാൻ പഠിക്കും. പലതരം മാലിന്യങ്ങളാൽ പാരിസ്ഥിതികവും കുറവുള്ളതായി മാറും.\nമോഡുലാർ ഓറിയോമി - കള്ളിമുൾ\nനിങ്ങളുടെ കോട്ട് സ്വയം എങ്ങനെ മാറ്റാം?\nതുടക്കക്കാർക്കുവേണ്ടിയുള്ള കെട്ടുറപ്പുള്ള - ഒരു മാസ്റ്റർ ക്ലാസ്\nഐസ്ക്രീം അനുഭവപ്പെട്ടു - യഥാർത്ഥമായി!\nമുത്തുകൾ നിന്ന് മുന്തിരിപ്പഴം\nഷാൾ മുട്ടുക എങ്ങനെ?\nസ്വന്തം കൈകൊണ്ട് ബണ്ണി ചെരിപ്പുകൾ\nഈസ്റ്റർ കൊട്ടായും അനുഭവിച്ചറിഞ്ഞ - ഫോട്ടോയുമൊത്ത് മാസ്റ്റർ ക്ലാസ് തിരിയുക\nഎങ്ങനെ ഒരു കട്ട ബാഷി ഉണ്ടാക്കാം?\nലെയ്സ് പാവാട - എന്തു ധരിക്കാൻ കൂടെ ഏറ്റവും കഥാകാരി ഇമേജ് സൃഷ്ടിക്കാൻ\nഅടുപ്പത്തുവെച്ചു തക്കാളി, താനിന്നു സ്റ്റഫ്\nകുസാക്കിന്റെ പാചകം എങ്ങനെ?\nസമ്മർദ്ദം ബാധിച്ച ന്യൂമോത്തോറാക്സ്\nറഷ്യയിലെ അധികാരസ്ഥാനങ്ങൾ: TOP 10 പ്രത്യേക ഊർജ്ജ പോയിൻറുകൾ\nജ്ഞാനത്തിന്റെ പല്ല് - ഗം മുറിവേൽപ്പിക്കുന്നു\nമൊറോക്കൻ രാജാവ് മുഹമ്മദ് ആറാമൻ റസ്കോർഗും ലില്ല സൽമയുമൊത്ത് വിവാഹം നടക്കുന്നു\nബാഗുകളിൽ ഫാഷൻ - ശരത്കാല 2013\nവേൾഡ് വിഷൻ ദിനം\nസ്ളാവ്സ് വെലെസ് ഓഫ് ഗോഡ്\nഒരു മൾട്ടിക്റൂവിൽ മത്തങ്ങയുള്ള അരിസ് കറികൾ


പിന്നെ ഒന്നു രണ്ട് വിളികൾ. അപ്പോഴേക്കും തറവാട്ടിൽ അറിഞ്ഞെന്നും പറഞ്ഞു വിളിയും ടെക്സ്റ്റും മുടക്കി. എനിക്ക് പ്രത്യേകിച്ചു ഒന്നും തോന്നിയില്ല. അല്ലെങ്കിലും അവർ പണ്ടേ നിഷേധിച്ചതാണ്. അവളുടെ ഉമ്മയുടെ പ്രസവം കഴിഞ്ഞു 90 ദിവസം പിന്നിട്ടു. അതിനു ശേഷം ഉപ്പ അവിടെ പോയി , തീയതി ഫിക്സ് ചെയ്യാൻ. ഇനി ഇപ്പൊ ഇത്രയും ആയ സ്ഥിതിക്ക് പഠിപ്പ് കഴിഞ്ഞിട്ട് മതി എന്നായി. ഞാനും അത് തന്നെ ഉറപ്പിച്ചു. ഇനി ഇപ്പൊ കഷ്ടിച്ചു2മാസം.\nആദ്യ വർഷത്തിന്റെ റിസൾട്ട് വന്നു. എങ്ങനെ മെസ്സേജ് അയച്ചിട്ടും അവളുടെ രജിസ്റ്റർ നമ്പർ പറഞ്ഞില്ല. ഞാൻ വെബ്സൈറ്റ് വഴി സ്കൂൾ പേര് വെച്ച് റിസൾട്ട് കണ്ടു പിടിച്ചു, അവൾക്ക് അയച്ചു കൊടുത്തു. ഫിസിക്സിൽ പൊട്ടി. വിളിച്ചു, അനിയത്തി എടുത്തു. പിന്നെ വിളിക്കാം എന്നും പറഞ്ഞു. രണ്ടു ദിവസമായി എന്നിട്ടും കണ്ടില്ല. ഉമ്മയോട് വിളിക്കാൻ പറഞ്ഞു ഒന്നു സമാധാനിപ്പിക്കാൻ. എപ്പോ വിളിച്ചാലും ബിസി. പിന്നെ മനസ്സിലായി, ബ്ലോക്ക് ചെയ്തതാണെന്ന്. അപ്പോഴും, തോറ്റ വിഷമത്തിൽ ചെയ്തതാകമെന്ന ധാരണയിൽ ഞാനും , പ്രായത്തിന്റെ പക്ക്വത എന്നു പറഞ്ഞു ഉമ്മയും കൂടെ ചായയും അച്ചപ്പവും കഴിച്ചു.\nJAMSHY EK October 5, 2018 at 10:19 AM\nഅപ്പോളും നിനക്ക് മുഖ്യം അച്ചപ്പം തന്നെ..


നമുക്കീ അഡ്ജസ്റ്റ്‌മെന്റ് മദ്‌റസകള് വേണ്ടെന്നുവച്ചാലോ? | RISALA WEEKLY\n‘രാവിലെ7മുതല്9വരെയാണ് മദ്‌റസാ സമയം. എന്നാല് 8 മണി ആയാല് ഉസ്താദ് വായനശാലയിലിരുന്ന് പത്രം വായിക്കുന്നുണ്ടാവും.’ കുറേ നാളായി അവിടെയും ഇവിടെയും പുകഞ്ഞുകൊണ്ടിരുന്ന പ്രശ്‌നം അവസാനം മദ്‌റസ കമ്മിറ്റിയില് അജണ്ടയായിരിക്കുന്നു. പലരും വളരെ വൈകാരികമായാണ് സംസാരിച്ചത്. വലിയ ബഹളം തന്നെയുണ്ടായി. അവസാനം ഉസ്താദിനെ നേരില് കണ്ട് സംസാരിക്കാന് രണ്ടുപേരെ ചുമതലപ്പെടുത്തി. ആ ചര്‍ച്ച തല്‍കാലം അവസാനിപ്പിച്ചു.\nമീറ്റിംഗില് ചുമതലപ്പെടുത്തിയത് പ്രകാരം രണ്ടുപേര് ഉസ്താദിനെ കണ്ടു. കാര്യങ്ങള് അതരിപ്പിച്ചു. അദ്ദേഹം അവരുടെ മുഖത്തുനോക്കി മനോഹരമായി ഒന്ന് പുഞ്ചിരിച്ചു. ശേഷം ശാന്തനായി പറഞ്ഞു: ‘ബുദ്ധിമുട്ടില്ലെങ്കില് നിങ്ങള് രണ്ടുപേരും എട്ടുമണിയാകുമ്പോള് മദ്‌റസയിലേക്കൊന്നുവരുമോ? അപ്പോള് സംസാരിക്കാം.’ അവര് സമ്മതിച്ചു.\nകൃത്യം എട്ടുമണിക്ക് കമ്മിറ്റി പ്രതിനിധികള് മദ്‌റസയിലെത്തി. ഉസ്താദ് ക്ലാസില് തന്നെയിരിപ്പുണ്ട്. അദ്ദേഹം അവരെ ക്ലാസിലേക്ക് സ്വാഗതം ചെയ്തു. ‘ഇന്നെന്താ ലീവാണോ, കുട്ടികളെയൊന്നും കാണാത്തത്?’ ആഗതര് ഉസ്താദിനോട് ചോദിച്ചു. ‘അല്ല, ഇന്ന് ലീവൊന്നുമല്ല.’\n‘പിന്നെ?’ അവര് ഉസ്താദിനെ ചോദ്യഭാവത്തില് നോക്കി.\n‘അതുതന്നെയാണ് കമ്മിറ്റിക്ക് തരാനുള്ള മറുപടി. എന്റെ ക്ലാസിലെ കുട്ടികളെല്ലാം ചുറ്റുവട്ടത്തെ വിവിധ ഇംഗ്ലീഷ് മീഡിയം സ്‌കൂളുകളിലാണ് പഠിക്കുന്നത്. ഏഴര മണിമുതല് വിവിധ സ്‌കൂളുകളുടെ ബസ്സുകള് വന്നുതുടങ്ങും. ഓരോരുത്തരായി ഇറങ്ങും. എട്ടുമണിയായാല് ക്ലാസൊഴിയും. പിന്നെ ഞാനെന്താണ് ചെയ്യേണ്ടത്?’\nമിഴിച്ചുനില്‍ക്കുന്ന കമ്മിറ്റി പ്രതിനിധികളെ നോക്കി ഉസ്താദ് തുടര്‍ന്നു: ”ഏഴുമണിക്കാണ് ക്ലാസ് തുടങ്ങുന്നത്. എല്ലാവരും എത്തിത്തീരാന് ഏഴേകാലെങ്കിലുമാകും. വൈകിയതിന് ചീത്തപറയാന് പറ്റുമോ? ഇല്ല. ‘ചെറിയ കുട്ടികളല്ലേ, എഴുന്നേറ്റ് ഒരുങ്ങി ആകണ്ടേ’ എന്ന് പറഞ്ഞ് രക്ഷിതാക്കളെത്തും. ഏഴരക്ക് ആദ്യസംഘം മദ്‌റസ വിടും. എല്ലാവരെയും ഒരുമിച്ച് ക്ലാസില് കിട്ടുന്ന പരമാവധി സമയം 15 മിനിറ്റ്. എപ്പോള് പഠിപ്പിക്കും. ആരെ പഠിപ്പിക്കും? സര്‍ക്കാര് വിദ്യാലയങ്ങളില് പഠനസമയം പരിഷ്‌കരിക്കാനുള്ള ആലോചന വന്നപ്പോഴേക്ക് പ്രതിഷേധിച്ച നമുക്കൊന്നുമെന്താ നമ്മുടെ സ്വന്തം മാനേജ്‌മെന്റ് സ്‌കൂളുകളോട് ഈ വിഷയത്തില് ഒന്നും പറയാനാകാത്തത്?”\nവിശദീകരണം തൃപ്തികരമായി. കമ്മിറ്റിക്കാര് മടങ്ങി. അടുത്ത മീറ്റിംഗിലും ചര്‍ച്ചയുണ്ടാകും. എന്നാല് കഴിഞ്ഞ മീറ്റിംഗിലെ ആത്ര പുകിലുണ്ടാകുമെന്ന് തോന്നുന്നില്ല. കാരണം വിശദീകരണം നല്‍കേണ്ട പലരും അവിടെത്തന്നെയിരിപ്പുണ്ടാകും.\nപുതിയ അധ്യയന വര്‍ഷം ആരംഭിക്കുകയാണ്. മദ്‌റസയില് വരാത്ത കുട്ടികളുടെ ലിസ്റ്റ് ശേഖരിച്ച് കമ്മിറ്റി മീറ്റിംഗില് ചര്‍ച്ചക്ക് വെച്ചു ജനറല് സെക്രട്ടറി. പത്തുപതിനേഴ് പേരുണ്ട്. മീറ്റിംഗില് വിഷയം ചര്‍ച്ച ചെയ്തു. അവരെ മദ്‌റസയിലെത്തിക്കാന് രക്ഷിതാക്കളെ നേരില് കാണാന് കമ്മിറ്റി പ്രതിനിധികളെ ചുമതലപ്പെടുത്തി. അവര് ഓരോ രക്ഷിതാവിനെയും കണ്ടു. എല്ലാവര്‍ക്കും കൃത്യമായ മറുപടിയുണ്ടായിരുന്നു. സ്‌കൂളില് മോറല് ക്ലാസുണ്ട്. മദ്‌റസയില് പഠിപ്പിക്കുന്ന അതേ കാര്യങ്ങള് തന്നെയാണ് അവിടെയും പഠിപ്പിക്കുന്നത്. പിന്നെയെന്തിനാ ഒന്നുതന്നെ വീണ്ടും വീണ്ടും പഠിപ്പിച്ച് കുട്ടികളെ പാടുപെടുത്തുന്നത്. കമ്മിറ്റിക്ക് വരുമാനം കുറയുമെന്നാണെങ്കില് സംഭാവന ആയിരമോ രണ്ടായിരമോ തരാം. കുട്ടികളെ വെറുതെ പ്രയാസപ്പെടുത്തരുത്.\nഒന്നും പറയാനില്ലാതെ തിരിച്ചിറങ്ങിയ കമ്മിറ്റിക്കാര്‍ക്കോ ‘അഭിമാനപൂര്‍വം’ കാര്യമവതരിപ്പിച്ച രക്ഷിതാവിനോ അറിയില്ല മദ്‌റസാ പഠനം ഗൗരവത്തോടെ കാണുന്ന സ്‌കൂള് മാനേജ്‌മെന്റുകള് തുലോം വിരളമാണെന്നും പലര്‍ക്കുമത് വിദ്യാഭ്യാസ കച്ചവടത്തില് ലാഭമുണ്ടാക്കാനുള്ള ഒരു പരസ്യവാചകം മാത്രമാണെന്നും.\nമോളെ എല് കെ ജിയില് ചേര്‍ത്താനൊരുങ്ങിയപ്പോള് ഉമ്മയും ഉപ്പയുമൊക്കെ ഉപദേശിച്ചതാണ്, മതപഠനം തുടങ്ങുന്നതിന് മുമ്പ് കുട്ടിയെ സ്‌കൂളില് ചേര്‍ക്കേണ്ട എന്ന്. എന്നാല് മുസ്‌ലിം മാനേജ്‌മെന്റാണ് സ്‌കൂള് നടത്തുന്നത്, മതപഠനത്തിനും പിരിയഡുകളുണ്ടാകും എന്ന് ഉറപ്പാക്കിയശേഷമാണ് അഡ്മിഷനെടുത്തത്. ഇപ്പോള് മൂന്ന് മാസമായി ക്ലാസ് തുടങ്ങിയിട്ട്. പല പാട്ടുകളും പഠിച്ചുവന്നു പാടും. ഇസ്‌ലാമിക പാഠങ്ങളുള്ള ഒരു പാട്ടു ഇതുവരെ പാടിക്കേട്ടില്ല. ഒരുദിവസം ഞാന് മോളെ അരികില് വിളിച്ചു. സ്‌കൂളില്‍നിന്ന് പഠിച്ച ഒരു പാട്ടുപാടാന് പറഞ്ഞു. ‘റൈന് റൈന് ഗോ എവേ, കം എഗൈന് അനതര് ഡേ…’ വേറെ ഒന്ന് ‘കാക്കേ കാക്കേ കൂടെവിടെ?’ വേറെ ‘അയ്യപ്പന്റമ്മാ നെയ്യപ്പം ചുട്ടു…\n‘പറയൂ പറയൂ കുട്ടികളെ… എന്ന പാട്ട് പാട് മോളെ’- ഞാന് പറഞ്ഞു.\n‘അതേതാ പാട്ട്, എനിക്കറിയൂല.’ അവളുടെ മറുപടി. ‘അല്ലാഹ് അല്ലാഹ് അല്ലാഹു… എന്നതോ?’\n‘ഈ ഇപ്പച്ചിക്കൊന്നും അറിയൂല, അതൊന്നും ഞങ്ങളെ സ്‌കൂളില് പഠിപ്പിക്കൂല.’\nഅവസാനം അവരുടെ ടൈംടേബിള് നോക്കി. ചില ദിവസങ്ങളിലെല്ലാം മോറല് പിരിയഡുകളുണ്ട്. അവിടെ എന്താ പഠിപ്പിക്കുന്നത് എന്നന്വേഷിച്ചു. അപ്പോള് അവള് പറഞ്ഞു: ‘മോറല് എന്നാല് പി ടിയാണ്. എന്നും കളിക്കാന് പോകാം. ശരിക്കും വണ്ടി മാമനാണ് മോറലില് വരേണ്ടത്. മാമന് എപ്പോഴും ഓരോന്ന് വാങ്ങാന് പോകാനുണ്ടാകും. അപ്പോള് മിസ്സ് വന്ന് ഞങ്ങളെ കളിക്കാന് വിടും.’\nഞാന് വിശദമായി അന്വേഷിച്ചു. മോറല് അധ്യാപകന് കം ഡ്രൈവര് എന്നാണ് പോസ്റ്റിംഗ്. എപ്പോഴും ഓഫീസിലെ കാര്യങ്ങളുമായി അദ്ദേഹം തിരക്കിലാണ്. എപ്പോഴെങ്കിലും ഒഴിവുണ്ടായാല് അദ്ദേഹം ക്ലാസിലെത്തണമെന്ന് മാനേജ്‌മെന്റിന് അത്ര വലിയ നിര്‍ബന്ധമില്ല. അദ്ദേഹത്തിന് തീരെയുമില്ല. അബദ്ധം പിണഞ്ഞിരിക്കുന്നു. ഇനി ഇടക്കാലത്ത് എന്തുചെയ്യും. വണ്ടിമാമന് ഉസ്താദായി ക്ലാസില് വരുന്ന കാലം അടുത്തൊന്നുമുണ്ടാകില്ലെന്ന് എനിക്ക് ബോധ്യമായി. തല്‍കാലം ആരോടും അതേക്കുറിച്ചൊന്നും പറഞ്ഞില്ല. ഉപ്പയും ഉമ്മയുമറിഞ്ഞാല് നന്നായി കേള്‍ക്കും, ഉറപ്പ്.\nആഴ്ചയില് അഞ്ചു പ്രവൃത്തിദിവസങ്ങളാണ് ആ സ്‌കൂളില്. മധ്യവേനലവധി, ഓണം, ക്രിസ്മസ്, ഹര്‍ത്താല്, മറ്റു പൊതു അവധികളെല്ലാം അതില്‍നിന്നും വരവുവെക്കണം. അപ്പോള് ഒരു വര്‍ഷം എത്ര വര്‍ക്കിംഗ് ഡേ ഉണ്ടാകും. പിന്നെ പരീക്ഷാകാലം, ആര്‍ട്‌സ്, സ്‌പോര്‍ട്‌സ്, സയന്‍സ് ഫെസ്റ്റ് തുടങ്ങി പ്രവൃത്തി ദിവസമെങ്കിലും ക്ലാസുകളില്ലാത്ത ദിനങ്ങള് വേറെയുമുണ്ട്. അതിനൊന്നും ഞാനെതിരല്ല. പഠനവും കളിയും പാട്ടും പരീക്ഷണവുമെല്ലാം ഉണ്ടാവുമ്പോഴേ കുട്ടികള് തെളിഞ്ഞുവരികയുള്ളൂ.\nപറഞ്ഞുവരുന്നത് അതല്ല. ഈ ഷെഡ്യൂളിനിടക്ക് നടക്കുന്ന മദ്‌റസയുടെ പേര് പറഞ്ഞ് നാട്ടിലെ മദ്‌റസയില് പോകാതിരിക്കുന്ന കുട്ടികളെ കുറിച്ചാണ്. സ്‌കൂള് ടൈംടേബിള് നോക്കി. ഉച്ചക്ക് ശേഷമുള്ള പിരിയഡുകളാണ് മോറലിനുള്ളത്. ഓരോ പിരിയഡിന്റെയും ദൈര്‍ഘ്യം 40 മിനിറ്റ്. മൂന്ന് ദിവസം രണ്ട് പിരിയഡും രണ്ട് ദിവസം ഓരോ പിരിയഡുമാണ് മതപഠനത്തിന് മാറ്റിവെച്ചിരിക്കുന്നത്. അതായത് അഞ്ചുദിവസവും പ്രവര്‍ത്തിച്ചാല് 320 മിനിറ്റ്.\nസദുദ്ദേശ്യപൂര്‍വമാണ് മുസ്‌ലിം മാനേജ്‌മെന്റ് ഇംഗ്ലീഷ് സ്‌കൂളുകള് ആരംഭിച്ചതും അവിടെ മതപഠനം ഉള്‍കൊള്ളിച്ചതും. എന്നാല് പലയിടത്തും വെളുക്കാന് തേച്ചത് പാണ്ടായ പ്രതീതിയാണ്. ആ പേരില് റഗുലര് മദ്‌റസകള് ഒഴിവാക്കുന്നു പല രക്ഷിതാക്കളും. വരുന്നവര് തന്നെ നേരത്തെ പോകുന്നു. പഠിക്കാനുള്ള സമയം നന്നേ ചുരുക്കം. പിന്നെ അതിന്റെ റിസള്‍ട്ടിനെ ചൊല്ലിയുള്ള ചര്‍ച്ചകള്‍ക്ക് എവിടെയാണ് പ്രസക്തി.\nനമുക്ക് ഈ സ്‌കൂളുകളിലെ മദ്‌റസാ പഠനം വേണ്ടെന്ന് വെച്ചാലോ? അപ്പോള് ഒമ്പതുമണിക്ക് തുടങ്ങുന്ന സ്‌കൂളുകള് പത്തുമണിക്ക് തുടങ്ങിയാല് മതി. അങ്ങനെയാവുമ്പോള് ബസ്സ് നേരത്തെ വന്ന് മദ്‌റസ ക്ലാസുകള് അലങ്കോലമാക്കില്ല. ആ പേരില് റഗുലര് മദ്‌റസ വേണ്ടെന്ന് പറയുന്ന സാഹചര്യമുണ്ടാവില്ല. ഹര്‍ത്താലിനും ഓണത്തിനും ക്രിസ്മസിനും വിഷുവിനുമെല്ലാം നമുക്ക് കുട്ടികളെ മദ്‌റസയില് പറഞ്ഞയക്കുകയും ചെയ്യാം.\nഎം ടി ശിഹാബുദ്ദീന് സഖാഫി\nനമുക്കീ അഡ്ജസ്റ്റ്‌മെന്റ് മദ്‌റസകള് വേണ്ടെന്നുവച്ചാലോ? added by risalaadmin on May 31, 2019


ഇങ്ങനെ ജെട്ടി ഇട്ടുകൊണ്ട് പബ്ലിക് പോസ്റ്റിൽ വരുന്നത് നമ്മുടെ സംസ്കാരത്തിന് യോജിക്കുന്നതല്ല. ടോവിനോയുടെ ഫോട്ടോക്ക് താഴെ സദാചാര കമന്റുകൾ. – Mappila Media\nസദാചാരവാദികളുടെ ആക്രമണങ്ങൾ സമൂഹമാധ്യമങ്ങളിൽ നിത്യവും കാണാൻ സാധിക്കുന്ന ഒന്നാണ്. പ്രത്യേകിച്ചും സിനിമാ നടിമാരുടെ ഫോട്ടോകൾക്ക് താഴെയാണ് ഇത്തരത്തിലുള്ള ചൊറി കമന്റുകൾ സാധാരണയായി കാണാൻ സാധിക്കുന്നത്. വസ്ത്ര ധാരണ യുടെ പേരിലാണ് കൂടുതലും സദാചാരവാദികളുടെ തെറിവിളിക്കാൻ കേൾക്കേണ്ടിവരുന്നത്.\nപക്ഷേ ഇപ്പോൾ നടിമാരുടെ ഫോട്ടോകൾക്ക് മാത്രമല്ല നടന്മാരുടെ ഫോട്ടോകൾക്കും ഇത്തരത്തിലുള്ള സദാചാര കമന്റുകൾ നിറഞ്ഞൊഴുകുകയാണ്. അതിന് ഏറ്റവും വലിയ ഉദാഹരണമാണ് മലയാളത്തിലെ യുവതാരം ടോവിനോ തോമസ് പങ്കുവെച്ച ഫോട്ടോക്ക് താഴെ വന്ന സദാചാര കമന്റുകൾ. ഇപ്രാവശ്യവും വസ്ത്രധാരണ തന്നെയാണ് വില്ലൻ.\nജെട്ടി ഇട്ടുകൊണ്ട് വർക്ക്ഔട്ട് ചെയ്യുന്ന കിടിലൻ ഫോട്ടോയാണ് ടോവിനോ തോമസ് തന്റെ സോഷ്യൽ മീഡിയയിലൂടെ പങ്കുവെച്ചത്. പലരും ഫോട്ടോയ്ക്ക് നല്ല രീതിയിലുള്ള കമന്റുകൾ രേഖപ്പെടുത്തുകയുണ്ടായി. അതേ അവസരത്തിൽ സദാചാര കമന്റുകളും നിറഞ്ഞുനിന്നു എന്ന് വേണം പറയാൻ.\n” ഇങ്ങനെ ജട്ടി മാത്രം ഇട്ടു പബ്ലിക് പോസ്റ്റിൽ വരുന്നത് നമ്മുടെ സംസ്കാരത്തിന് യോജിച്ചതല്ല. കഷ്ടം.. “\n” സഹോദരാ നിന്റെ ശരീരം നിന്റെ വീട്ടിലുള്ളവരെ മാത്രം കാണിക്കുക” “സംസ്കാരം എന്നൊരു സാധനം ഇല്ലാതാവുന്നു കേരളത്തിൽ. എത്ര മോശമായ വസ്ത്രധാരണ യാണ്. സെലബ്രിറ്റി ഇങ്ങനെയാണോ മാതൃകയാക്കേണ്ടത്”\n” ആരെ കാണിക്കാനാണ് ഈ കോപ്രായം. ശരീരം കാണിച്ച് കയ്യടി മേടിക്കാനുള്ള പരിപാടി ആണല്ലേ. മോശമായിപ്പോയി. നിങ്ങളെ ഇങ്ങനല്ല കണ്ടത്. സംസ്കാരമുള്ള ഒരാളാണെന്ന് കരുതിയിരുന്നു. ഡീസപ്പോയിന്റെഡ്.” ” അവസരം ഇല്ലെങ്കിൽ നിങ്ങൾക്ക് വല്ല ബാങ്കിൽ ജോലിക്ക് പൊയ്ക്കൂടെ സഹോദരാ” ” തുണിയുടെ നീളം കുറഞ്ഞാലെ ഇവനൊക്കെ അവസരം കിട്ടു, പുരുഷന്മാരെ പറയിപ്പിക്കാൻ ഓരോരുത്തരും വന്നോളും. “\nഎന്നിങ്ങനെയുള്ള കമന്റുകൾ ആണ് കാണാൻ സാധിക്കുന്നത്. മലയാള സിനിമയിലെ യുവ നായകമാരിൽ ഒരാളാണ് താരം. അഭിനയപ്രാധാന്യമുള്ള ഒരു പാട് കഥാപാത്രങ്ങൾ ചെയ്തു കൊണ്ട് മലയാളി പ്രേക്ഷകരുടെ മനസ്സിൽ പ്രത്യേക സ്ഥാനം കണ്ടെത്താൻ താരത്തിന് സാധിച്ചിട്ടുണ്ട്. ഗോദ, ഉയരേ, മായാനദി, എന്റെ ഉമ്മാന്റെ പേര്, ഉയരേ, കള തുടങ്ങിയവ താരം അഭിനയിച്ച പ്രധാനപ്പെട്ട മലയാള സിനിമകൾ ആണ്.


ധവാന്റെ സെഞ്ചുറി വിഫലം, മഴ നിയമത്തിന്റെ കരുത്തില് ദക്ഷിണാഫ്രിക്കയ്ക്കു ജയം, പരമ്പര ജയത്തിനായി ഇന്ത്യ ഇനിയും കാത്തിരിക്കണം | VygaNews\nധവാന്റെ സെഞ്ചുറി വിഫലം, മഴ നിയമത്തിന്റെ കരുത്തില് ദക്ഷിണാഫ്രിക്കയ്ക്കു ജയം, പരമ്പര ജയത്തിനായി ഇന്ത്യ ഇനിയും കാത്തിരിക്കണം\nജൊഹാനസ്ബര്‍ഗ്: ശിഖര് ധവാന്റെ നൂറാം മത്സരത്തിലെ ശതകത്തിന്റെ തിളക്കം മണിക്കൂറുകള് മാത്രമാക്കിക്കൊണ്ട്, നാലാം ഏകദിനത്തില് ദക്ഷിണാഫ്രിക്...\nജൊഹാനസ്ബര്‍ഗ്: ശിഖര് ധവാന്റെ നൂറാം മത്സരത്തിലെ ശതകത്തിന്റെ തിളക്കം മണിക്കൂറുകള് മാത്രമാക്കിക്കൊണ്ട്, നാലാം ഏകദിനത്തില് ദക്ഷിണാഫ്രിക്കയ്ക്കു ജയം. മഴനിയമപ്രകാരം മാറ്റിയെഴുതിയ 28 ഓവറില് 202 റണ്‍സ് എന്ന ലക്ഷ്യമാണ് ദക്ഷിണാഫ്രിക്കയ്ക്കു ജയം അനായാസമാക്കിയത്.\nടോസ് നേടി ബാറ്റിംഗ് തിരഞ്ഞെടുത്ത ഇന്ത്യ എട്ടു വിക്കറ്റ് നഷ്ടത്തില് 289 റണ്‍സ് എടുത്തിരുന്നു. വാണ്ടറേഴ്‌സ് പോലെ റണ്ണൊഴുകുന്ന പിച്ചില് 330 റണ്‍സെങ്കിലും എടുത്തിരുന്നെങ്കില് ഇന്ത്യയ്ക്കു വിജയപ്രതീക്ഷ നിലനിറുത്താമായിരുന്നു. പക്ഷേ, മധ്യനിര തകര്‍ന്നടിഞ്ഞതാണ് ഇന്ത്യയ്ക്കു ത്ിരിച്ചടിയായത്.\nഓപ്പണര് ശിഖര് ധവാന്റെ സെഞ്ചുറിയുടെ കരുത്തിലാണ് ഇന്ത്യ 289 റണ്‍സിലെത്തിയിരുന്നു. മറുപടിക്കിറങ്ങിയ ദക്ഷിണാഫ്രിക്ക 7.2 ഓവറില് ഒരു വിക്കറ്റ് നഷ്ടത്തില് 43 റണ്‍സ് എടുത്തു നില്‍ക്കെ മഴയെത്തി.\nകനത്ത മഴയ്ക്കു ശേഷം ദക്ഷിണാഫ്രിക്കയുടെ വിജയലക്ഷ്യം 28 ഓവറില് 202 റണ്‍സായി വെട്ടിച്ചുരുക്കി. ഇതോടെ ട്വന്റി20 സ്‌റ്റൈലില് ബാറ്റ് വീശിയ ദക്ഷിണാഫ്രിക്ക കളി വരുതിയിലാക്കുകയായിരുന്നു.\nക്യാപ്റ്റന് ഏഡന് മര്‍ക്‌റാം ( 23 പന്തില് 22), ഹാഷിം അംല (40 പന്തില് 33), എബിഡി വില്ലേഴ്‌സ് (18 പന്തില് 26), ഡേവിഡ് മില്ലര് (28 പന്തില് 39), ഹെന്റിക് ക്ലാസന് (27 പന്തില് 43), അന്‍ഡിലെ പെഹുലുക്വായോവ് (5 പന്തില് 23) എന്നിവര് ചേര്‍ന്നു വിജയം ഇന്ത്യയില് നിന്നു തട്ടിയെടുക്കുകയായിരുന്നു.\nതുടര്‍ച്ചയായ നാലാം ഏകദിനവും ജയിച്ചു പരമ്പര സ്വന്തമാക്കാമെന്ന ഇന്ത്യന് മോഹമാണ് ഇതോടെ പൊലിഞ്ഞത്. ദക്ഷിണാഫ്രിക്കയില് ഇന്നുവരെ ഇന്ത്യയ്ക്കു പരമ്പര ജയിക്കാനായിട്ടില്ല. ഈ പരമ്പരയില് ഇനി രണ്ട് ഏകദിനങ്ങള് കൂടി ശേഷിക്കുന്നുണ്ട്. അതാണ് ഇന്ത്യയുടെ പ്രതീക്ഷയും ആശ്വാസവും.\nVygaNews: ധവാന്റെ സെഞ്ചുറി വിഫലം, മഴ നിയമത്തിന്റെ കരുത്തില് ദക്ഷിണാഫ്രിക്കയ്ക്കു ജയം, പരമ്പര ജയത്തിനായി ഇന്ത്യ ഇനിയും കാത്തിരിക്കണം


ലോക് ഡൗണും പ്രവാസജീവിതവും - Boolokam\nHome Boolokam ലോക് ഡൗണും പ്രവാസജീവിതവും\nലോക് ഡൗണും പ്രവാസജീവിതവും\nമൂന്നോ നാലോ അപൂർവ്വമായി അഞ്ചോ പേരുള്ള ഒരു വീട്ടിൽ കഴിയുന്ന നാട്ടുകാരെ… കൂട്ടുകാരെ… എന്ത് വീർപ്പുമുട്ടലാണ് ഈ ലോക് ഡൗൺ കാലത്ത് നിങ്ങളനുഭവിക്കുന്നത്. നിങ്ങളുടെ കൂടെയുള്ളത് ആരാണ്? നിങ്ങളുടെ അച്ഛൻ, അമ്മ, ഭാര്യ, മക്കൾ, സഹോദരങ്ങൾ ഇത്രയും വേണ്ടപ്പെട്ടവരായ മനുഷ്യരുടെ കൂടെ കുറച്ചു നാൾ ഒരു മഹാമാരിയെ ചെറുക്കാൻ, സ്വന്തം വീടിനെ, നാടിനെ, സംസ്ഥാനത്തെ, രാജ്യത്തെ, ഈ ലോകത്തെ തന്നെ രക്ഷിക്കാൻ വേണ്ടിയാണ് ഈ വീട്ടിലിരുപ്പ് എന്ന് എന്തുകൊണ്ട് നിങ്ങളിൽ ചിലർക്ക് മനസ്സിലാവുന്നില്ല.\nസ്വന്തം വീടിനെ കണ്ടു മടുത്ത്, സഹിക്കാൻ പറ്റാതെ, വീർപ്പുമുട്ടി ബൈക്കെടുത്ത്, കാറെടുത്ത്, പോലീസിനെ പറ്റിച്ച്, ആരോഗ്യ വിദഗ്ദ്ധരുടെ കണ്ണ് വെട്ടിച്ച് നിങ്ങളെന്ത് സന്തോഷമാണ് നേടുന്നത്. നിങ്ങൾക്ക് നിങ്ങളുടെ വീട്ടിൽ എന്തൊക്കെ ചെയ്യാൻ കഴിയും? എത്ര മുറികളുള്ള വീടാണ് നിങ്ങളുടേത്? ചുമ്മാ ഒറ്റയ്ക്ക് ഒരു മുറിയിൽ കിടക്കാം, ഹാളിൽ വന്നിരുന്ന് ടിവി കാണാം, ഉമ്മറത്തിരുന്ന് പത്രം വായിക്കാം, മുറ്റത്തൂടെ വെറുതെ നടക്കാം, ടെറസ്സിൽ കയറി ചുമ്മാ ആകാശവീക്ഷണം നടത്താം.\nമുഖ്യമന്ത്രി പറഞ്ഞതുപോലെ, പറമ്പോ പാടമോ ഉണ്ടെങ്കിൽ പച്ചക്കറി ഉണ്ടാക്കാം, അടുക്കളയിൽ കയറി വീട്ടുകാരിയെ സഹായിക്കാം. അങ്ങനെ എന്തെല്ലാം കാര്യങ്ങളുണ്ട് ചെയ്ത് സമയത്തെ മറികടക്കാൻ.\nനിങ്ങളെ പോലെ ഇത്തരം സൗകര്യങ്ങളൊന്നുമില്ലാത്ത ഒരു കൂട്ടരുണ്ട് ഞങ്ങൾ പ്രവാസികൾ. പത്തും പതിനഞ്ചും പേർ ഒരു ഫ്ലാറ്റിൽ കഴിയുന്നവർ. പല സ്ഥലങ്ങളിലുള്ളവർ. തൃശൂർക്കാരനും കണ്ണൂർക്കാരനും, തിരുവനന്തപുരത്തുകാരനും, തമിഴനും തെലുങ്കനും ബംഗാളിയും, നേപ്പാളിയും പാക്കിസ്ഥാനിയും ഈ ഫ്ലാറ്റുകളിൽ ഒന്നിച്ചുണ്ടാവും. ചിലർക്ക് ഒറ്റ കട്ടിൽ, മറ്റു ചിലർക്ക് രണ്ടു നിലയും അതിലും ബുദ്ധിമുട്ടുള്ളവർക്ക് മൂന്ന് നിലയും ഉള്ള കട്ടിലുകൾ. ഓരോ അന്തേവാസിക്കും ഈ കട്ടിൽ മാത്രമാണ് സ്വന്തം. ഓരോ ബാച്ചിലർ മുറികളും ആശുപത്രികളെ പോലെയാണ്. കിടപ്പ് രോഗികളെ പോലെ സദാസമയവും അവൻ/അവൾ ആ കട്ടിലിൽ ഒരു രോഗിയെ പോലെ കിടക്കുകയാണ്.\nമുകളിൽ കിടക്കുന്നവൻ തിരിയുമ്പോൾ, ഇളകുമ്പോൾ താഴെയുള്ളവനും ഇളകണം. മുകളിലുള്ളവന് മൂത്രമൊഴിക്കാൻ താഴെ ഇറങ്ങണമെങ്കിൽ താഴെയുള്ളവനും ഉറക്കം ഞെട്ടണം. മറ്റൊരാളുടെ കീഴ്ശ്വാസം പോലും സഹിച്ച് കിടക്കണം. ഒരാൾ ചുമയ്ക്കുന്നതു പോലും കരുതലോടെയാണ് മറ്റവന് ശല്ല്യമാവരുതെന്ന് കരുതി. പ്രിയമുള്ളവരോട് ഫോണിലൂടെ കൊച്ചുവർത്തമാനം പറയുന്നതു പോലും സ്വകാര്യമായിട്ടാണ്.\nപതിനഞ്ച് പേർക്ക് ഒന്നര ടോയ്ലെറ്റാണ് കണക്ക്. സിനിമയിലും കോമഡി പരിപാടികളിലുമൊക്കെ കക്കൂസിൽ പോകാൻ പറ്റാതെ പുറത്ത് ക്യൂ നിൽക്കുന്നവൻ്റെ നവരസങ്ങൾ കണ്ട് നാം ചിരിക്കാറില്ലേ? ചിരിച്ച് ചിരിച്ച് മണ്ണ് കപ്പി കണ്ണിൽ നിന്നും വെള്ളം വരാറില്ലേ. പക്ഷേ അങ്ങനെ ഒരസ്ഥയിൽ ടോയ്‌ലറ്റിൻ്റെ വാതിലിനു പുറത്ത് കാവൽ നില്ക്കുന്നവൻ്റെ കണ്ണിൽ നിന്നും വെള്ളം വരുന്നത്, ചിരി വന്നിട്ടല്ല, അവൻ്റെ ഗതികേട് ഓർത്തിട്ടാ.\nഇതെഴുതുമ്പോൾ എനിക്ക് ചുറ്റും പത്തു പേരുണ്ട്. ഇനിയും രണ്ടാഴ്ചയോ അതിൽ കൂടുതലോ ഒരു രോഗിയെ പോലെ കട്ടിലിൽ കിടന്ന് മൊബൈലിൽ കുത്തി സമയം കളയേണ്ടവർ. അവർക്ക് പോകാൻ വിശാലമായ തൊടിയോ മുറ്റമോ ടെറസ്സോ ഇല്ല. അസുഖമുള്ളവരുണ്ട്. സ്ഥിരമായി പ്രഷറിനും ഷുഗറിനും കൊളസ്ട്രോളിനും മരുന്നു കഴിക്കുന്നവർ. ചികിത്സയുടെ ഭാഗമായ നടത്തത്തിനു പോലും പുറത്ത് പോകാൻ ഭയമാണ് മിക്കവർക്കും.\nഇക്കൂട്ടത്തിൽ ഇന്നും ജോലിക്ക് പോകുന്നവരുണ്ട്. അവർ പോകുന്ന വഴിയിൽ ആരെയൊക്കെ കാണുന്നു, അവരിൽ രോഗികളുണ്ടാവുമോ എന്നൊക്കെ ആധി റൂമിൽ ഇരിക്കുന്നവർക്കും ഉണ്ട്.\nറൂമിൽ എങ്ങും പോകാതെ ഇരുന്നാൽ പോലും വൈറസ് വരില്ലെന്ന് ഉറപ്പില്ലാത്തവരാണ് ഞങ്ങൾ. ഇങ്ങനെയൊക്കെയാവണം ഞങ്ങളിൽ പലർക്കും അസുഖം പിടിപെട്ടതും. ആരും മനപ്പൂർവ്വം വാങ്ങിക്കൂട്ടി പെട്ടിയിലാക്കി നാട്ടിൽ കൊണ്ടുവന്ന് വിതരണം ചെയ്തതല്ല.\nഇത്രയൊക്കെ പറഞ്ഞത് ഞങ്ങളുടെ അവസ്ഥയിൽ പേടിച്ചിട്ടല്ല. നാടിൻ്റെ അവസ്ഥയിൽ ആകുലപ്പെട്ടാണ്, നിങ്ങളെ വീട്ടിൽ ഇരുത്താൻ വേണ്ടിയാണ്. നമ്മുടെ നാടിൻ്റെ അതിജീവനത്തിന് വേണ്ടിയാണ്.\nനിങ്ങൾ പേടിക്കേണ്ടതില്ല ഞങ്ങളിനി അടുത്തൊന്നും നാട്ടിൽ വരുന്നില്ല. എല്ലാമൊന്ന് ആറിത്തണുക്കട്ടെ. ഞങ്ങൾ കാത്തിരിക്കാം. കുറച്ചു നാൾ കൂടി എല്ലാവരും ക്ഷമയോടെ വീട്ടിൽ ഇരിക്കുക. മറ്റുവഴികളില്ല. മഹാമാരി ഒഴിഞ്ഞു പോകട്ടെ. നിത്യവും രോഗികളുടെ എണ്ണം കൂടുന്നത് വലിയ ആശങ്കയാണ് എല്ലാവരിലും ഉണ്ടാക്കുന്നത്.\nPrevious articleചൈനയിലെ കൊറോണ ഹോട്ട് സ്‌പോട്ട് വുഹാൻ ആയിരുന്നു, ഇന്ത്യയുടെ ഹോട്ട് സ്‌പോട്ട് നിസാമുദ്ദീൻ ആയേക്കുമോ ?\nNext articleഎന്ത് വന്നാലും മറ്റുള്ളവരെ ചൂഷണം ചെയ്തു പൂജയും ഹോമവും നടത്തി പണമുണ്ടാക്കാൻ ഒരു വിഭാഗമുണ്ട്